
PREFAȚA AUTORULUI 


TU, CITITORULE, trebuie să iei o decizie foarte impor- 
tantă înainte de a parcurge această lucrare. Dacă tratezi 
volumul de față doar ca pe o încercare filozofică, prin- 
tre atâtea altele, de a da un sens vieţii, este posibil să ţi 
se pară că oferă un raționament interesant şi stimulator 
din punct de vedere intelectual. Însă, astfel îți va scăpa 
cel mai însemnat aport al acestor pagini — întrucât călă- 
toria pe care o vom întreprinde în căutarea Adevărului 
e organizată în așa fel, încât are potenţialul de a te purta 
în cele mai adânci tainiţe ale fiinţei tale, ca să poţi perce- 
pe în mod direct multe dintre adevărurile dezvăluite în 
ea. Totuşi, pentru a experimenta aceste adevăruri la un 
nivel profund, trebuie să aloci un timp suficient dobândi- 
rii gradului de introspecţie cerut încontinuu, de-a lungul 
fiecărui capitol. Dacă vei fi dispus să cheltuieşti această 
energie suplimentară, vei vedea că, pe parcurs, cuvintele 
din paginile de faţă vor căpăta tot mai mult sens, deoarece 
vei începe să te vezi pe tine însuți şi lumea din jur dintr-o 
perspectivă nouă. Un student care a făcut aceeaşi călăto- 
rie, predată actualmente în cadrul unui curs universitar, 
a surprins, probabil, cel mai bine spiritul ideii exprimate 

mai sus. În lucrarea sa de la sfârșitul cursului, studentul a 
mărturisit: „Este primul curs, dintre toate cele urmate, la 
care finalul înseamnă abia începutul pentru mine.“ 


Te asigur că s-au depus eforturi deosebite pentru a men- 
ține această analiză intelectuală la un nivel cât mai simplu 
şi mai interesant cu putință. Dar nu te lăsa păcălit de 
curgerea plăcută a argumentaţiei, întrucât multe dintre 
„ideile simple“ cuprinse aici au potenţialul de a-ţi trans- 
forma complet viziunea generală asupra vieții. Se cere însă 
ca adevărurile revelate la fiecare pas al călătoriei noastre 
să fie privite în paralel cu perspectiva cotidiană pe care o 
avem asupra lumii din afara şi dinlăuntrul nostru. 


Fie să se facă lumină, 
M.A.S. 
Gainesville, Florida, 1974 


CAPITOLUL 1 


Pregătirea pentru căutare 


Scop 


Căutarea Adevărului. Din adâncul ființei omului izvorăşte 
năzuinţa de a şti „DE CE?“ Putem să ne cufundăm în 
muncă, să ne înecăm în alcool şi droguri, să evadăm 
în sporturi, filme şi vacanțe, însă periodic apare un 
moment de solitudine când întrebările ies la suprafață: 
„DE CE? Oare ce rost au toate? Ce se întâmplă, de fapt, 
pe Pământ, planeta aceasta care se învârte prin spaţiul 
nemărginit?“ Astfel de întrebări au generat scrieri atât 
de numeroase, încât mulți au ajuns să considere materia 
numită „filozofie“ ca pe un fel de joc intelectual, ca pe o 
colecţie imensă de teorii insuportabile. O persoană cu o 
cultură medie se simte prea departe de filozofia academică 
pentru a o putea pricepe — şi adeseori se convinge că e cu 
neputinţă de răspuns la aceste întrebări. În consecinţă, fie 
se încrede orbeşte într-o anumită filozofie, fie încearcă să 
țină piept vieţii fără nicio filozofie coerentă. Dar oare nu 
există un Adevăr— un Adevăr susținut de tot ce vedem în 
viața de toate zilele şi, deopotrivă, de cercetarea ştiinţifică? 
Poate ne facem timp să cumpănim împreună la această 
întrebare. 

Dar mai întâi, pentru a ne aduce gândurile la unison, astfel 
încât să pornim cu toţii în călătorie din acelaşi punct, să ne 
imaginăm că suntem în Grecia antică. Ne aflăm în zilele 
genialilor filozofi — Aristotel, Platon, Socrate. Ne putem 
închipui că, pe acest tărâm filozofic de basm, toți stau 
cu mâinile-n sân pe culmile munţilor, pe țărmul mări- 
lor sau pe pajiștile înverzite, observând toate activitățile 
zilnice din natură. Şi că sunt fermecaţi de complexitatea, 
frumuseţea şi echilibrul ei desăvârşit, cugetând fără înce- 
tare la întrebarea „DE CE?“ Pe deasupra, de-abia dacă poți 
dormi noaptea. Când priveşti cerul înstelat, simţi mici- 
mea, vădita neînsemnătate a întregii planete Pământ, ca să 
nu mai pomenim despre a ta însuți. „Ce facem aici? Care 
e scopul din spatele tuturor acestor lucruri?“ Asemenea 
întrebări, cercetate serios, pot deveni literalmente dure- 
roase în adâncurile unei ființe omeneşti. 


La un moment dat, Aristotel îşi ridică dintr-odată braţele 
spre cer, în semn de exasperare, şi începe să-i convoace 
pe toţi gânditorii într-un anume loc de întrunire. Apoi își 
dezvăluie „planul“: un efort general de cooperare. „Dacă 
stăm degeaba și chibzuim de unii singuri la Întrebare, 
n-ajungem nicăieri“, spune Aristotel. „Trebuie să găsim altă 
metodă de a continua căutarea. Singura noastră soluție, 
singurul lucru care are o noimă, e să lucrăm cu ce avem 
deja. Hai să începem să studiem lucrurile pe care le ştim 
şi să le analizăm până în cel mai mărunt detaliu — poate 
că aşa vom obține câteva indicii despre ce se întâmplă. 
Cu siguranţă, va fi nevoie de multă muncă și probabil că 
ne va lua foarte mult timp, dar poate că astfel vom aduce 
o contribuţie la viitorul omenirii. Poate că, peste mii şi 
mii de ani, va veni ziua când omul va fi descoperit sufi- 
ciente lucruri pentru a răspunde la Întrebare.“ Așa că i-a 

încredinţat fiecăruia câte o sarcină: unul urma să studieze 
pietrele, altul, animalele. Cineva trebuia să studieze mai 
departe stelele, altcineva să examineze vremea. 


În cele din urmă, din aceste sarcini s-au ivit diversele dome- 
nii ale studiului organizat pe care astăzi îl numim „știință 
modernă“. Restul e istorie. De-a lungul timpului, am dez- 
voltat din ce în ce mai multe ramuri de studiu, iar fiecare 
ramură a devenit din ce în ce mai specializată. Fiecare şi-a 
elaborat propriul „limbaj profesional“, astfel încât acum 
avem o mulțime de cunoştinţe despre nenumărate lucruri, 
doar că nimeni nu le poate comunica celorlalți. Ne-am 
pierdut atât de mult în „căutare“, încât am uitat aproape 
complet „motivul căutării“. Pe măsură ce am descoperit 
aspecte tot mai numeroase despre vreme, despre electri- 
citate sau despre chimie, am întrebuințat aceste descope- 
riri pentru a ne face viața mai plăcută, pentru a ne ajuta 
în atingerea țelurilor noastre pământeşti. Desigur, nu-i 
nimic rău în aceste „beneficii marginale“, dar cum rămâne 
cu Întrebarea? Care ştiinţă și-a stabilit ca obiectiv princi- 
pal integrarea tuturor cunoştinţelor acumulate? Această 
afirmaţie ar putea frapa, părând prezumţioasă, dar pro- 
babil—zic „probabil'—am descoperit deja suficiente 
lucruri. Dacă am fi încercat să le punem laolaltă, poate că 
am fi izbutit să găsim dovezi hotărâtoare care arată spre 
Adevăr... Motiv... Răspuns. De fapt, chiar pe baza acestei 
supoziţii a fost scris textul de aici. Şi fiecare dintre noi a 
fost ales pentru „a pune totul laolaltă“. 


Înainte de a porni în această călătorie fantastică pe toată 
întinderea cunoaşterii omeneşti, trebuie să mai precizăm 
ceva: temelia pe care se ridică toate informaţiile ştiinţifice a 
fost zidită prin „metoda externă de cercetare“. Contribuţia 

occidentală la cunoaşterea umană se bazează în întregime pe 
ceea ce am numit, în fantezia noastră, „planul lui Aristotel“. 
Însă, în Orient, lucrurile au evoluat foarte diferit. Filozofii 
din India, care au chibzuit la întrebarea „DE CE?“ cu mii de 
ani înaintea grecilor, n-au ajuns niciodată la punctul în care 
să-și înalțe braţele spre cer cu lehamite. Acolo s-a întâm- 
plat altceva. Într-o bună zi, unul dintre marii gânditori a 
început deodată să râdă din toată inima şi să se tăvălească 
de bucurie, strigând: „Ştiu! Pe toți zeii, știu!“ Şi a început 
să-i înveţe pe ceilalți ce aflase — nu explicitând răspunsul 
cu ajutorul cuvintelor, ci ajutându-i pe oameni să ajungă 
la aceeaşi experiență lăuntrică la care ajunsese el, astfel 
încât şi aceştia să simtă că pot spune: „Știu... Ştiu!“ Așadar, 
India a explorat Adevărul prin „metoda internă de cerceta- 
re“. Ca atare, India n-a avut parte, evident, de „beneficiile 
marginale“ ale unei vieți materiale mai ușoare, dar asta nu 
înseamnă că, în căutarea atotcuprinzătoare a Adevărului, 
nu putem folosi „cufărul de comori“ al cunoştinţelor ei. De 
fapt, dacă există un răspuns fundamental la aceste întrebări 
de căpătâi, el trebuie să fie universal, incluzând atât gândi- 
rea occidentală, cât şi pe cea orientală. 


Prin urmare, în lucrarea de față căutăm „veriga“ care face 
legătura între dovezile din diversele ştiinţe occidentale și 
cele din feluritele credințe religioase răsăritene şi apuse- 
ne. Iar procedeul pe care îl vom utiliza pentru îndeplinirea 
acestei misiuni nobile poate fi comparat cu o scară ce cre- 
ează o punte ascendentă peste golul dintre un punct de ple- 
care şi o destinaţie. În vederea atingerii scopurilor noastre, 
punctul de plecare îl reprezintă poziţia din care căutăm o 
explicaţie pentru om, pentru Univers şi relația dintre cele 
două. Capătul de sus al scării se sprijină chiar pe punctul ce 
reprezintă destinația. Treptele cele mai solide sunt formate 


PREGĂTIREA PENTRU CĂUTARE 13 


din diversele grupuri de informaţii (discipline) adunate 
de om până acum, iar cele două laterale de susținere ale 
scării se compun dintr-un sistem logic. Vom încerca deci 
să urcăm scara pas cu pas, până când vom reuși în sfârşit să 
ajungem în vârf. Atunci vom vedea că tocmai acest Adevăr 
dezvăluit formează veriga pe care o căutăm. Dacă vom 
constata că vasta majoritate a cunoştinţelor omului con- 
cordă cu un singur factor aflat la baza tuturor, atunci vom 
fi descoperit fără îndoială o importantă trăsătură comună 
a unor domenii aparent nelegate între ele. 


Este esenţial să mai subliniem ceva înainte de a ne începe 
ascensiunea. Dat fiind că avem de-a face cu o lucrare 
scrisă — şi, prin urmare, imposibil de ajustat în funcţie de 
părerea fiecărei persoane în parte —, trebuie să folosim cu 
toții aceeași scară. Însă, ca indivizi, e adevărat şi faptul că 
fiecare porneşte din alt loc. Din acest motiv, unora li se va 
părea că anumite trepte sunt prea apropiate, iar altele prea 
depărtate. Tot astfel, unele trepte pot părea prea grosolane 
sau nefinisate în raport cu preferinţele proprii. Altele pot 
părea prea şubrede pentru a ne susține greutatea în timpul 
urcuşului. De bună seamă, fiecare dintre noi va avea impre- 
sii diferite față de diferitele părți ale scării. Dar, oricum ar 
fi, important e să ne amintim că este numai o scară... o 
scară care încearcă să ne ducă la Adevăr. Nu trebuie con- 
fundată sub nicio formă cu Adevărul însuşi. Evident, dacă 
ne oprim din urcuș fiindcă treptele par a fi prea depărtate, 
nu vom ajunge niciodată la capăt. Şi dacă de fiecare dată 
când simțim că o treaptă începe să cedeze un pic o lovim 
cu piciorul, până ce reuşim să o rupem, iarăşi nu vom 
ajunge la destinație. Însă, în cazul în care suntem îndea- 
juns de hotărâți, vom găsi, prin strădania noastră, o moda- 
litate de a atinge treapta următoare, chiar dacă la prima 

vedere păruse a fi prea departe. Iar dacă dorim realmente 
să căutăm Adevărul, nu să găsim toate micile imperfecțiuni 
ale scării, vom descoperi o cale de a întări acele trepte care 
încep să cedeze sub greutatea noastră. Deoarece, odată 
ajunşi în vârf, ne putem debarasa de scară; odată ce fiecare 
dintre noi obţine un indiciu despre Adevăr, scara nu-şi mai 
are rostul — o putem arunca. lar dacă dorim, putem con- 
strui una nouă-nouță, mai bună, pentru că vechea scară își 
va fi indeplinit scopul de a-i duce pe cât mai mulți dintre 
noi sus, pentru a vedea ce se află acolo. 


Acest concept intră în contradicție radicală cu mare parte 
din literatura academică scrisă până astăzi. Iar asta deoa- 
rece în cazul unei idei pornite din intelect şi duse până 
la concluzia logică tot cu ajutorul intelectului, dacă logica 
dă greş, întreaga concluzie se destramă. Concluzia există 
doar ca ultimă treaptă, cea mai de sus, a scării — şi, evi- 
dent, nu are sens ori susținere fără un schelet robust. Nu 
este cazul lucrării de față. Treapta de sus a scării noastre 
se sprijină pe un Adevăr deja existent. Și este un Adevăr 
care poate fi perceput direct, indiferent de mijloacele pe 
care le întrebuințăm pentru a ajunge la ţintă. În plus, scara 
noastră nu e una rulantă; prin urmare, cititorul trebuie 
să depună eforturi și să-şi folosească propriile cunoștințe 
pentru a o urca. În capodopera sa Profetul, Kahlil Gibran 
exprimă foarte sugestiv acest aspect: 


Atunci un dascăl îl rugă: „Vorbeşte-ne despre Învăţătură.“ 
Şi el începu: 

„Niciun om nu poate să vă descopere nimic, afară numai 
de ceea ce zace, pe jumătate adormit, în zorii conștiinței 
voastre. 

Învățătorul, care păşeşte în umbra templului printre dis- 
cipoli, nu dăruieşte acestora din înțelepciunea-i, cât mai 
degrabă din dragostea şi credinţa sa. 

Dacă este cu adevărat învăţat, el nu-i îndeamnă să intre 
în casa înțelepciunii sale, ci mai degrabă-i aduce pe fieca- 
re în parte în pragul propriei sale înțelepciuni. 
Astronomul vă poate vorbi de înțelegerea sa asupra 
spațiului, dar nu va putea să vă dea înţelegerea care-i 
numai a sa. 

Muzicianul poate cânta pentru voi o piesă cu ritmul care 
există pretutindeni în spaţiu, dar nu vă poate da auzul 
cuprinzător de ritmuri şi nici vocea care să-i fie ecou. 
Iar cel priceput în ştiinţa cifrelor vă poate vorbi despre 
domeniul măsurii și greutăţii, dar nu vă poate conduce 
acolo. 

Fiindcă viziunea unui om nu poate împrumuta aripile 
altui semen al său. 

Și, precum fiecare dintre voi stă singur în conştiinţa 
Creatorului, la fel, fiecare dintre voi trebuie să rămână 
singur în conștiința sa despre Creator şi în cunoaşterea 
celor pământeşti.“! 


Metodologie 


Aşadar, sarcina care ni se aşterne dinainte este să corelăm 
bogatele cunoștințe acumulate de omenire şi să le reconci- 
liem, astfel încât să arunce lumină asupra singurei chesti- 
uni realmente semnificative pentru cercetare — Adevărul 
din spatele existenţei noastre pe Pământ. Cu toate că sar- 
cina e evident dificilă, merită osteneala să petrecem puţin 
timp discutând despre instrumentele cercetării, precum și 
despre metodologia generală ce trebuie urmată. 


Înainte de toate, să remarcăm că dispunem de două surse 
de informaţie distincte. Prima, şi cea folosită îndeobşte în 


i. Kahlil Gibran, Profetul, prefață şi traducere de Radu Cârneci, 
Editura Orion, Bucureşti, 1991, pp. 48-49. (N. trad.) 

investigațiile academice formale, este colecția de cunoş- 
tințe pe care ne-a lăsat-o marii gânditori din toate epocile. 
Bibliotecile noastre abundă în dovezi privind nobila încer- 
care a omului de a înțelege lumea din jurul şi dinăuntrul 
său. Această sursă de cunoștințe consemnate de mult con- 
stituie un depozit major de informații, pe care suntem liberi 
să le utilizăm. Însă mai există o sursă de date, adesea negli- 
jată: informațiile culese intuitiv, adunate de fiecare dintre 
noi pe parcursul vieţii de zi cu zi. Lucrurile numite adesea 
„de bun-simţ“ răzbesc arareori până în manualele univer- 
sitare, tocmai fiindcă toată lumea le percepe atât de lesne. 
Însă, datorită naturii vaste, atotcuprinzătoare a întrebării 
la care încercăm să răspundem aici, aceste aspecte abso- 
lut evidente ale vieţii noastre cotidiene reprezintă o sursă 
nepreţuită de date. Singura problemă este cum să folosim 
această sursă astfel încât să avem certitudinea rezonabi- 
lă a temeiniciei premiselor folosite. Vom vedea că, graţie 
perspectivei din care abordăm analiza, problema cauza- 
tă de percepția subiectivă pe care o au diferite persoane 
despre lumea înconjurătoare poate fi evitată, dat fiind că 
ne ocupăm cu generalităţi, încât oricare dintre noi se va 
putea raporta direct la fiecare pas al analizei. 


Motivul pentru care această a doua sursă de informaţie 
se dovedeşte atât de utilă pentru obiectivele noastre spe- 
cifice este că vom desfășura întreaga analiză a căută- 
rii Adevărului bazându-ne pe construirea unui model al 
omului şi al relaţiei lui cu Universul. Cum nu avem altă 
opțiune decât să ne dirijăm investigația din perspecti- 
va limitată a omenirii de pe planeta Pământ, vom socoti 
această perspectivă ca fiind cadrul de bază, iar în interio- 
rul lui vom corela comorile cunoașterii umane. Căci între- 
barea: „Cine sunt și în ce raport mă aflu cu Universul?“ 

este una la care ne putem raporta cu toții şi al cărei răs- 
puns necesită (cel puţin) informaţii din fiecare știință 
structurată până acum. Vom folosi aceste informații 
pentru a construi un model formal de om, bazat pe dove- 
zile colectate din cele mai reputate surse ale literaturii aca- 
demice, dar și din cunoştinţele noastre intuitive despre ce 
înseamnă a fi membru al familiei umane. Şi tocmai aici 
găsim explicația motivului pentru care sursa de informații 
intuitive, de bun-simţ, este atât de pertinentă și ușor de 
acceptat în vederea scopurilor noastre: deoarece în con- 
struirea unui model de om nu putem găsi o sursă de date 
mai de încredere decât omul însuşi. Nu trebuie să deschi- 
dem o carte pentru a afla ce este un om; noi înșine suntem 
oameni și suntem pe deplin conştienţi de asta. Prin 
urmare, îndrumați de o tehnică adecvată pentru extrage- 
rea informaţiei, ar trebui să izbutim să săpăm în adâncul 
propriei ființe şi să dăm la iveală un model de om com- 
plet și semnificativ. Mai mult, odată ce vom fi construit un 
asemenea model pe baza premiselor noastre intuitive uni- 
versal acceptate, vom putea obţine un sprijin suplimentar 
pentru modelul nostru comparându-l cu ideile înfăţişate 
de marii savanţi şi gânditori în scrierile lor academice. 
Bineînţeles, vor exista momente — îndeosebi atunci când 
vom încerca să construim un model al relației omului cu 
Universul exterior — în care va trebui să ne bizuim doar 
pe „cunoştinţele de manual“. Însă vom face tot posibilul 
ca analiza să rămână cât mai simplă cu putință. În ciuda 
incursiunilor periodice în fizică, chimie, parapsihologie şi 
în alte domenii, orice cititor poate urmări analiza. 


În sfârşit, să mai observăm că, dacă îl construim cores- 
punzător, modelul nostru de om poate fi aplicat în multe 
investigații academice, nu doar în cea tratată în lucrarea de 

față. La urma urmei, ideea unui model de om veridic teo- 
retic reprezintă o componentă constitutivă indispensabilă 
pentru toate științele. De exemplu, în ştiinţele „exacte“, ca 
biologia şi fizica, descoperim rapid că, pe măsură ce încer- 
căm să ne apropiem de obiectul cercetării, însăși prezenţa 
cercetătorului pare să altereze rezultatele experimentelor 
desfășurate. Singura cale de a depăşi această problemă 
delicată e să înțelegem mai bine ce anume este omul și, 
în consecință, să putem încorpora aceste descoperiri în 
sfera formală a experimentelor. Însă nevoia unui aseme- 
nea model de om, realist şi teoretic aplicabil, se face și mai 
simțită în științele sociale. Prin însăși natura lor, ştiinţe ca 
economia, sociologia, psihologia şi antropologia trebuie 
să-şi bazeze mare parte din cunoaştere pe construirea de 
modele teoretice, dat fiind că experimentele de laborator 
în condiții controlate sunt, în general, greu de realizat, 
dacă nu de-a dreptul imposibile. Iar la baza fiecărui model 
economic şi sociologic găsim necesitatea formulării unor 
ipoteze foarte importante despre natura omului și despre 
comportamentul lui probabil. Din nefericire, oricine a stu- 
diat ştiinţele sociale respective ştie prea bine că ideea unui 
model teoretic, veridic şi relativ complet de om e neglijată 
aproape total. Prin urmare, dacă dedicăm timp şi energie 
pentru a fi suficient de formali în construirea unui model 
al omului şi al relaţiei sale cu Universul, poate că vom 
izbuti nu doar să ne inspirăm din „cercetarea de manual“ 
în căutarea Adevărului, ci şi să aducem o contribuție reală 
în acest domeniu. De altfel, ultimul capitol al lucrării va 
fi dedicat demonstrării aplicabilității modelului de om pe 
care îl vom construi în paginile ce urmează imediat. Dar 
ajunge cu preliminariile! E vremea să pornim în misiunea 
care ne-a adus laolaltă. Hai să începem Căutarea! 


CAPITOLUL 2 


Căutarea bazată pe psihologie 


Relaţia omului 
cu propriul corp — sinele animalic 


Singura modalitate adecvată de a începe o căutare atât de 
vastă e să ne „extindem“ mintea până la anvergura gândi- 
rii universale. Cum obiectivul nostru curent e cel de a con- 
strui un model de om, să facem o incursiune imaginară 
în cele mai îndepărtate zone ale spațiului și să începem 
căutarea „omului“ din această perspectivă. Odată aflați 
în spaţiu, primele aspecte din structura universală care 
ne atrag atenţia sunt stelele, lunile, planetele şi gazele din 
Cosmos. Aruncând o ocheadă rapidă unii către alții, sesi- 
zăm un acord unanim: intuitiv, noi, ca oameni, nu simțim 
că suntem vreunul dintre acele obiecte azvârlite în spaţiu. 
Hotărâţi să ne continuăm expediția, ne focalizăm atenția 
asupra planetei Pământ. Ne dăm seama la iuțeală că ne 
distingem de sol, de roci, de apă sau de orice altă formă 
geologică din lumea noastră. E adevărat, desigur, că aceste 
lucruri ne influențează, însă dacă vom include în modelul 
nostru toate aspectele Universului care afectează obiec- 
tul de studiu, vom sfârși prin a avea un model adevărat, 
dar inutil. La urma urmei un câine e afectat de pămân- 
tul pe care calcă, de mâncarea pe care o ingerează, de 

vremea din jur. La rândul lor, acestea sunt afectate de forța 
gravitaţională a planetei, de poziţia Lunii și a stelelor — şi 
tot aşa, ad infinitum. Din moment ce întregul Univers e 
un singur sistem interdependent, orice lucru este, într-o 
proporţie mai mare sau mai mică, afectat de toate celelalte. 
Prin urmare, încercând să fim mai specifici în legătură cu 
ceea ce desemnăm intuitiv prin cuvântul „om“, ne uităm 
mai îndeaproape la toate animalele inferioare nouă, cu 
care împărțim această planetă. Însuși faptul că le-am cata- 
logat pe toate în specii biologice unice demonstrează că nu 
considerăm niciun animal ca fiind identic cu noi. 


Până acum ni s-a părut simplu să izolăm o gamă largă de 
„lucruri“ care există în Univers şi să afirmăm răspicat că 
ele nu corespund sensului pe care îl dăm etichetei „om“. 
Acum ne apropiem. De pildă, să ne gândim la hainele 
noastre. Unii se identifică în mare măsură cu propriile 
haine, cum arată şi clișeul „haina îl face pe om“. Însă nici 
măcar în acest proverb nu spunem că „haina este omul“. În 
general, pare sigur că hainele pot fi incluse în aceeași cate- 
gorie cu restul obiectelor care îi afectează pe oameni, însă 
nu sunt persoana în sine. Totuși, acest ultim pas a revelat 
un factor important. Trebuie să înțelegem limpede, chiar 
de la începutul analizei noastre, că expresia „a se identifica 
cu“ nu este, în niciun cadru logic, sinonimă cu sintagma 
„a fi identic cu“. Putem spune că un om „se identifică cu 
hainele sale“, însă asta nu înseamnă nicidecum a spune 
că „e identic cu hainele sale“. Prima afirmație exprimă 
o atitudine mintală, un mod de a gândi. Cea de-a doua 
exprimă o stare de lucruri, un fapt absolut. Indiscutabil, 
cele două propoziţii au înţelesuri considerabil diferite. 
Aşadar, constatăm foarte devreme în căutarea noastră că 
simpla existență a unei stări de identificare nu constituie o 

rațiune suficientă pentru a include obiectul identificării în 
modelul nostru de om. 


Acum, după ce am decantat rapid un subset de mărime 
rezonabilă, întâlnim primul obstacol adevărat care merită 
analizat pe larg. Se ridică întrebarea: „Oare omul este 
corpul său?“ Pentru cei mai mulți dintre noi, primul răs- 
puns este: „Bineînţeles!“ Însă trebuie să fim circumspecți 
față de răspunsurile date din obişnuinţă şi nu dintr-un 
proces de gândire deliberată, introspectivă, analitică. 
După cum am subliniat mai sus, o stare existentă de iden- 
tificare e foarte diferită de adevăratul obiect al cercetării 
noastre, anume „omul“ care operează identificarea. Dar 
avem nevoie de o ipoteză alternativă prin raportare la care 
să testăm propoziţia. Să luăm ca ipoteze: 


I,: Noi suntem corpul nostru. 


[,: Noi trăim în corpul nostru, avem control asupra lui 
şi am intrat într-o stare de identificare cu acesta. 


După ce am stabilit variantele care urmează a fi testate, 
tot ce putem face e să judecăm valoarea fiecărei ipoteze 
în lumina dovezilor. Mai întâi, o privire ageră surprinde 
un aspect interesant la I, și ],: aşa cum sunt formulate, 
în exprimarea obișnuită de zi cu zi, 1, susține validitatea 
I,. Motivul este că în I, cuvântul „nostru“ este un adjec- 
tiv posesiv care determină substantivul „corp“. Dacă noi 
suntem corpul nostru, atunci cine e subiectul care posedă? 
În esenţă, întrebarea devine: „Când îţi priveşti carnea şi 
sângele, ce e mai corect să spui: «Ăsta sunt eu» sau «Ăsta 
este corpul meu»?“ Cele două afirmaţii au, evident, 
înțelesuri foarte diferite. 


22 ÎN CĂUTAREA ADEVĂRULUI 


Alte dovezi de luat în calcul sunt aspecte ca: dacă ai dori 
cu adevărat, ţi-ai putea băga mâinile în apă foarte fierbinte 
şi, în ciuda tuturor reacţiilor fiziologice din corp care ţi-ar 
cere să le scoţi, le-ai putea face să rămână în apă. Dacă nu 
există un „Tu“ distinct de corp, atunci cine exercită această 
putere a voinţei? Şi ce-ar fi dacă s-ar petrece un accident 
şi corpul ar suferi vătămări permanente? Dacă ai dori cu 
adevărat, ai putea să depășești situația şi să rămâi neafec- 
tat psihic pe termen lung. Partea din tine pe care o con- 
sideri intuitiv „eu“ ar putea rămâne calmă şi stăpână pe 
sine şi, cu excepţia ajustărilor exterioare impuse de noile 
neajunsuri ale corpului tău, şi-ar putea „vedea de treburile 
obişnuite“. 


Tipul de întrebare care merită o cercetare amănunțită 
sună astfel: „Sunt eu oare simţurile mele?“ sau „Sunt eu 
receptorul simțurilor mele?“ La un moment dat, oricui 
i s-a întâmplat să fie atât de dus pe gânduri, încât să nu 
primească din lumea exterioară un stimul care în mod 
normal i-ar fi captat atenția — cu toții am ignorat uneori 
soneria telefonului, persoanele care ne vorbeau și altele. 
Însă corpul „îşi face treaba“ chiar și atunci când se întâmplă 
aşa ceva. Sunetul tot pătrunde în urechea externă, provo- 
când vibrația timpanului, după care traversează structura 
osoasă a urechii interne până la nervii senzoriali şi aşa mai 
departe. Însă, de această dată, „Tu“ nu primeşti mesajul. 
Atenţia ta e concentrată altundeva. Corpul se comportă 
ca de obicei, însă „Tu“ nu-i acorzi atenţie, așa cum faci 
în general. Dacă ai opțiunea de a recepta semnalele cor- 
pului sau de a nu recepta semnalele corpului, atunci cu 
siguranță tu nu eşti corpul. lar această detaşare voluntară 
(non-identificare) nu se petrece doar în ce privește simțul 
auzului. Putem ignora, de asemenea, durerea, mirosurile 

şi gusturile. Totul, prin simpla utilizare a voinţei, în scopul 
de a ne direcționa atenţia în altă parte. Desigur, aceasta nu 
e o capacitate la îndemâna cuiva a cărui ființă se înrădăci- 
nează exclusiv în corpul fizic. 


Pe de altă parte, când suntem în stare de veghe ne petre- 
cem majoritatea orelor într-o identificare totală cu trupul. 
Din acest motiv, devine destul de dificil să ne distanțăm şi 
să privim corpul ca fiind realmente separat de noi înşine. 
Suntem influențați puternic de corp, de confortul, discon- 
fortul, nevoile, dorinţele, cerințele lui. Însă, după cum am 
văzut mai devreme, doar fiindcă suntem afectaţi de ceva, 
indiferent cât de puternic, asta nu înseamnă neapărat că 
noi suntem identici cu obiectul respectiv. Mulţi dintre noi 
sunt afectaţi puternic de propriile case— cum arată ele, 
ce formă structurală au etc. Dar asta nu înseamnă că noi 
suntem casele noastre. Chestiunea ține doar de gradul de 
identificare. Însă indiferent de grad, „identificarea cu“ nu 
poate deveni vreodată „identitate cu“. La fel ca în cazul 
mamei care se identifică atât de mult cu propriul copil, 
încât atunci când micuțul e bolnav, ea îi simte efectiv dure- 
rea şi suferința. Asta nu înseamnă că ea este copilul. Din 
acest exemplu vedem nu numai că putem să ne simțim 
propriul corp şi să fim afectaţi de el, dar și că putem să 
simţim şi să fim afectați de corpul altora, în funcţie de 
gradul de identificare. 


O altă dovadă de care ne vom ocupa mai pe larg este 
afirmaţia: „Eu merg la culcare noaptea.“ Cugetă profund 
la verbul din această frază banală, de zi cu zi. Unde te duci 
„Iu“ când „mergi la culcare“? Lăsând deoparte somnam- 
bulismul, fireşte că nu corpul tău e cel care merge undeva! 
Prin urmare, trebuie că afirmi existența unui „Iu“, care 

nu numai că e diferit de corp, dar e capabil totodată să 
meargă undeva, în timp ce corpul rămâne nemişcat — cu 
alte cuvinte, „Tu“ poți părăsi corpul. 


În sfârşit, pentru cei cărora încă le vine greu să înțeleagă 
complet implicaţiile aspectelor semnalate, să ne imagi- 
năm următoarea situație. Tocmai ai fost internat în spital 
pentru o intervenție chirurgicală minoră, iar un prieten 
îți ţine de urât. Fără ca tu să ştii, cei mai buni chirurgi şi 
anestezişti din toată lumea s-au adunat şi aşteaptă în sala 
de operaţii. Te afli întins pe o masă. Un paravan de izola- 
re fonică a fost plasat la nivelul gâtului tău, astfel încât îţi 
desparte capul de restul corpului. Întrucât se folosesc doar 
anestezice locale, „Tu“ eşti pe deplin treaz şi încântat să-ți 
vezi prietenul de aceeași parte a paravanului despărțitor, 
unde e şi capul tău. Începi să conversezi nonşalant cu 
amicul, povestind intriga filmului urmărit cu o seară îna- 
inte. Acum, fără ştirea ta, echipa de chirurgi purcede la 
amputarea piciorului tău drept. Pe parcursul amputării, 
+onversaţia ta de cealaltă parte a paravanului continuă 
fără cea mai mică urmă de bâlbâială. Încetul cu încetul, 
utilizând toate aparatele de care dispun pentru susținerea 
plămânilor şi a inimii, medicii îți amputează piciorul 
stâng, brațele, fesele și aşa mai departe. Pentru scopuri- 
le noastre, important aici este că „Iu“, de cealaltă parte a 
paravanului, nu prinzi de veste şi rămâi complet neafec- 
tat de întreaga operaţie. „Tu“ poți continua să-ți depeni 
povestea; dragostea pentru familia ta rămâne intactă, de 


1. Fenomenul „proiecției astrale“ — experienţele extracorporale în 
timpul stărilor de veghe — nu e atât de rar pe cât s-ar crede. În acest 
caz, persoana se separă conştient de corp şi, foarte frecvent, este 
capabilă să-şi observe corpul dintr-o perspectivă în general imposi- 
bilă în starea „normală“ de veghe. 

fapt, personalitatea în ansamblul ei nu dă nici cel măi mic 
semn de schimbare. Iar acum, întrebăm din nou: „Tu eşti 
corpul tău?“ Fiindcă structura fizică din care se compu- 
ne corpul tău tocmai a suferit nişte modificări dramatice, 
pe când acea parte pe care tu o consideri intuitiv „eu“ a 
rămas complet neafectată. Dacă ai fi într-adevăr identic cu 
trupul tău, acesta nu s-ar putea schimba niciodată fără să 
te afecteze simultan şi pe „tine“. 


Vedem, aşadar, că toate dovezile intuitive prezentate mai 
sus susțin perfect ipoteza I,, negând-o totodată pe 1,. În 
această lumină, de-acum putem spune că omul nu este 
corpul său, ci mai degrabă că omul are un corp. Chiar şi 
atunci când privim o femeie frumoasă, cu proporții armo- 
nioase (situație care presupune o conştiinţă corporală 
intensă), nu zicem: „Este un corp frumos“, ci: „Are un 
corp frumos.“ 


Ajunşi aici, înainte de a continua căutarea acelui „Iu“ care 
este posesorul corpului, să aruncăm o privire la relaţiile 
cotidiene cu trupul nostru. De fapt, să examinăm cât timp 
şi câtă energie dedicăm trupului nostru, nu nouă înșine. 
Mai întâi, să observăm cât timp petrecem zilnic hrănind 
corpul, cumpărându-i mâncare, pregătindu-i masa, gân- 
dindu-ne cum să-l alimentăm sau îngrijorându-ne pentru 
echilibrul lui nutrițional. Să adăugăm energia cheltuită 
pentru a-l îmbrăca și a-l dezbrăca, a-i cumpăra haine și a 
ne gândi la modul de a-l înveşmânta. Trebuie să luăm apoi 
în calcul toată energia direcționată spre a-l feri de vânt 
şi ploaie, a-l menţine la temperatura potrivită, a-i oferi 
un loc comod şi sigur unde să doarmă. În fine, adăugăm 
timpul în care ne gândim la — și satisfacem — necesitățile 
sexuale ale corpului. Iar toate acestea nu sunt decât lucruri 

legate direct de corp. Am mai putea menționa timpul și 
energia pe care suntem obligați să le consumăm pentru a 
deplasa corpul dintr-un loc în altul. De exemplu, când te 
gândeşti: „Vreau să-l văd pe unchiul Wally“, gândul nu are 
nimic de-a face cu trupul. Însă ca „Tu“ să-ți îndeplineşti 
această dorinţă, trebuie să rezolvi toate aspectele logisti- 
ce legate de deplasarea corpului în imediata apropiere a 
unchiului Wally, din moment ce singura cale în care poți 
„Tu“ să realizezi lucruri în lumea fizică este să le faci prin 
intermediul corpului. Iar aceasta este cheia întregii noastre 
relații cu trupul. Putem să stăm duși pe gânduri ore în şir 
fără a avea nevoie direct de corp, însă în clipa în care vreni 
să transmitem altcuiva câteva dintre gândurile respec- 
tive, trebuie să intre în acțiune corpul. Fie că ne punem 
în funcțiune mecanismul vocal, fie că ne dirijăm mâna, 
trasându-i sarcina de a scrie... Raportul este, aşadar, lim- 
pede: acel „Tu“ aflat „înăuntru“ care primeşte mesajele 
senzoriale şi dirijează toate mişcările musculare, acel „Tu“ 
care este conștient de gânduri, sentimente, senzaţii etc. nu 
există în lumea fizică. Acest „Tu“ nu poate fi văzut, atins, 
mirosit, gustat sau auzit direct; nu are greutate, nu are nici 
mărime definibilă. Nu are niciuna dintre calitățile materi- 
ei care alcătuiesc întregul univers fizic. Totuşi, este esenţial 
să avem un tip sau altul de „vehicul“ pentru a ne expri- 
ma în plan fizic. lar corpul ne furnizează acest vehicul. 
E un robot uimitor de complex şi extraordinar. Efectuăm 
activitățile corpului folosindu-ne de puterea voinței, chiar 
dacă e adevărat că multe dintre acţiunile noastre zilnice au 
fost executate atât de frecvent, încât au devenit deprinderi. 


Partea frumoasă la acest robot în care locuim este că el 
nu reprezintă doar un mineral neînsuflețit; dimpotrivă, e 
animalul cel mai elevat pe scara evoluţiei. Într-un anumit 





E 

sens, corpul e animalul nostru de companie, iar dacă îl 
antrenăm bine, putem avea o relaţie excelentă cu el pe tot 
parcursul vieţii. La urma urmei, biologii ne spun că este cel 
mai deştept animal, deci s-ar zice că-l putem dresa destul 
de uşor. Însă, în realitate, majoritatea dintre noi şi-au 
tratat „corpul-animal de companie“ aşa cum îşi tratează 
unele persoane pudelul. Când vedem câini care-și dețin, 
literalmente, stăpânii, majoritatea dintre noi consideră că 
e o relaţie nesănătoasă. A munci pe brânci ca să-ţi hrănești 
câinele cu friptură, a-i păstra blana mereu pieptănată și a 
sări ca ars ori de câte ori latră e un tip de comportament 
pe care, în general, îl luăm în derâdere. Şi totuşi, exact asta 
este relația pe care o acceptăm îndeobşte cu trupul nostru. 
Ne-am răsfățat corpurile, ca să nu spunem mai mult. În loc 
să încercăm să ne antrenăm corpul pentru a ne sluji mai 
bine, continuăm orbeşte să-i fim slugi fidele. Numărul de 
ulcere, dureri de cap şi căderi nervoase atestă fără dubii că, 
la fel ca toate celelalte animale, corpul nu pricepe defel cât 
de răzgâiat a devenit. 


Nu încape îndoială că trupul poate fi antrenat. Îl antre- 
năm să lovească o minge de baseball ori să mânuiască o 
crosă de golf. Îl învăţăm să meargă, să scrie, să conducă 
automobilul şi să piloteze o navă spaţială. Unii oameni îl 
antrenează să umble pe cărbuni aprinşi, să trăiască doar 
cu nuci şi grăunțe, să doarmă pe cuie și aşa mai departe. Pe 
vremuri, aproape toate corpurile erau învățate să doarmă 
pe podea, să se adapteze la diverse temperaturi, să străbată 
pe jos distanțe mari şi să presteze o cantitate considerabi- 
lă de muncă fizică. Desigur, se poate susține că trupurile 
noastre, ale oamenilor de azi, sunt atât de diferite de cele 
menționate anterior, încât n-ar putea fi antrenate în acest 


fel. 

Gândeşte-te doar de câte ori ai mers cu iubitul sau iubita 
în mijlocul naturii, simţindu-te minunat, când deodată 
corpul a zis: 


Mi-e foame. 
Tu ai răspuns: 


Dar tocmai ţi-am dat de mâncare acum câteva ore. 


Nu-mi pasă. Mi-e foame. Vreau să mănânc! 


Însă tu te distrai atât de bine, satisfăcându-ţi nevoi mai 
înalte, încât nu doreai să te întorci acasă, așa că ai încercat 
să-l ignori. Totuşi, la cât de răzgâiat şi obişnuit este corpul 
să facă ce vrea, n-ai avut nicio şansă. Te-a cicălit până când 
nu te-ai mai putut simţi bine şi, în cele din urmă, ai pornit 
spre casă pentru a hrăni animalul. 


Sau atunci când stăteai în grădină, citind un roman bun. 
În clipa în care n-ai mai fost absorbit de intriga cărții, 
corpul a spus: 


Doamne, ce zăpușeală! Cred că sunt 45 de grade. Asud 
ca un cal. De-abia pot să respir. Vreau la aer condiționat! 


Bineînţeles, la fel de cald era şi cu doar câteva momen- 
te mai înainte, când erai cufundat în carte. Însă, atunci 
când lectura te absorbise, nu dădeai atenţie corpului şi, 
prin urmare, căldura nu reprezenta o problemă. În defi- 
nitiv, „Tu“ nu te poți încălzi. Singura ta reacție la căldură 
depinde de măsura în care îi permiţi corpului să se plângă 
de ea. Şi probabil că nimic nu ne zdruncină mai mult 
egoul precum faptul de a observa cât de mult ne dictea- 
ză acest animal comportamentul şi dispoziţiile sufleteşti 
de-a lungul fiecărei zile. Pe scurt, datorită tendințelor lui 

animalice, corpul ar fi un slujitor excelent, însă e un stăpân 
teribil de exigent. 


În scopul conturării modelului nostru, să numim acest 
aspect al omului sine animalic. La acest nivel, omul e 
condus în totalitate de instinctele sale animalice privitoa- 
re la hrană, îmbrăcăminte, adăpost, sex, agresiune etc.! 
Modul în care a apărut el constituie subiectul studiilor 
evoluționiste darwiniste, iar calitățile lui sunt studiate în 
cadrul științei numite biologie. 


Relaţia omului cu mintea 
și emoțiile sale — sinele psihic 


Prezentarea „vocii. Deşi discuţia noastră despre sinele 
animalic a fost revelatoare, ba poate chiar un pic amu- 
zantă, este evident că, în calitate de oameni, noi suntem 
mult mai mult decât atât. S-a subliniat în permanență că 
există în om o componentă (numită „Tu“) superioară celei 
animalice, care, folosindu-și voința, poate să controleze în 
totalitate trupul, să existe în ciuda vătămărilor corporale 
şi să rămână conștientă în timp ce omul animalic doarme. 
Dacă dorim ca modelul nostru să fie complet, trebuie să 
continuăm căutarea acelui „Tu“ care este cumva distinct 
de corp. Însă am eliminat deja stelele, planetele şi lunile 
din spațiu, împreună cu mineralele, plantele și anima- 
lele de pe Pământ. Ne-a rămas, prin definiție, un singur 
obiect — corpul. Și am stabilit că omul este mai mult decât 
animalul din el. Aşadar, înseamnă că acest „Tu“, zona din 
care acționăm fiecare, nu există în universul fizic. Asta 


1. Pentru o prezentare excelentă şi fascinantă a viziunii unui biolog 
modern asupra „tendințelor animalice elementare“, vezi Konrad 
Lorenz, On Aggression, Bantam Books Inc., New York, 1970. 

nu presupune că trebuie să apelăm la H.G. Wells sau la 
alți scriitori de science-fiction pentru a înțelege concep- 
tul de „planuri“ diferite de cel al lumii materiale. Aşa cum 
ştim, în Univers există nenumărate obiecte fizice pe care 
le percepem cu ajutorul celor cinci simţuri. Însă mai sunt 
şi „lucruri“, precum gândurile sau sentimentele, pe care le 
percepem fără ajutorul celor cinci organe de simţ. Când 
avem un gând, e un lucru real... el există. Însă gândurile 
nu sunt reale pentru simţurile noastre fizice. Vom spune 
oare că nu există defel? Gândurile sunt! Vin şi pleacă, 
adesea nici măcar după placul inimii noastre; reuşesc să 
ne acapareze atenţia în majoritatea orelor de veghe. Chiar 
şi atunci când dormim, avem vise, iar visele sunt tipuri 
speciale de gânduri. 


Aşa că se ridică în mod firesc întrebarea: „Unde sunt aceste 
«lucruri» care joacă un rol atât de important în vieţile 
noastre?“ Când închizi ochii şi îţi închipui ceva, „vezi“ 
lucrul respectiv. Nu cu ochii fizici, deoarece lucrul la care 
te uiţi nu există în plan fizic. Dacă nu vrem să acceptăm 
existența unui alt plan, cu alte cuvinte a unui plan mintal, 
singura variantă este să negăm că gândurile şi emoțiile 
există cu adevărat. „Sunt născociri ale imaginaţiei tale.“ 
De acord, dar unde e imaginaţia ta? Cu siguranţă nu în 
lumea fizică! 


Privită astfel, noțiunea „altor niveluri de existență“ devine 
aproape un truism. De o bună bucată de vreme, știința 
occidentală a acceptat faptul că ceea ce numim „minte“ 
se distinge de „creier“, deşi acesta din urmă e considerat 
perechea fizică a primeia. Cam ca atunci când avem un 
gând jenant (plan mintal) şi roşim (plan fizic). Planurile 
sunt, evident, strâns legate între ele (deşi clar diferite), 

după cum demonstrează faptul că toți trăim simultan în 
amândouă, zi de zi.! Acum, prin prisma definiţiei pe care 
am dat-o planului mintal, devine limpede că ceea ce faci 
„Tu“ de fapt, atunci când cazi pe gânduri ori când mergi la 
culcare, este să-ți îndepărtezi atenţia de planul fizic şi să o 
deplasezi în planul mintal. 


Deosebirea dintre cele două planuri poate fi sesizată și mai 
bine din cele ce urmează. Ştim că, folosindu-ne voința, 
conştient sau inconștient, ne putem direcţiona sau abate 
atenţia spre și de la orice stimul senzorial din lumea fizică. 
Putem să privim într-o anumită direcţie şi să vedem doar 
obiectele pe care dorim să le vedem, iar de multe ori auzim 
doar anumite sunete, fără a le auzi pe altele de aceeași 
intensitate. Putem mânca ceva dezgustător concentrân- 
du-ne atenţia în altă parte și chiar putem deveni insensibili 
la durere abătându-ne atenția de la ea. Această capacitate 
de a ne îndrepta şi îndepărta conștiința spre şi de la diver- 
sele simțuri poate fi dezvoltată într-un grad foarte înalt. 
În anumite profesii — precum cele care presupun acorda- 
rea pianelor, degustarea de vinuri sau chirurgia de mare 
precizie —, această abilitate determină efectiv succesul 
sau eşecul. Datorită experienţelor noastre de zi cu zi, ştim 
cu toţii ce se întâmplă când ne concentrăm asupra unui 
anumit simţ: el devine mai acut. lar când dorim să ne 
abatem atenţia de la un anumit simţ, în general o facem 
direcționând-o spre alt simț. Ce se întâmplă însă când ne 
abatem conștiința de la toate simţurile fizice? Unde se duce 
conştiinţa? Evident, se duce în planul mintal, aşa cum se 
întâmplă când visăm cu ochii deschişi sau când analizăm 
1. Totuşi nu e chiar adevărat că toți trăim în ambele planuri. Cei aflați 


în instituţiile de sănătate mintală trăiesc doar în planul mintal şi 
neglijează complet existența în plan fizic. 

la nivel intelectual o problemă până într-atât încât nu mai 
suntem conștienți de stimulii fizici. Prin urmare, obser- 
văm nu numai că planurile fizic şi mintal există, dar şi că, 
exercitându-ne voința conştientă sau inconştientă (for- 
mată prin deprindere, prin obişnuinţă), putem controla 
proporția în care atenția noastră se va concentra asupra 
unuia sau altuia dintre planuri. Prin aceeaşi metodă 
putem să determinăm şi „obiectele“ specifice de atracţie 
din fiecare plan. 


Pentru a continua construirea modelului nostru de om, 
următorul pas constă în a lăsa deoparte planul fizic și a 
începe căutarea acelui „Tu“ în plan mintal. Însă de unde 
să începem? Mintea e foarte complexă și se pare că diferă 
radical de la o persoană la alta. Ca să nu mai pomenim de 
handicapul suplimentar că nici măcar nu ne putem utili- 
za simţurile fizice pentru a analiza şi compara rezultatele. 
Avem nevoie de un ghid, de „o plimbare cu ambarcaţiunea 
de agrement“. Ea ne va purta în labirintul mintal şi ne va 
oferi un pic de lumină, necesară în căutarea noastră. Din 
fericire, am fost înzestrați cu un asemenea ghid. Însă, 
pentru a-l putea întâlni, trebuie mai întâi să lăsăm din 
mâini această carte, să închidem ochii și să intrăm într-o 
stare de tăcere lăuntrică totală. Fă asta acum, pentru apro- 
ximativ cinci minute. 


Restul analizei ar putea fi inutil 
fără acest exerciţiu! 


La încheierea experimentului, putem afirma cu certitudine 
că, în afara câtorva excepţii foarte rare, aproape niciunul 
dintre noi n-a izbutit să îndeplinească sarcina cu succes. 
Se pare că în capul nostru există o „voce“ care nu amuțeşte 

prea uşor. Când am încercat experimentul descris mai sus, 
la început am auzit lucruri ca: 


Ce mai e și chestia asta? Bineînţeles că pot să stau în 
tăcere. Dar, în primul rând, de ce mi se cere așa ceva? 


Pe deasupra, odată cu trecerea timpului, cei mai mulți 
dintre noi am constatat că subiectul de discuţie al „vocii“ a 
deviat treptat de la cartea de față spre chestiuni de natură 
personală. Am auzit cam aşa: 


Mă întreb ce avem diseară la masă... Oare ce trebuia să 
fac înainte de a ajunge acasă? De ce s-o fi holbat şeful la 
mine, azi-dimineaţă? Trebuie să mai public ceva; despre 
ce să scriu? O, iar spectacolul de aseară a fost extrem de 
interesant... 


Fiecare avem propriul discurs mintal ce se derulea- 
ză aproape constant și, cum tocmai am văzut, acesta nu 
e prea ușor de oprit. Oricum, pentru moment, singurul 
lucru esenţial este că fiecare dintre noi poate să consta- 
te că respectiva conversaţie are loc şi să-și dea seama de 
existența acelei „voci“ care ne împiedică să ajungem la 
tăcerea interioară. Şi înăuntru auzim: 


E liniște aici. Păi, normal, întotdeauna e liniște aici. Des- 
pre ce tot vorbeşte —o „voce“? Aici nu se aude vorbind 
nicio voce... 


Poftim! E de prisos să mai zicem că „vocea“ este cea care 
spune toate astea! 


Acum, că am izolat „vocea“, următorul pas e să ne dăm 
seama că ea ne furnizează pentru planul mintal un numi- 
tor comun de la care să pornim căutarea. Căci, neîndoiel- 
nic, „vocea“ nu face parte din lumea materiei fizice. Dar 

mai întâi, dacă vrem să ne ajute efectiv, trebuie să ne asigu- 
răm că toţi percepem „vocea“ dintr-o anumită perspectivă. 
Să ne gândim la „voce“ cât mai simplu, ca la mecanismul 
prin intermediul căruia se exprimă gândurile — analog 
mecanismului fizic al corzilor vocale, limbii şi gurii, cu 
ajutorul cărora producem sunete în planul fizic. Această 
unitate fizică se deosebeşte complet de mesajele pe care le 
trimitem cu ajutorul ei prin aceea că nu este propriu-zis 
niciunul dintre lucrurile rostite. De fapt, aceste mecanis- 
me fizice nu sunt decât sistemul emițător de sunete, prin 
care sunt rostite toate frazele, fie ele amabile, răutăcioase, 
istețe sau nătângi. E esenţial ca toți să vedem în aceeași 
lumină „vocea“ din planul mintal — deoarece în mod cate- 
goric există „vorbărie“ acolo, dar ea nu se produce prin 
mecanismul fonator fizic, nici nu „se aude“ cu ajutorul 
urechilor fizice. Prin urmare, este emisă şi receptată prin 
utilizarea unui corespondent mintal al vocii și al urechilor 
fizice. În concluzie, putem privi „vocea“ ca pe un simplu 
mecanism producător de zgomot în plan mintal, un meca- 
nism prin intermediul căruia reușesc să se exprime felu- 
ritele gânduri. În acest punct apar câteva întrebări foarte 
interesante, care merită o cercetare amănunțită în clipele 
de contemplaţie. Ele sunt de tipul: „Cine vorbeşte şi cu 
cine vorbeşte?... Dacă eu sunt un sistem conştient, de ce 
trebuie să vorbesc cu mine însumi?“ Pe măsură ce vom 
înainta în călătoria prin planul mintal, vom face lumină 
asupra acestor întrebări şi asupra multor altora. 


Primul lucru de remarcat, acum, că am izolat „vocea“ şi 
reuşim să o privim obiectiv când vorbeşte, este că am găsit 
ghidul perfect pentru sfera mintală. „Vocea“ se potriveşte 
foarte bine acestei funcții din mai multe motive: întâi de 
toate, nu se poate pune la îndoială că ea există în plan 

mintal; în al doilea rând, cu toții avem o „voce“ şi, dato- 
rită ei, putem găsi uşor un teren comun; și, în sfârşit, 
„vocea“ în sine e intrinsec neutră. Unele voci pot să vor- 
bească despre mâncare, altele să analizeze, pe când altele 
pot evoca neîncetat amintiri. Acestea relevă deosebiri 
între personalitățile noastre, însă mecanismul prin care 
se exprimă ideile (adică „vocea“) este neutru şi comun 
tuturor. Prin urmare, cum toți avem acelaşi „prieten“ pe 
plan mintal, să vedem dacă el ne poate ajuta să descâlcim 
haosul de acolo, de sus. 


Primul pas în această direcţie este să clasificăm feluritele 
subiecte pe marginea cărora vorbeşte în general „vocea“, 
cu scopul de a găsi aspectele cel mai des întâlnite ale pla- 
nului mintal, valabile la mai toată lumea. De exemplu, 
unul dintre subiectele pe care „vocea“ turuie destul de mult 
timp se referă la nevoile, pretenţiile și dorințele noastre: 


Mi-e foame. Vreau să mănânc. Mi-e frig. Vreau un pulo- 
ver. Plouă. Vreau să intru în casă. Vreau o maşină nouă. 
Vreau să merg prin Europa. Vreau... 


Dacă am petrece o zi doar remarcând cum pălăvrăgeşte 
micul nostru prieten, am fi uimiți de numărul de cereri 
pe care le emite. Totuşi, pentru scopurile analizei noas- 
tre, trebuie să divizăm această sferă în segmente și mai 
mici. Primele trei solicitări din grupul de mai sus se dis- 
ting net de celelalte două. Primele sunt, într-o anumită 
măsură, nevoi trupeşti de bază; ultimele intră în categoria 
pretențiilor sau a dorințelor. Iar între necesități şi pretenții 
există o mare deosebire. Acum ne rămâne să analizăm 
în mod similar fiecare subiect pe care turuie „vocea“, ca 
să construim un cadru al planului mintal, unul folositor 
pentru modelul nostru de om. 

SINELE şi SUPRAEUL. Un mod foarte interesant și util de 
a efectua această analiză a planului mintal e să personifi- 
căm fiecare grup omogen de gânduri care se exprimă prin 
„voce“. De pildă, foarte diferite de cele două grupuri izola- 
te mai sus, avem următoarele gânduri: 


N-ar trebui să fac asta. Ar trebui s-o ajut pe mătuşa Tilda. 
Ar trebui să-mi îmbunătățesc nivelul de educaţie. Ce-ar 
spune nevastă-mea?... 


Evident, fiecare persoană are propriile variaţii unice ale 
gândurilor de mai sus, accentul fiind mai mult sau mai 
puţin predominant în subiectele zilnice ale „vocii“. Însă 
toți petrecem destul de mult timp ascultând acest gen de 
gânduri. lar „insul“ care vorbeşte prin intermediul „vocii“ 
are o personalitate complet diferită față de a celui care ne 
amintește mereu de nevoile corporale. De fapt, cei doi se 
ceartă adesea între ei, chiar „sub ochii noştri“: 


Mi-e frig. Am nevoie de o jachetă. 


Ar trebui să aştepţi până când termini de achitat împru- 
mutul la bancă. 


Ah, ia uite ce geacă frumoasă din piele întoarsă. Pe asta 
o vreau. 


Ştii că nu ţi-o poţi permite; luna asta trebuie să-l duci pe 
micul Johnny la doctor. 


Suntem destul de familiarizați cu acest tip de desfăşurare 
a gândurilor, care uneori poate continua zile la rând pe 
plan intern... 


Am văzut, așadar, că există personalități evident diferite 
care folosesc „vocea“, deşi nu încape îndoială că acelaşi 

mecanism mintal sonor transmite ambele părți ale dispu- 
tei de mai sus. Dacă am hotări să dăm un nume fiecărei 
personalități, am descoperi că sarcina a fost îndeplinită, 
cel puţin la modul general, de către un cercetător al pla- 
nului mintal care a trăit înaintea noastră. După cum știm, 
Freud a divizat mintea conştientă în trei părți majore: 
SINELE, EUL şi SUPRAEUL.! Aici nu încercăm în niciun 
caz să susţinem că clasificarea în diverse personificări 
bazate pe observarea „vocii“ care vorbeşte corespunde 
exact liniilor de demarcație trasate de Freud. De fapt, în 
operele lui Freud nu există indicaţii în sensul că el ar fi 
pătruns în planul mintal și l-ar fi explorat din perspectiva 
„vocii“? Totuşi, cum ceea ce am descoperit deja în turul 
nostru se leagă atât de evident de ceea ce a descris Freud, 
ni se pare util să-i acceptăm terminologia, atunci când e 
posibil. 


Prima personalitate, descrisă în exemplul prezentat 
anterior, este acel aspect al „vocii“ care vorbeşte mereu 
despre nevoile trupeşti de bază, cele de genul: „Sunt 
obosit... Mi-e foame... Mi-e cald.“ O vom numi SINE. 
SINELE este reprezentantul corpului fizic în planul mintal. 
E preocupat de impulsurile elementare, precum hrana, 
îmbrăcămintea, adăpostul, sexul, supraviețuirea fizică 
şi posesia teritorială. După cum se va vedea în curând, 


1. Sigmund Freud, The Ego and the Id, W.W. Norton & Co., Inc., 
New York, 1962. (În română, vezi: Sigmund Freud, Psihologia 
inconştientului, în Opere esențiale, vol. 3, traducere de Gilbert 
Lepădatu, George Purdea, Vasile Dem. Zamfirescu, Editura Trei, 
Bucureşti, 2017— n. red.) 

2. Ba, mai mult, pentru cercetător ar fi extrem de greu să găsească in 
domeniul psihologiei o lucrare importantă consacrată special unei 
examinări formale a „vocii“. 

3. Vezi lucrarea citată a ]ui Lorenz, On Aggression. 

multe dintre gândurile care se înfățișează ca „nevoi ele- 
mentare“ nu sunt, de fapt, elementare şi, prin urmare, nu 
sunt reprezentative pentru SINE — se potrivesc mai degra- 
bă altei personalităţi. Oricum ar fi, cu toții suntem foarte 
familiarizați cu SINELE şi, dacă am fi atenți, mai ales când 
corpul se află în condiţii de stres, ca foamea și frigul extre- 
me sau un pericol de moarte, i-am putea sesiza clar perso- 
nalitatea ca fiind distinctă de cele care urmează. 


Ne îndreptăm acum spre a doua personalitate— spre 
aspectul de tip „s-ar cădea... ar trebui... trebuie“, pe care 
Freud l-a etichetat drept SUPRAEU. Deşi Freud a definit 
SUPRAEUL ca „eul ideal“ — acea formă de comportament 
care ne-ar face să fim ceea ce credem că ar trebui să fim —, 
pentru scopurile analizei noastre vom defini SUPRAEUL 
ca fiind reprezentantul societății în planul mintal. Desi- 
gur, aceste concepte de SUPRAEU sunt congruente, din 
moment ce societatea, aşa cum o întruchipează familia, 
colectivitatea, moravurile şi tradițiile grupurilor sociale, 
este cea care ne determină eul ideal. SUPRAEUL este, pro- 
babil, personalitatea cel mai ușor de decelat şi observat, 
de vreme ce aici se sădesc seminţele vinovăţiei. În gene- 
ral, el e cel care ne judecă acţiunile și gândurile. Din acest 
motiv îl distingem în chip foarte firesc de „noi înşine“, cei 
care realizăm acţiunile şi avem respectivele gânduri. De 
fapt, dacă încearcă, nenumărați oameni pot stabili efec- 
tiv care dintre influențele majore din viața lor socială au 
jucat cel mai important rol în modelarea personalității 
SUPRAEULUI. Unii aud vorbind în ei valorile tatălui; alții 
aud valorile mamei, fratelui, soției, preotului etc. Însă cel 
mai frecvent avem de-a face cu o combinaţie a tuturor 
acestora, unele predominând în anumite situaţii, bunăoară 
valorile mamei în sfera vieţii sexuale, ale tatălui în carieră 

şi aşa mai departe. Pe deasupra, tipul de lucruri spuse de 
SUPRAEU prin intermediul „vocii“ tinde, în general, să se 
schimbe pe măsură ce avansăm în vârstă şi suntem afectați 
de diverse influențe. Pe de altă parte, mulţi dintre noi tră- 
iesc cu o singură temă, constantă, predominantă, care de 
obicei își are rădăcinile în experienţe din copilărie. Așadar, 
unii rămân toată viața la discreția gândurilor care gene- 
rează permanent sentimente de vinovăţie şi care le judecă 
mai mereu acţiunile, ideile şi emoțiile. 


EUL. Primele două personalităţi pe care le găzduim— 
SINELE şi SUPRAEUL — sunt destul de uşor de recunoscut. 
Distanţându-ne de ele, le putem observa cu ușurință. 
Ultimul din „trioul fantastic“ — EUL — e considerabil mai 
greu de analizat. Şi totuşi, dacă avansăm încet, asigurân- 
du-ne că urmărim demonstraţia pas cu pas, atunci cu 
siguranță vom reuși. 


În primul rând, EUL are un aspect imediat sesizabil — cel 
al pretențiilor şi al dorințelor: 


O să-mi stea bine în cămașa aia, o vreau. Tipa aceea e 
frumoasă şi foarte simpatică, vreau să am o aventură 
amoroasă cu ea. Harry mănâncă friptură seară de seară, 
vreau și eu friptură zilnic. 


În această situație, „vocea“ e foarte diferită de cea a 
SINELUI, care vorbeşte despre nevoile de bază ale corpului. 
Aici nu avem urgenţa, impulsul animalic primar; EUL este 
mai sofisticat decât SINELE. În plus, în societatea modernă, 
cei mai mulți dintre noi ascultă doar de exigenţele EULUI, 
având în vedere că, în general, nevoile noastre elementare 
sunt satisfăcute. Dacă vom face efortul de a urmări foarte 
atent „vocea“ de-a lungul unui interval de timp apreciabil, 

vom constata că EUL ne bombardează aproape constant 
cu mii de solicitări. Aceste cereri se împart în două tipuri 
de bază: primul pretinde lucruri care vor mulțumi ceea ce 
vrea EUL pentru corp; al doilea solicită acțiuni care vor 
satisface direct EUL. În primul caz, auzim următorul gen 
de lucruri: 


Vreau o haină din blană de nurcă. Vreau homar thermi- 
dor. Vreau o coafură nouă... 


În al doilea caz, ascultăm „vocea“ care spune: 


Am nevoie să stau de vorbă cu cineva, sunt singur. Vreau 
să scriu articolul ăsta aşa cum trebuie, ca să afle toți ce 
deştept sunt... 


Gândurile de acest fel ne sunt foarte cunoscute. De fapt, 
ele alcătuiesc bună parte din activitatea zilnică a „vocii“ 
lăuntrice. Şi totuşi, dacă ne-am întreba care dintre aceşti 
„acuzați“ lăuntrici are cuvântul în majoritatea timpului, 
am obține o varietate de răspunsuri, împărțite în principal 
între EU şi SUPRAEU. Însă asta se întâmplă doar fiindcă 
nu am dezvăluit încă natura deplină, adevărată, a priete- 
nului nostru EUL. 


Dacă începem prin a băga de seamă că Universul se com- 
pune, la modul cel mai obiectiv, dintr-o expansiune infini- 
tă a spaţiului, vom deduce că gândurile noastre sunt libere 
să se îndrepte spre o varietate nesfârşită de subiecte. Dar 
adevărul e că aproximativ 99% din gândurile noastre pri- 
vesc exclusiv o singură zonă spaţială, infimă, cea ocupată 
de corpul, gândurile şi emoţiile noastre: 


Unde să mă duc? Oare ce-o să creadă despre mine? 
Pot să merg atât de mult pe jos? De ce oi fi spus chestia 

aia? Aceea e maşina mea. Vreau să citesc o carte. Acum 
trei ani pe vremea asta eram în Europa. Sper ca la anul 
să ajung supervizor. ÎL urăsc pe acel tip. Cred că-s mai 
deştept decât ea. Mi-e frică... 


Toate gândurile de acest tip privesc ce s-a întâmplat, se 
întâmplă ori se va întâmpla cu acea minusculă parte din 
Univers compusă dintr-un corp, un set de emoții şi un 
tipar de gânduri. Acesta este EUL demascat în întregime. 
Mai poate exista vreo îndoială cine ocupă centrul atenției 
noastre în majoritatea timpului? Chiar în clipa de față, 
dacă ne oprim pentru câteva secunde din citit, „vocea“ 
poate fi auzită spunând: 


De ce citesc asta? Cum îmi va influența asta viața? Ce voi 
face diseară?... 


Este esenţial să depunem efortul necesar pentru a asculta 
„vocea“ atunci când EUL vorbeşte prin ea. Căci problema 
identificării devine foarte greu de depăşit tocmai aici. Cei 
mai mulți dintre noi suntem atât de obișnuiți ca acest tip 
de gândire egotistă să ruleze în capul nostru cât e ziua de 
lungă, iar asta zi după zi, încât ne identificăm total cu ea. 
În loc s-o ascultăm, așa cum putem să facem cu ușurință în 
cazul SINELUI sau al SUPRAEULUI, în general „o aprobăm“. 
Însă am văzut deja că, dacă ne folosim un pic voinţa, putem 
observa obiectiv EUL vorbind la fel de neezitant ca şi cele- 
lalte două personalităţi. De fapt, continuarea lecturii va fi 
sterilă până când nu vom efectua cu succes următorul mic 
exercițiu. Dacă, în momentul de faţă, auzi înăuntrul tău: 


Nu pot să fac asta. Cum pot să observ? Autorul ăsta 
vorbeşte despre minel... 


„„„aceasta e „vocea“ și este exact ceea ce ar trebui să observi! 


42 ÎN CĂUTAREA ADEVĂRULUI 


În sfârşit, acum, că am făcut cunoștință cu principalele 
trei personalități care se exprimă prin intermediul „vocii“, 
probabil că modul cel mai bun de a le deosebi şi mai bine 
e să le privim cum se ciorovăiesc: 


Decor: Ne aflăm în fața unui magazin de îmbrăcăminte, 
în toiul iernii, şi... 


SINELE: Mor de frig; îmi trebuie un pulover gros. 


EUL: Ooo, ia uite ce frumos e ăla! Lui Mary o să-i placă la 
nebunie cum îmi va sta cu el. 


SUPRAEUL: Ştii că nu ţi-l poţi permite. Fii mai cumpătat. 


EUL: E la fel de important să arăţi bine pe cât e să-ţi fie 
cald. Dacă vreau să ajung cineva pe lumea asta, trebuie 
să-i impresionez pe ceilalți. 


SINELE: Doamne, e tare frig! Intru înăuntru! 


Intelectul, memoria și puterea de vizualizare. Cele trei 
personalități analizate mai sus sunt responsabile pentru 
o bună parte din activitatea „vocii“. Cu toate acestea, mai 
există o gamă considerabilă de subiecte ascultate zilnic pe 
care nu le-am examinat încă. De exemplu, un afacerist îşi 
poate auzi „vocea“ spunând: 


Anul trecut am înregistrat o creştere de 22%. Anul ăsta 
avem patru supervizori noi și 10 000 de dolari investiţi în 
aparatură nouă. Vânzările merg bine, datorită condițiilor 
propice de pe piață, aşa că ar trebui să ne propunem 
pentru anul viitor o creştere de aproximativ 30%. 


Cu siguranţă, această linie de gândire nu caracterizează 
direct nici SINELE, nici EUL, nici SUPRAEUL, aşa cum 
le-am definit în paginile precedente. 





| 

Aşadar, trebuie să recunoaștem faptul că în mintea conşti- 
entă există anumite „instrumente“ aflate la dispoziţia noas- 
tră. Acestea nu au personalitate în sine și de la sine — sunt 
intrinsec neutre, la fel ca pensula pictorului care expri- 
mă personalitatea artistului ce o mânuiește. Un astfel de 
instrument, precum cel ilustrat în exemplul de mai sus, 
este „intelectul“. Intelectul e ca un computer. Când avem 
o problemă analitică, mergem la intelect pentru a obține 
o analiză care ne înfăţişează diverse fațete logice ale unei 
soluţii. La fel ca în cazul instrumentului fizic — corpul —, 
unele persoane deţin instrumente mai sofisticate pe plan 
mintal. Oricum, tot ca în cazul instrumentului fizic, cele 
mintale pot fi antrenate şi perfecționate printr-o folosire şi 
îndrumare adecvate. De fapt, întreaga structură a sistemu- 
lui nostru de învățământ, mai ales înaintea introducerii 
unora dintre noile concepte de dezvoltare a personalităţii, 
s-a orientat aproape integral spre dezvoltarea acestui unic 
instrument mintal — intelectul. 


Însă, chiar și după ce recunoaștem prezența acestui com- 
puter mintal şi ne dăm seama că și el îşi trimite răspunsu- 
rile tot prin intermediul „vocii“, ne rămân nişte grupuri de 
gânduri neexplicate. Bunăoară: 


Când eram tineri, ea obişnuia să spună... Şeful mi-a zis 
să-mi verific mesajele, să o plătesc pe secretară — şi ce alt- 
ceva?... Avea 1,60 metri, 45 de kilograme și părul blond... 
Combinaţia cifrelor era 10 la stânga, 23 la dreapta... 


Nici acest tip de gândire nu indică în mod special SINE- 
LE, EUL sau SUPRAEUL; nu e nici lucrarea intelectu- 
lui. Exemplul dezvăluie mai degrabă prezenţa unui alt 
instrument mintal de care dispunem — „memoria“ 
La fel ca intelectul, memoria este intrinsec neutră şi nu 

are personalitate. Asemenea unei biblioteci, memoria 
oglindește caracteristicile celui care o vizitează pentru a 
obţine informaţia dorită. Un activist cu convingeri poli- 
tice radicale poate să intre într-o bibliotecă şi să iasă cu 
un vraf de cărți socialiste, pe când un profesor de litera- 
tură va ieşi probabil cu un teanc de romane. Similar, în 
planul nostru mintal e stocat un corp masiv de informaţii, 
iar memoria va vorbi despre lucruri diferite în momen- 
te diferite, în funcţie de „cine“ caută răspunsul. Şi, foarte 
important, așa cum putem observa în mod direct în viața 
cotidiană, memoria ne trimite informaţiile dorite de ase- 
menea prin intermediul „vocii“. 


Acum, se naşte firesc întrebarea: „Dacă intelectul e ca un 
computer — intrinsec neutru şi operând numai fiindcă 
«cineva» se duce la el cu o problemă — și dacă memoria 
e ca o bibliotecă — neutră şi necesitând să existe «cineva» 
care să dorească informaţia înainte de a trece la acțiune —, 
în acest caz, cine anume solicită toate informaţiile sosite 
întruna din intelect şi memorie prin intermediul «vocii»?“ 
Trebuie să existe o sursă de energie care pune în funcţiune 
aceste „instrumente mintale“, la fel cum e necesar pentru 
toate instrumentele din lumea fizică. Constatăm că forța 
motivată pe care o căutăm vine direct din dorinţele par- 
ticulare ale celor trei prieteni ai noştri: SINELE, EUL și 
SUPRAEUL. De exemplu, când EUL se află la ananghie, 
poate recurge la memorie şi/sau la intelect pentru a căuta 
o scăpare. Vedem asta în situația următoare: 


Vorbeşti cu soția ta și cu iubitul ei, despre existența căruia 
ai aflat recent. Ți se pune o întrebare la care ar trebui să 
ştii răspunsul, atât doar că nu-l ştii. EUL apelează frenetic 
la memorie, şi tot felul de informaţii încep să-ţi împuie 

capul. Însă EUL nu găseşte niciun răspuns satisfăcător. 
Să admită că nu cunoaște răspunsul? Mai bine ar muri 
decât să-și „piardă prestigiul“! Aşa că EUL merge la inte- 
lect, care începe să expună un răspuns ocolitor, care sună 
foarte logic. Dacă răspunsul tău (despre care ştii bine că 
nu-i în regulă) este contestat, EUL cere să-ți aperi oricum 
răspunsul. Atunci intelectul e solicitat din nou — şi așa te 
cufunzi din ce în ce mai adânc. 


Bineînţeles, EUL apelează la memorie sau intelect şi pen- 
tru motive legitime. De fapt, când ni se pune sau ne 
punem singuri o întrebare, în general EUL este cel care 
se duce la bibliotecă şi la computer pentru a găsi un răs- 
puns. Ca să testăm această afirmaţie, nu trebuie decât să 
facem următorul experiment: ne aflăm într-o situaţie în 
care vrem ca persoanele din jur să-şi formeze o părere cât 
mai bună despre noi (vă sună cunoscut?). Se pune o între- 
bare şi suntem pregătiţi cu un răspuns foarte elocvent. 
Acum, dacă vrem să vedem clar cine doreşte să răspundă 
la întrebarea respectivă și, aşadar, cine a muncit la pregăti- 
rea răspunsului, să-i comandăm pur și simplu vocii fizice 
să pronunţe cuvintele: „Nu ştiu răspunsul.“ Presupunând 
că izbutim măcar să rostim astfel de cuvinte, văicăreala 
zbuciumată și neîncetată care va apărea în capul nostru 
va fi a EULUI, demascat total! De fapt, multora dintre 
cei care încearcă experimentul de mai sus li se va părea 
absolut imposibil să-l facă, atâta timp cât se află pe fron- 
tul existenței cotidiene. E nevoie de o voință extrem de 
puternică pentru a spune „nu știu“, deoarece EUL arde de 
nerăbdare să răspundă cât mai repede şi mai impresionant 
cu putință — plus că, probabil, nu s-a mai confruntat nici- 
odată cu provocarea de a proceda altfel. 


SUPRAEUL întrebuințează şi el instrumentele intelectului 
şi ale memoriei pentru a-şi impune sistemul particular de 

valori. Se poate vedea asta în următoarea dispută dintre 
EU şi SUPRAEU: 


EUL: Automobilul acesta grozav mă va face foarte popu- 
lar. ÎI vreau. 


SUPRAEUL: Nu-ţi poţi permite o maşină. Fii realist. 


EUL, folosind intelectul: Câştig 400 de dolari pe lună. 200 
se duc pe chirie, 50 se duc pe mâncare şi 50 pe îmbră- 
căminte. Rămân 100 de dolari disponibili pentru a plăti 
ratele. 


SUPRAEUL, folosind memoria: Ţi-aduci aminte ultima 
oară când ai cumpărat o maşinuţă în rate? Te-ai îmbol- 
năvit, n-ai mai putut munci şi în final ţi-au luat-o. 


EUL, folosind memoria: Dar noul contract de muncă sti- 
pulează compensaţia integrală în caz de boală şi invalidi- 
tate. Şi spune că nu pot fi concediat timp de cinci ani. Așa 
că acum sunt bine acoperit. 


SUPRAEUL, folosind intelectul: Dar ăia 400 de dolari pe 
lună sunt salariul brut. Cu 5% reținere pentru pensie şi 
5% pentru asigurările sociale, înseamnă 40 de dolari mai 
puţin; rămân doar 360. Deci ar mai fi— stai să vedem... 
360 minus 300 — doar 60 de dolari. Și tunsul costă 2 dolari 
pe lună, spălatul rufelor e 10 dolari, benzina pentru 
maşină ar fi... 


Treaba asta sună destul de cunoscut tuturor. lar acum, că 
am deosebit „indivizii“ implicaţi și instrumentele aflate la 
dispoziţia lor, devine limpede ce se petrece în realitate. 


În cele din urmă, observăm că şi SINELE are acces la 
cele două „instrumente mintale“. În momente de peri- 
col, cei mai mulți dintre noi au simţit agățarea frenetică 

a SINELUI de memorie sau de intelect, în căutarea unui 
plan de acţiune. Uneori, SINELE e atât de disperat, încât 
răspunsurile rezultate sunt învălmășite și gândirea se 
încețoşează. Alteori, SINELE îşi urmează pur și simplu 
instinctul animalic şi se dispensează complet de gândire. 
Şi mai interesante sunt situaţiile de urgență extremă, când 
se atinge o stare de claritate absolută a minţii, iar acțiunea 
se desfășoară aproape ca şi cum ar fi dirijată de la un nivel 
superior de conştiinţă. Însă acesta nu este SINELE—e o 
formă de conștiință mai înaltă, de care ne vom ocupa în 
capitolul 4. 


Important aici este că, dacă ne observăm „vocea“ atunci 
când la microfon glăsuiesc intelectul sau memoria, trebu- 
ie să ne întrebăm: „Cine doreşte să afle informația venită 
prin «voce»: SINELE, EUL sau SUPRAEUL?“ În general, şi 
mai ales în cazul persoanelor având o cultură înaltă, de 
nivel academic, intelectul şi memoria sunt prietene foarte 
bune cu EUL. De fapt, mulți dintre noi își observă „vocea“ 
vorbind toată ziua ca și cum ar prezenta o lucrare sau ar 
ține o prelegere, ca şi cum publicul s-ar afla chiar în fața 
noastră. Asta se întâmplă îndeosebi înainte ca evenimen- 
tul concret să aibă loc. Utilizând modelul nostru analitic, 
numim asta „un lanț pur EU-intelect“, deoarece EULUI îi 
pasă cât de bine e primită lucrarea sau prelegerea. 


Acum putem afirma că, trecând în revistă SINELE, EUL 
şi SUPRAEUL în ipostaza de utilizatori direcți ai „vocii“ şi 
explicând întrebuințarea instrumentelor mintale ale inte- 
lectului şi memoriei de către aceste personaje, am analizat 
marea majoritate a subiectelor „vocii“ din oricare zi. Totuşi, 
înainte de a trece mai departe, dacă dorim ca analiza pe 
care o facem minţii conştiente să fie completă, trebuie să 


48 ÎN CĂUTAREA ADEVĂRULUI 


admitem că, pe lângă „voce“, mai există un mijloc prin care 
gândurile se pot exprima. Este puterea mintală a vizuali- 
zării. Dacă EUL doreşte să se simtă bine, în loc să relateze, 
folosind cuvinte, o „poveste a gândurilor“ despre cât succes 
va avea el (prin mijlocirea „vocii“), ne poate arăta un film 
al reveriei sale. Asta se aplică și la SINE şi SUPRAEU, ca şi 
la mesajele trimise din intelect şi memorie. Putem retrăi o 
experienţă trecută prin intermediul unei vizualizări mute, 
iar această abilitate de a comprima modele analitice com- 
plicate în „ochiul minţii“ poate scuti intelectul de o mie 
de cuvinte. Bineînţeles, întrebuinţarea simultană a celor 
două canale este ceva foarte obişnuit. Însă, pentru scopu- 
rile modelului nostru, „vocea“ va constitui în continuare 
principalul punct de interes, întrucât gândurile egotiste de 
zi cu zi sunt transmise, în general, în acest mod. 


În consecință, așa cum ilustrează Figura 1 (vezi pagina 49), 
remarcăm că există două mijloace prin care noi — recep- 
torul conştient—ajungem să cunoaştem gândurile: 
prin „voce“ şi prin vizualizare. Aproape toate activitățile 
„vocii“ se încadrează în cinci grupuri principale: SINE, EU, 
SUPRAEU, intelect şi memorie. Dat fiind că intelectul și 
memoria nu sunt decât instrumente mintale, constatăm 
că acela care utilizează instrumentele într-un anumit 
moment este fie SINELE, fie EUL, fie SUPRAEUL. 


Rezumat al planului mintal. Acum, după ce „vocea“ ne-a 
purtat într-un prim tur al planului mintal și ne-a prezen- 
tat cele trei personificări (personalități) şi instrumentele 
lor, trebuie să revenim la motivul fundamental pentru 
care am pătruns în planul mintal— descoperirea acelui 
„Iu“, a acelei părți din om ce trăieşte în corp și are con- 
trol asupra lui. Am aflat despre anumite personalități și 

instrumente care interacționează şi care, combinate, alcă- 
tuiesc mintea conştientă a omului. Dar oare suntem noi 
aceste personalități mintale, luate fie separat, fie când se 
află în interacțiune? În ce priveşte SINELE şi SUPRAEUL, 
putem sesiza destul de uşor că nu suntem. Dacă le putem 
privi interacționând prin intermediul „vocii“, cum am 
putea să fim ele? Dacă ne putem distanța şi observa 
obiectiv un lucru, atunci e clar că suntem altceva decât 
lucrul respectiv. E de la sine înţeles că ar fi nevoie de ceva 
exercițiu pentru a rămâne absolut neafectaţi de ceea ce 
spun SINELE și SUPRAEUL. Însă faptul că o asemenea 
stare poate fi atinsă constituie o dovadă suficientă a faptu- 
lui că există ceva „mai înalt“. 


SINELE Sa 

„voce" EUL = 

alia SUPRAEUL ——” j 
RECEPTOR 

CONȘTIENT ] 

/ 

vizualizare intelectul „ 
Memoria 


Figura 1 — Mecanismul dinamic al minţii conștiente 


Cum rămâne cu EUL? Este oare EUL (conştiinţa „eului“) 
cel care stă în spate şi observă? Cum ar fi cu putinţă, când, 
aşa cum am arătat mai sus, putem să ne distanțăm și să 
observăm EUL vorbind prin „voce“? Această stare e mult 
mai dificil de dobândit şi de menţinut, întrucât cu EUL ne 
identificăm într-o măsură mult mai mare decât cu oricare 
dintre celelalte două personalități. Totuşi, pentru fiecare, o 
oportunitate excelentă de a vedea cât de diferiți suntem în 
realitate de EU este să refuzăm să apărăm EUL atunci când 

cere să fie apărat. Foarte interesant, atunci când nu-i per- 
mitem EULUI să-și exprime apărarea în exterior, de obicei 
continuă să spună în interior tot ce ar fi zis dacă i-am fi 
îngăduit să vorbească. Însă putem să stăm calm la distanță 
şi să observăm toată melodrama EULUI — de fiecare dată 
când reuşim să facem asta, ne consolidăm supremaţia 
asupra lui. 


Vedem, prin urmare, nu numai că putem să ne distanțăm 
şi să observăm SINELE, EUL şi SUPRAEUL operând prin 
„voce“, dar că putem totodată să le controlăm perfect pe 
fiecare dintre ele, în ciuda obiecţiilor neîncetate primite 
prin „vocea“ lăuntrică. Desigur, o persoană care menţine 
o identitate cu SINELE, EUL şi SUPRAEUL nu beneficia- 
ză de acest gen de libertate de acţiune. Şi, evident, noi nu 
suntem identici nici în privința instrumentelor noastre 
mintale, intelectul și memoria. Acestea sunt lucruri pe care 
le deținem, a căror acțiune o putem observa obiectiv şi pe 
care le putem pune sau scoate din funcțiune după voie. 
Faptul că unele persoane le-au îngăduit acestor instru- 
mente să le fie stăpâni atât de mult timp, încât reducerea 
lor la tăcere a devenit o sarcină dificilă, este regretabil, 
dar irelevant pentru discuţia de faţă. Cei mai mulți avem 
măcar un pic de control asupra lor. E suficient pentru a 
ne dovedi potenţialul de a readuce sub controlul conştient 
aceste instrumente ce funcţionează în virtutea obişnuinţei. 
Pare-se, deci, că trebuie să reluăm căutarea acelui „Tu“ care 
este distinct şi care are un control potenţial asupra corpu- 
lui şi părților componente ale minții conştiente. Înainte 
de a face asta, să aruncăm o ultimă privire asupra relaţiei 
noastre cu mintea conştientă. 

Am afirmat că SINELE, EUL şi SUPRAEUL sunt personifi- 
cări (personalităţi diferite) situate în planul mintal. Și am 
arătat, pe scurt, că fiecare are caracteristici și atribute pro- 
prii. Interesant, acum, e să clasificăm personalitatea unui 
individ în funcție de personificarea dominantă în mintea 
lui. Bunăoară, uitându-ne la SINE, vedem o personalita- 
te animalică din fire — grosolană, pretențioasă, agresivă 
şi guvernată în principal de impulsul de supravieţuire. 
SUPRAEUL este ceva mai rafinat, trăsăturile lui variind în 
funcție de influenţele exterioare care l-au modelat. Putem 
spune, totuși, că SUPRAEUL e destul de conservator și 
are un sistem fix de valori, ce se schimbă foarte lent. Mai 
mult, judecă întotdeauna comportamentul şi gândurile 
pentru a emite „verdicte“, care generează fie sentimente 
de vinovăţie, fie o stare de euforie. În general însă, aceste 
două personalităţi au o semnificaţie minoră în comparaţie 
cu EUL. De regulă, EUL e mândru, invidios, defensiv, com- 
petitiv, egoist, nesigur, pofticios şi lacom, ca să pomenim 
doar câteva trăsături. Dar, mai presus de toate, este literal- 
mente autoconştient, adică e conștient de sine. 


Analiza planului emoţional. Este interesant de remarcat că 
adjectivele din lista de mai sus, enumerate pentru a descrie 
EUL, sunt și cuvintele pe care le întrebuințăm pentru a 
desemna multe dintre emoţiile noastre. Mândria, invidia, 
nesiguranța, vina, timiditatea etc. sunt, toate, emoţii pe 
care le simțim în diverse momente. Dar am văzut că EUL 
există în planul mintal — planul gândirii. Cum se face că 
emoțiile noastre sunt aliate atât de trainic cu el? 


În primul rând, trebuie să înțelegem că emoțiile constituie 
un alt exemplu de „lucruri“ care evident există, însă nu 
există în sfera materiei. Cu toţii simțim emoții, şi o facem 

fără a ne întrebuința cele cinci simţuri fizice. Putem să fim 
duşi pe gânduri la modul profund, complet inconştienţi de 
propriul corp, şi totuși reacțiile noastre afective să treacă 
rapid de la un sentiment la altul. Cu alte cuvinte, emoțiile 
noastre pot fi legate direct de gânduri, fără a necesita vreun 
stimul din lumea fizică. Pe de altă parte, putem experimen- 
ta emoții şi în lipsa gândurilor. De multe ori, în lumea de 
afară se întâmplă lucruri care au un efect emoțional direct 
asupra noastră, chiar înainte să începem să ne gândim la 
ele. De exemplu, putem să ne uităm la cineva drag și să ne 
topim în sentimentul de iubire, fără ca „vocea“ să spună 
ceva. În realitate, adeseori emoția pură încetează când 
„vocea“ îşi începe discursul. Vedem, aşadar, că emoţiile 
în sine nu se găsesc nici în planul fizic, nici în cel mintal, 
deşi pot fi afectate de ambele. Emoţia efectivă există pe un 
plan situat între cele două, la un nivel pe care îl vom numi 
planul emoţional (cunoscut şi ca „plan astral“). 


Primul şi cel mai important pas în analiza pe care o facem 
planului emoţional constă în a realiza că „Tu“ nu eşti 
emoțiile tale. Însă și aici ne confruntăm cu o problemă de 
identificare, deoarece emoțiile revendică o parte însem- 
nată din atenția noastră şi furnizează impulsul din spatele 
majorității acţiunilor noastre. Cu toate acestea, într-o anu- 
mită împrejurare din viaţă, tuturor ni s-a părut necesar să 
„trecem“ peste o anumită emoție, întrucât circumstanţele 
nu erau propice împlinirii ei. De fapt, zilnic suntem siliți 
să ne controlăm emoţiile într-o anumită măsură, doar 
pentru a putea a fi compatibili cu mediul social. Deci, la 
fel ca în cazul corpului și al minţii, constatăm iarăși în 
mod implicit prezența unui „agent superior“, care se dis- 
tinge de aspectul emoțional al ființei noastre și îl contro- 
lează. Pentru a sesiza mai limpede această dihotomie, să 

reflectăm puţin la următoarele întrebări: „Sunt eu emoțiile 
mele, sau sunt receptorul (simţitorul) emoţiilor mele? Iar 
dacă sunt receptorul emoţiilor mele, care e mecanismul 
prin care îmi sunt trimise senzațiile emoţionale?“ 


Când ne-am ocupat de planul fizic, am răspuns la a doua 
întrebare spunând că cele cinci simțuri fizice — văzul, 
pipăitul, mirosul, auzul şi gustul— asigură sistemul de 
relee dintre „Tine“ şi obiectele fizice din lumea exterioa- 
ră. În același fel, cel de-al șaselea simţ al nostru, mintea, 
ne îngăduie să conştientizăm obiectele din planul mintal, 
adică gândurile noastre. Urmând acelaşi model de ana- 
liză, simțurile corespunzătoare planului astral (planul 
emoţional) sunt cei şapte centri psihici ale căror echiva- 
lente fizice se găsesc în coloana vertebrală şi în creierul 
omului.! Întrucât aceşti centri nu există în planul fizic, e de 
aşteptat ca ştiinţa medicală occidentală să nu îi fi analizat în 
profunzime. Totuși, literatura metafizică, atât din Orient, 
cât şi din Occident, este suficient de avansată în domeniu 
pentru a ne putea furniza eventualele informaţii de care 
vom avea nevoie. Pentru scopurile noastre, va fi de ajuns 
să cunoaştem amplasarea acestor centri şi poziţia lor în 
raport cu organele şi plexurile nervoase din corpul fizic, cu 
care sunt asociate în general (vezi Figura 3, pagina 53). Cele 
şapte „obiecte“ având forma unei flori reprezintă chakrele, 
iar denumirile folosite în lumea occidentală şi poziţiile lor 


1. În literatura orientală, aceşti şapte centri se numesc chakre. Având 
în vedere că denumirea e folosită frecvent inclusiv de autori apuseni, 
o vom utiliza şi în analiza noastră. Pentru o tratare amplă a aces- 
tui subiect de către un cercetător occidental, vezi: C.W, Leadbeater, 
The Chakras, Theosophical Publishing House, Wheaton, Illinois, 
1972. Pentru o prezentare orientală, vezi: Vishnudevananda, The 
Complete Illustrated Book of Yoga, Bell Publishing Co., New York, 
1960 (pp. 292-299). 

Sursă: C.W. Leadbeater, The Chakras, 
Theosophical Publishing House, Wheaton, Illinois, 1972, p. 41. 


Figura 2 — Numele şi pozițiile chakrelor 


sunt prezentate în Figura 2.! Rolul jucat de chakre în detec- 
tarea mesajelor din planul emoțional ne face să „simţim“ 
anumite emoţii în diverse părți ale corpului. Astfel, 
simțim adesea iubirea şi ura ca pe o palpitație sau o apă- 
sare în inimă, furia şi nesiguranța ca pe o încordare a ple- 
xului solar, anxietatea extremă şi nervozitatea ca pe nişte 
senzaţii în organele genitale, iar teama ca pe o încordare 
sau un „nod în gât“. Însă, după cum putem învăţa să igno- 
răm (închidem) simţurile fizice şi să ne controlăm gându- 
rile, tot așa putem deprinde modul de a ne controla centrii 
emoționali. Pentru construirea modelului nostru, cel mai 
important este că abilitatea de a ne „reglementa“ simţurile 


1. Chakra a şaptea, care nu apare în Figura 2, este situată în creștetul 
capului şi se numește „chakra coroanei“. 

Figura 3 - Chakrele şi sistemul nervos 

arată limpede existenţa unui „Tu“ distinct de toate cele trei 
centre, fizic, astral (emoţional) şi mintal, dar şi de obiec- 
tele percepției senzoriale prezente în fiecare plan. Asta se 
poate vedea mai clar în Figura 4, reprezentând modelul 
de om pe care l-am conturat până acum. Pornind de la 
planul fizic, observăm că sinele animalic constă în corpul 
uman, care, pe lângă celelalte funcţii, găzduiește cele cinci 
simţuri fizice. Prin aceste mijloace, conștiința unei lumi 
materiale exterioare e transmisă la nivelurile superioare 
ale omului interior. Acest sistem de relee — de la mecanis- 
mul simțurilor la „receptorul conştient“ — este ilustrat de 
liniile verticale punctate. 


Mecanism 
Aspect al omului Parte a omului senzorial Plon 
„Tu“ „receptor 
Sine Spiritual conştient“ 
Li 
Minte conştientă 
SINE intelect Ă Plan 
EU memorie TIE mintal 
Sine psihic IA 
i Plan 
Emoţii —<—— 7 chokre «—— (emoțional) 
A astral 
i Plan 
Sine animalic Corp <——— 5 simţuri 4— fizic 


Notă: Figura se va citi de la dreapta la stânga și de jos în sus. 


Figura 4 — Modelul de om pe baza psihologiei 

Următorul nivel al conştiinţei omului, aflat deasupra sine- 
lui animalic, este cel pe care îl vom numi sinele psihic. 
El reprezintă combinaţia acelor aspecte ale omului care 
se află şi pe planul astral (emoţional), şi pe cel mintal. 
Aşadar, aici întâlnim partea din om cu care majoritatea 
dintre noi se identifică într-o măsură foarte mare şi pe 
care Freud o considera persoana în totalitatea ei — com- 
plexul de interacțiuni SINE-EU-SUPRAEU şi instrumen- 
tele mintale, intelectul şi memoria. Adăugând emoțiile, 
obținem acel aspect al omului pe care în general îl 
numim „personalitate“! Forțele aferente SINELUI, EULUI 
şi SUPRAEULUI, combinate cu aspectele emoţionale cores- 
pondente sunt cele care compun variatele personalități. 
Am folosit expresia „aspecte emoţionale coresponden- 
te“ din următorul motiv: natura gândurilor noastre ne 
influențează puternic emoţiile în orice moment. Pe de altă 
parte, la fel de adevărat e că emoțiile noastre joacă un rol 
major în determinarea gândurilor noastre. De exemplu, 
dacă pe planul fizic se întâmplă ceva care provoacă frică, 
de regulă această emoție stimulează gânduri înfricoşătoare 
pe plan mintal. La rândul lor, gândurile respective devin 
principalii stimuli ai unei senzații continue de frică — şi tot 
așa. Între aspectele mintal şi emoțional ale omului există 
o interacțiune permanentă, şi tocmai din acest motiv 
descrierea făcută EULUI coincide cu trăsăturile noastre 
emoţionale predominante. Dar, cum se arată în Figura 4 
(vezi pagina 56), noi nu suntem identici nici cu gânduri- 
le, nici cu emoțiile noastre. Mai exact, senzațiile noastre 


1. E adevărat că Freud s-a ocupat şi de mintea subconștientă. Deşi 
suntem de acord că subconştientul face parte tot din aspectul mintal 
al omului, lăsăm discutarea acestui subiect pentru capitolul 4, fapt 
ce ne va simplifica mult analiza. 

emoționale se formează în planul astral şi ne sunt trans- 
mise nouă („receptorul conștient“) prin releul celor șapte 
chakre. Devenim conștienți de tiparele noastre predomi- 
nante de gândire, create pe planul mintal, cu ajutorul meca- 
nismului senzorial adecvat — mintea. Prin urmare, vedem 
că personalitatea noastră (sinele psihic) e mai degrabă doar 
o mască pe care o purtăm; o costumaţie compusă dintr-un 
set stabil de emoții şi o matrice de gânduri corespondentă.! 


Înainte de a trece la Sinele Spiritual, trebuie să mai subli- 
niem un lucru esențial referitor la raportul nostru cu 
sinele animalic şi psihic. S-a văzut limpede că, dacă am 
limita chirurgical activitatea celor cinci simţuri, n-am mai 
fi capabili să primim mesaje din lumea fizică. De fapt, 
dacă extirparea nervilor ar fi suficient de extinsă, atenţia 
„Ia“ n-ar mai fi distrasă niciodată de lumea fizică, iar 
conştiinţa s-ar centra pe planurile astral şi mintal. Pe de 
altă parte, dacă am dori să ne eliberăm conştiinţa într-o 
măsură și mai mare, n-am putea întrebuința aceeaşi teh- 
nică, deoarece, spre deosebire de sistemul nervos senzo- 
rial, simțurile astrale și mintale nu se găsesc în planul fizic. 
Totuşi, după cum e posibil să mergem la culcare ori să 
cădem pe gânduri şi, astfel, să ne îndepărtăm conştiinţa de 
simţurile fizice fără o intervenţie chirurgicală, tot aşa este 
posibil, punându-ne voința în acţiune, să oprim mesa- 
jele din partea simţurilor superioare. Tehnicile disponi- 
bile pentru atingerea acestei stări de conștiință sunt foarte 
variate, însă mai toate se înscriu în categoria meditației. 


1. Aceasta permite modelului nostru să includă toți oamenii, nu doar 
pe cei socotiți „sănătoşi la cap”, fiindcă avem aici fundamentul a 
două tipuri prevalente de afecțiuni mintale: (1) persoane ale căror 
tipare emoţionale nu au o natură stabilă şi (2) persoane al căror plan 
mintal nu se află în echilibru cu emoțiile lor. 

Așadar, meditaţia este arta de a ne „retrage“ conștiința 
astfel încât să nu primim niciun mesaj din planurile fizic, 
astral (emoţional) sau mintal. 


Figura 5, de la pagina 61, ne arată efectele meditaţiei sub 
forma unei diagrame. Amuţirea „vocii“ împiedică recep- 
tarea tiparelor de gândire prezente pe planul mintal, cam 
în același fel cum rezecția chirurgicală a nervilor senzo- 
riali ar bloca receptarea conştientă a stimulilor fizici. În 
ambele cazuri, obiectele simţurilor şi organele senzoriale 
rămân neperturbate. Dar, cu mecanismele de transmitere 
neoperative, atenția „receptorului conştient“ nu e distrasă 
deloc de stimulii de pe vreunul dintre planuri. Astfel stând 
lucrurile, se pune firesc întrebarea: de care lucruri anume 
suntem conștienți, dacă nu mai suntem conştienţi de 
corp, de emoții şi de gânduri? Această întrebare constituie 
subiectul secțiunii care urmează. 


Adevărata natură a omului — sinele spiritual 


Modelul nostru de om, așa cum apare în Figura 4 
(pagina 56), a analizat amănunțit atât aspectul animalic, 
cât şi pe cel psihic al ființei noastre. Întrucât am văzut 
că nu suntem identici cu niciunul dintre ele, ne rămâne 
să analizăm un „Iu superior“, acea parte din om care 
este receptorul conștient al tuturor stimulilor — fizici, 
emoționali şi mintali. 


Abordând tema aceasta, remarcăm că cea mai importan- 
tă caracteristică a „Sinelui Superior“ este conștiința. O 
calitate evident indispensabilă, dacă e să atribuim aces- 
tui aspect rolul de receptor conștient al tuturor mesaje- 
lor senzitive. Mai mult, în cazul în care conștiința nu ar 

fi o caracteristică a Sinelui Spiritual, cum ar mai fi posi- 
bilă observarea obiectivă a „vocii“? Aşa stând lucrurile, 
acum suntem pregătiţi să ne consacrăm problemei pri- 
vind raportul dintre calitatea de a fi conştient și celelalte 
aspecte ale omului pe care le-am analizat mai devreme. De 
pildă, am putea spune oare că trupul fizic, ca entitate de 
sine stătătoare, este conştient? Fără îndoială, dacă e înțepat 
cu un ac, imediat devenim conştienţi de asta — suntem 
conștienți de durere. La fel de adevărat este că, dacă ne 
folosim îndeajuns voința, putem deveni efectiv insensibili 
la stimuli. Însă dacă trupul însuşi ar fi conştient, am mai 
putea oare să îndepărtăm atenția de el oricând dorim? 
În plus, şi atunci când mergem la culcare, corpul pierde 

Însă ce se întâmplă când atenţia noastră încetează să se mai 
focalizeze total la nivelul fizic? Unde se duce conştiinţa? 


Figura 5 — Mecanismul de funcționare a meditaţiei 

În general, se axează pe planurile astral şi mintal; aşadar, 
devenim mai conştienţi de emoții și de gânduri. Bunăoară, 
când „cădem pe gânduri“, conştiinţa noastră e captată de 
o anumită secvenţă de tipare de gândire pe planul mintal. 
Similar, când „suntem obsedaţi de emoții“, vibraţiile emo- 
ţionale covârșitoare ne rețin conştiinţa la nivelul astral. În 
realitate, există în fiecare moment o compensație în ceea 
ce priveşte proporția de conștiință distribuită între cele 
trei planuri. Însă, în acest punct al analizei noastre, cel mai 
important e să remarcăm că nici emoțiile, nici gândurile 
noastre nu manifestă intrinsec calitatea de a fi conştiente. 
Mai degrabă, la fel ca în cazul sinelui animalic, pretenţia 
sinelui psihic că ar avea conștiință se bazează exclusiv 
pe faptul că noi suntem obişnuiţi să fim conştienţi de el. 
Astfel ajungem la concluzia că însușirea conștiinței aparține 
numai şi numai Sinelui Spiritual, iar conştientizarea tutu- 
ror celorlalte lucruri în planurile fizic, astral (emoţional) și 
mintal se realizează din acest centru. 


După ce am lămurit adevărata relație dintre cele trei aspec- 
te ale omului, putem acum să dăm o definiție formală a 
EULUI — fapt neglijat mai devreme. Întorcându-ne pentru 
o clipă, am admis că SINELE este reprezentantul corpului 
fizic în planul mintal. Cu alte cuvinte, substanțele com- 
ponente concrete ale corpului au anumite nevoi legate de 
întreținerea lor elementară, iar responsabilitatea SINELUI 
e să se asigure că noi suntem conştienţi de aceste nevoi. 
De asemenea, am spus că SUPRAEUL este reprezentan- 
tul societăţii în planul mintal, adică aspectul care ne face 
conștiința să țină seama de tiparele de gândire înrădăcina- 
te în noi de diversele raporturi sociale avute de-a lungul 
vieţii. Putem remarca acum că EUL este rezultatul direct al 
Sinelui Spiritual (conştiinţa) căzut pradă iluziei identificării 

cu trupul, emoțiile şi gândurile. Când conştiinţa, care nu 
are limite specifice, petrece majoritatea timpului anali- 
zând corpul, emoțiile şi gândurile, începe să se identifi- 
ce cu ele. Rezultatul este conceptul de „eu“. Prin urmare, 
cuvântul „eu“, pe care toți îl.folosim atât de des, se referă la 
conștiința unui corp, a unui set de emoții şi a unei matrice 
de gânduri. Din această perspectivă, nu e greu de priceput 
cum am ajuns, mai mult în virtutea obişnuinței decât prin- 
tr-un act de voinţă, într-o stare permanentă de conştiinţă 
axată pe ego. 


Însă există oare o stare şi mai înaltă de conștiință la care 
avem acces? Încotro se îndreaptă conștiința când o distra- 
gem complet de la problemele corpului, emoțiilor şi gân- 
durilor? Cu tratarea acestor chestiuni, ajungem la o fază 
foarte dificilă în analiza noastră teoretică. Căci a îndepărta 
total conştiinţa de planul mintal înseamnă a abandona nu 
doar SINELE, EUL şi SUPRAEUL, ci şi intelectul şi memo- 
ria — aşa, devine imposibil să comunicăm un argument 
logic dacă intelectul nu structurează înlănțuirea gânduri- 
lor sau dacă memoria nu ne oferă un cadru de referință 
în care să creăm și să evaluăm premisele de bază. Tot ce 
putem spune logic în acest punct este că, dacă starea de 
conștiință a ceva există, atunci în Universul nostru trebu- 
ie să existe şi starea potenţială de „conştiinţă pură“, adică 
anterioară identificării cu altceva sau atracției spre orice 
altceva. Recurgând la o analogie, dacă vedem „o lumină 
lucind pe o maşină“, „o lumină lucind pe un câmp“ „o 
lumină lucind pe o stradă“, atunci trebuie să existe ceva 
numit „o lumină“ care se poate focaliza asupra unor obiec- 
te. Sau, dacă avem „apă într-un pahar“, „apă într-un râu“, 
„apă într-o cadă“ şi aşa mai departe, atunci există ceva 
numit „apă“ care poate fi pus în aceste recipiente diverse. 

La fel, conștiința se poate concentra asupra unui corp (sau 
a oricărui alt obiect fizic), asupra emoțiilor sau gânduri- 
lor. De aici putem trage concluzia că există ceva numit 
„conştiinţă“ care rămâne mereu neschimbat, indiferent 
de lucrul asupra căruia se concentrează. Și că pentru noi 
toți ar fi cu putinţă să intrăm în această stare de conştiinţă 
pură, chiar dacă faptul poate necesita foarte mult antre- 
nament. În această stare, persoana e conștientă de un 
singur lucru — că e conştientă. Cuvintele „EU SUNT“ au 
fost întrebuințate frecvent pentru descrierea acestei stări. 
Alternativa, singura posibilă, este EU NU SUNT; iar dacă 
nu ai fi, nu ar exista o conştiinţă intuitivă a faptului de 
a fi. La nivelul conştiinţei pure, persoana nu e conştientă 
de nimic altceva din Univers— doar de EU SUNT. lată 
primul pas spre ieşirea din conştiinţa axată pe ego (sinele 
psihic) și intrarea în stări mai înalte de conştiinţă (Sinele 
Spiritual). Așadar, conchidem din nou că Omul Spiritual 
este conștiință pură. 


Utilizarea termenului „mai înalt“ — sau „superior“ — în 
descrierea Sinelui Spiritual poate părea o judecată de 
valoare. Totuși, folosirea superlativului nu vrea să suge- 
reze decât că din acest centru al conştiinţei pure putem 
să ne îndreptăm atenţia asupra oricărui lucru din Univers 
după cum dorim. Aşadar, atât sinele animalic (conştiinţă 
corporală), cât şi sinele psihic (conștiință axată pe ego) 
există numai datorită faptului că Sinele Spiritual a deve- 
nit conştient de aceste aspecte din Univers— un corp, un 
set de emoții, o matrice de gânduri — şi nu invers. Sinele 
Spiritual este cauza conştiinţei în corp, pe când corpul, per 
se, nu are nimic de-a face cu Sinele Spiritual, în afară de 
identificarea acestuia din urmă cu trupul. Relaţia e valabi- 
lă, de asemenea, pentru gânduri și emoții. 

În capitolul 4, vom dedica mai mult spațiu examină- 
rii naturii şi a puterilor Sinelui Spiritual; în capitolul 6 
ne vom ocupa de întrebarea cât se poate de rezonabilă: 
„Dacă există o stare mai înaltă de conştiinţă şi dacă omul 
e capabil să o atingă, atunci figurează în analele istoriei 
spiţei noastre vreo dovadă că omul a atins o asemenea 
stare?“ Deocamdată, ne-am îndeplinit misiunea stabilită 
pentru acest capitol — am construit un model riguros de 
om, un model aplicabil tuturor oamenilor, indiferent unde 
sau când au existat ei. Modelul nostru poate explica ase- 
mănările generale dintre oameni, dar la fel de bine poate 
lămuri şi diferențele dintre personalitățile şi nivelurile lor 
de conştiinţă. La modul general, toți putem sprijini per- 
sonal validitatea modelului, întrucât el s-a dezvoltat prin 
examinarea experienţelor pe care le avem zilnic în virtu- 
tea faptului că „suntem oameni“. Un sprijin suplimentar 
constă în aceea că modelul nostru se raliază rezultatelor 
la care a ajuns Sigmund Freud, cu toate că el a urmat o 
metodă de cercetare complet diferită. După cum am 
văzut, analiza noastră nu numai că înglobează aspecte- 
le omului pe care le-a studiat Freud (cu excepția minţii 
subconştiente, pe care o vom adăuga în curând), ci trece 
dincolo de sinele psihologic, revelând prezența necesară 
a unui sine mai înalt — Sinele Spiritual. Pe de altă parte, 
până acum analiza întreprinsă aici a avut un caracter 
aproape exclusiv psihologic. În capitolul următor, ne vom 
lărgi orizontul, cercetând mai îndeaproape omul şi relația 
lui cu Universul — însă o vom face din perspectiva fizicii. 


CAPITOLUL 3 


Căutarea bazată pe fizică 


Fizica din spatele lumii materiale 


Capitolul prezent îşi propune să ne lărgească înțelegerea 
pe care o avem despre om cercetând mai profund natura 
Universului, din care omul este o parte însemnată şi com- 
plexă. Vom îndeplini această sarcină bizuindu-ne pe ştiinţa 
occidentală, pentru a putea găsi un model elementar, 
simplu, al Universului, pe care îl vom compara cu modelul 
nostru de om. Aici ne interesează, în principal, să subliniem 
asemănările existente, nu să punem accent pe inepuizabila 
listă a deosebirilor. Chiar şi aşa, construirea unui „model 
simplu“ al Universului poate părea o muncă herculeeană. 
Însă, privind din perspectiva corectă, vom vedea că sim- 
plitatea este însăşi natura tuturor lucrurilor care ne încon- 
joară. Înainte de a începe analiza, trebuie să reținem însă 
că o explicaţie a asemănărilor de fond din întregul Univers 
trebuie să includă nu numai toate aspectele planului fizic, 
ci şi aspectele planurilor astral şi mintal. Dat fiind că toți 
recunoaștem gândurile şi emoțiile (adică imaginaţia, visu- 
rile, iubirea, frica etc.) ca parte a Universului nostru, rezul- 
tă că şi ele trebuie incluse în model. 


Ţinând cont de asta, primul lucru pe care îl remarcăm e 
că oamenii de ştiinţă apuseni şi-au petrecut o mare parte 

din timp analizând planul fizic. Aşadar, acesta este locul 
firesc din care să pornim în căutarea similitudinilor uni- 
versale. lar dacă privim din unghiul corect, putem observa 
că toate aspectele acestui plan au o proprietate fundamen- 
tală, unificatoare. De exemplu, fizica ne spune că toată 
materia — întregul plan fizic— se compune din atomi. 
Acești atomi au capacitatea de a se combina în nenumă- 
rate moduri, alcătuind astfel lumea fizică din jurul nostru. 
Prin urmare, stelele, planetele, solul, apa, aerul, focul, 
râmele şi elefanții au ceva în comun —toate se compun 
din diverse tipuri de atomi, care se leagă între ei, formând 
tipare moleculare foarte diferite. 


Toată 
A Diferite materia 
Electroni 
ENERGIE Protoni einer ci 
de alcătuiește 
Neutroni 
atomi lumea 
fizică 


Figura 6 — Adevărul despre lumea materiei 


Fără doar şi poate, acest fapt simplifică analiza planului 
fizic şi arată limpede că o privire din perspectiva adecvată 
poate transforma ceva aparent variat şi aleatoriu în ceva 
omogen și ordonat. La drept vorbind, chiar şi din această 
perspectivă, rămâne încă un grad foarte mare de eteroge- 
nitate. Ştiinţa a descoperit cel puţin 103 structuri diferite 
de atomi şi cu siguranţă, în viitor, vor fi scoase la iveală 
multe altele. Aşadar, trebuie să căutăm o similitudine fun- 
damentală, aflată la baza întregului plan fizic. Un mare pas 
înainte în această direcție este să fim de acord că toți atomii 
sunt compuşi din diverse combinaţii de electroni, protoni 

şi neutroni. Astfel, putem spune că întregul Univers e alcă- 
tuit din aceste părți componente ale atomului.! Dar de ce să 
ne oprim aici? De fiecare dată când am stat deoparte şi am 
examinat alcătuirea unui lucru, am descoperit în spatele 
lui un set mai omogen de componente constitutive. Deci, 
întrebarea logică devine: „Care este componența electro- 
nilor, a protonilor și a neutronilor?“ Pornind de aici, vom 
ajunge în cele din urmă la componenta constitutivă unică 
şi omogenă din care derivă tot restul aflat în lumea materi- 
ei. Iar aceasta este energia (vezi Figura 6). 


Această noțiune — că energia e componenta constitutivă a 
întregului Univers— a fost înfăţişată lumii occidentale de 
către Albert Einstein. Echivalenţa dintre materie şi ener- 
gie e exprimată în faimoasa lui ecuaţie E=MC:. Întrucât 
C? (pătratul vitezei luminii în vid) e o constantă, rezultă că 
cele două variabile, energia şi materia, se află într-o relație 
matematică fixă. Probabil că implicaţiile mai adânci ale 
acestui raport au fost expuse cel mai bine de Lincoln 
Barnett, în cartea sa The Universe and Dr. Einstein?, lucra- 
re avizată de Einstein însuşi, care i-a scris şi prefața: 


Înainte de teoria relativității, oamenii de știință îşi repre- 
zentau Universul ca pe un vas conținând două elemente 
distincte, materia şi energia — cea dintâi, inertă, tangibi- 
lă şi caracterizată de o proprietate numită masă, iar cea 
de-a doua, activă, invizibilă şi fără masă. Însă Einstein a 


]. În afară de electroni, protoni și neutroni, există și alte particule ele- 
mentare — mezoni, fotoni etc. — care au fost descoperite pe parcursul 
experimentelor cu radiaţii de înaltă energie. Însă aceste particule 
sunt finite ca număr, prin urmare sunt uşor de subsumat în contex- 
tul analizei noastre. 

2. Lincoln Barnett, The Universe and Dr. Einstein, colecţia Science and 
Mathemathics, Bantam Books, New York, 1968. 


CĂUTAREA BAZATĂ PE FIZICĂ 69 


arătat că masa şi energia sunt echivalente: proprietatea 
numită masă nu e altceva decât energie concentrată. Cu 
alte cuvinte, materia este energie și energia este materie, 
iar distincţia e doar temporară.! 


Însă dacă toată energia este la fel (imposibil de dis- 
tins, non-unică), oare cum devine manifestă sub forma 
unei game infinite de obiecte? Care e procesul realizat 
asupra energiei (sau de către energie) care o face să apară 
diferențiată? Din nefericire, nu ne putem bizui pe fizica 
occidentală pentru a răspunde tranşant la această întreba- 
re importantă; pur şi simplu, nu am avansat suficient de 
mult în sfera microcosmică pentru a avea altceva decât o 
varietate de teorii nebazate pe experimente. În consecință, 
ca să creăm puntea necesară pentru a traversa prăpastia 
dintre energia non-unică și universul materiei fizice, vom 
apela la cunoştinţele pe care ni le pun la îndemână nu 
doar savanții moderni, ci şi yoghinii orientali și spiritiștii 
occidentali (persoane înzestrate cu percepție extrasenzo- 
rială). Aceşti observatori-participanţi din al doilea grup 
utilizează cuvântul „vibrație“ pentru a denota procesul 
de diferenţiere a câmpului energetic. De fapt, după cum 
vom arăta în capitolul 6, autori care au îmbrățișat doctrine 
religioase atât orientale, cât şi occidentale consideră că o 
„vibraţie“ e răspunzătoare pentru toate aspectele Creaţiei. 
Însă nu e important dacă pentru a ne obține cunoștințele 
ne bizuim pe figuri religioase din trecut ori pe savanţi 
şi spiritişti de astăzi. Important e să acceptăm existența 
unui proces. Din acest motiv, pe tot parcursul cărții vom 
întrebuința cuvântul „vibraţie“ pentru a descrie procesul 
prin care energia devine materie. 


1. Ibid,, p. 64. 

Așadar, în vederea scopurilor noastre, vom spune că tot 
universul fizic este rezultatul energiei care vibrează cu 
frecvenţe diferite. Cu cât vibrația e mai lentă, cu atât este 
mai brută materia rezultată; cu cât vibrația e mai înaltă, 
cu atât mai subtilă (mai fină) va fi materia. Pentru a putea 
să ne imaginăm cum funcționează, să utilizăm un exem- 
plu din domeniul chimiei. În liceu am învățat că diferența 
observată între gheaţă, abur şi vapori se datorează exclu- 
siv vitezei de mişcare a moleculelor de H,O; iar viteza 
de mişcare a moleculelor este determinată prin definiţie 
de viteza atomilor care compun molecula. La rândul lor, 
atomii manifestă o activitate mai intensă doar atunci când 
câmpul energetic din spatele lor se află într-o stare mai 
activă. În scop ilustrativ, putem spune că energia care 
vibrează lent produce gheață (materie solidă); o vibraţie 
mai intensă produce apă (un lichid); o energie care vibrea- 
ză cu o viteză și mai mare devine abur (un gaz). lar acest 
tip de diferenţiere e valabil pentru absolut orice obiect de 
pe planul fizic. 


Vedem, prin urmare, că lumea din jur nu e de fapt „soli- 
dă“ — este energie care vibrează cu anumite frecvenţe. Are 
aparența „solidității“ doar datorită vitezelor relative de 
vibraţie dintre corpurile noastre şi toate celelalte lucruri. 
Moleculele care alcătuiesc mâna noastră se mişcă cu o 
anumită viteză, iar moleculele ce alcătuiesc masa din lemn 
la care mâncăm se mişcă aproximativ cu aceeaşi viteză. 
Mâna şi masa au o densitate egală şi, prin urmare, mâna 
întâmpină multă rezistență când încearcă să pătrundă şi să 
treacă prin masă. Însă dacă am putea percepe spaţiul dintre 
molecule în proporţia în care percepem spaţiul dintre pla- 
netele sistemului nostru solar, atunci ar părea neîndoielnic 
că mâna poate trece prin masă. Să ne gândim pur și simplu 

la spaţiul dintre molecule, apoi la spaţiul dintre atomii din 
fiecare moleculă şi, în sfârșit, la spațiul dintre electronii, 
protonii și neutronii din fiecare atom. Realitatea e că orice 
obiect fizic (nu contează cât de „solid“) se compune în 
principal din spaţiu, doar o fracțiune infimă din volum 
fiind materie efectivă, adică electroni, protoni şi neutroni.! 
Aparenţa de soliditate derivă din faptul că toți electronii 
din jurul atomilor au sarcină electrică negativă și că mole- 
culele sunt strâns legate între ele. Prin urmare, când atomii 
care compun mâna se apropie de atomii din masă, sur- 
vine o respingere electrică, făcând ca aceste două obiecte 
să pară solide și impenetrabile. Dimpotrivă, prin apă ne 
putem mişca mâna mai ușor, întrucât vitezele mai mari 
de vibraţie ale energiei înseamnă legături moleculare mai 
laxe. Așadar, respingerea electrică rupe temporar legături- 
le dintre moleculele de apă, permiţând trecerea mâinii. La 
fel, aerul opune o rezistență minimă, întrucât viteza lui de 
mişcare moleculară e şi mai mare decât cea a apei. Ba, mai 
mult, există unele raze de lumină (de exemplu, razele X 
şi razele gamma) care pot trece nestingherit prin corpul 
nostru, fără ca noi să le observăm măcar, deoarece viteza 
lor de vibraţie depăşeşte capacitățile simţurilor noastre. 


Acest ultim aspect ne duce direct la următorul pas al ana- 
lizei noastre. Până acum am văzut că întregul plan fizic 
nu reprezintă decât energie care vibrează în limitele unui 
anumit interval de valori. Şi adevărul e că acest „interval 
fizic“ de vibrații nu e stabilit de ceva fix — este definit exclu- 
siv de limitările simţurilor noastre fizice. De exemplu, există 
sunete cu înălțimi (frecvenţe de vibraţie) prea înalte pentru 


1. Dr. Joseph Rosenshein, fizician la Universitatea Florida, estimează 
că, dacă ar fi redusă la densitatea materiei nucleare, întreaga masă 
a corpului omenesc ar încăpea lesne pe vârful unui ac cu gămă- 
lie — aproximativ 10: cm?. 

ca organele noastre de simţ să le poată recepta; așadar, 
ele nu există pentru noi. De fapt, pentru o perioadă înde- 
lungată de timp, omul a acceptat ca reală o singură parte 
a Universului, cea care îşi manifestă energia cu viteze de 
vibrație încadrate într-un interval specific, îngust, accesibil 
simţurilor fizice. În ziua de astăzi, ştiinţa a creat instrumen- 
te mult mai sensibile decât organele noastre de simţ — şi ne 
dăm repede seama că, doar fiindcă simţurile noastre sunt 
incapabile să perceapă anumite intervale de vibrații, asta nu 
înseamnă că la respectivele niveluri nu se întâmplă nimic. 
Astfel, se pune întrebarea: ce există la viteze de vibrație mai 
mari? După cum vom vedea, pentru o asemenea analiză 
dispunem de trei surse distincte de informaţie: (1) putem să 
privim în noi înşine pentru a cerceta dacă avem cunoștință 
despre lucruri care sunt manifestări de energie ce vibrează 
la viteze mai mari decât materia; (2) putem să examinăm 
studiile ştiinţifice realizate în acest domeniu; şi (3) putem 
să apelăm la oamenii înzestrați cu percepție extrasenzoria- 
lă, cerându-le să ne relateze ce „văd“ ei. 


Fizica planului astral 


Probabil că, dintre aceste trei surse de informaţie, cea mai 
relevantă e prima, întrucât ne citează pe toți în calitate de 
surse de informaţie. În capitolul 2 am arătat deja că există 
numeroase lucruri de care suntem conştienţi şi care nu se 
găsesc pe planul fizic. Odată ce trecem dincolo de viteza 
de vibraţie pe care o numim materie (inclusiv dincolo de 
toate aspectele ei limită), începem să pătrundem în planul 
astral. Planul astral este acel interval de vibrații energeti- 
ce situat deasupra celor detectabile în mod normal de cele 
cinci simţuri fizice, dar aflat sub viteza de vibraţie a planului 
mintal. „Obiectele“ cele mai familiare din acest plan sunt, 


CĂUTAREA BAZATĂ PE FIZICĂ 73 


bineînțeles, emoțiile noastre. În plus, la fel ca în planul fizic, 
în planul astral există un întreg spectru de viteze vibratorii. 
De exemplu, emoțiile pământeşti — ca frica, nesiguranța şi 
invidia — au viteze vibratorii mai joase decât emoţiile mai 
înalte, precum iubirea şi devotamentul. Este interesant de 
remarcat că primele tind să ne secătuiască de energie şi să 
ne facă să ne simţim „abătuţi“, pe când a doua categorie ne 
ridică nivelul energetic şi ne „înviorează“. Aşadar, suntem 
capabili să vedem „fizica din spatele psihologiei“. Și, în 
sfârşit, cum am discutat în capitolul 2, remarcăm că mijloa- 
cele prin care „sesizăm“ aceste viteze mai mari de vibrație 
energetică din care e alcătuit planul astral sunt cei şapte 
centri psihici — chakrele. (vezi Figura 3 de la pagina 55.) 


Urmând firul logic al analizei, conchidem că gânduri- 
le trebuie să aibă o viteză de vibraţie şi mai mare decât 
emoțiile. Nivelul de deasupra planului astral este planul 
mintal. Cu acest plan intrăm în contact prin interme- 
diul organului senzorial cel mai fin reglat — mintea. 
Indubitabil, gândurile ne influențează într-o măsură 
covârşitoare pe toți; așadar, nu ar trebui să întâmpinăm 
probleme în a ne raporta personal la existența planului 
mintal. Faptul că gândurile utilizează viteze de vibraţie 
foarte mari e demonstrat de faptul că gândirea — crea- 
rea şi primirea gândurilor — necesită un consum ridicat 
de energie. Adesea ne simțim mult mai secătuiți după o 
activitate mintală solicitantă decât după o cantitate egală 
de muncă fizică. Vom constata că, cu cât operăm pe un 
plan mai înalt de vibraţie, cu atât este mai mare consumul 
energetic. Şi, la fel ca pe celelalte planuri, pe planul mintal 
există diferite viteze de vibraţie, cele mai ridicate cores- 
punzând gândurilor de iubire şi devotament. În orice caz, 
de regulă e foarte greu să ne menţinem gândurile poziti- 
ve zi de zi. De obicei, gândurile alunecă spre îngrijorare, 

egoism şi alte aspecte negative şi avem nevoie de o voință 
puternică pentru a le dirija în altă parte, pentru că este mai 
ușor să menţinem un anumit nivel de vibraţie format prin 
obişnuinţă decât să ne ridicăm la un plan mai înalt al gân- 
dirii. Vedem iarăşi „fizica din spatele psihologiei“ — care 
literalmente are nevoie de energie pentru a ne scoate din- 
tr-o stare depresivă. 


Până acum am explorat planurile superioare folosindu-ne 
de experienţa personală. Acesta constituie, de bună seamă, 
un pas important în analiza noastră, având în vedere că 
fiecare dintre noi poate să se raporteze direct la existența 
unor astfel de planuri și să le observe caracteristicile. Ne 
îndreptăm acum spre dovezile găsite de ştiinţă, prin utili- 
zarea metodei externe de cercetare. Pare logic să presupu- 
nem că, din moment ce aceste planuri există, ar trebui să le 
putem detecta cu ajutorul instrumentelor foarte sensibile 
elaborate în ultimii ani. 


În primul rând, fizicienii şi parapsihologii au constatat 
că absolut orice obiect de pe planul fizic emană o „aură 
energetică“! Cu alte cuvinte, orice obiect e complet încon- 
jurat de o „luminiscenţă“ care aproximează în linii mari 


1. Cercetările în acest domeniu s-au efectuat cu ajutorul fotogra- 
fiei care expune un obiect într-un câmp de înaltă tensiune, numită 
„fotografie Kirlian“. În anii 1970, Uniunea Sovietică a făcut pro- 
grese remarcabile în acest domeniu. Lucruri care în SUA sunt 
incluse în domeniul parapsihologiei, în URSS se studiau în cadrul 
fizicii. Rezultatele raportate în publicații științifice sovietice, ca 
Jurnalul fotografiei ştiinţifice şi aplicate şi Progresul științelor fizice, 
sunt rezumate şi explicate în cartea Psychic Discoveries Behind the 
Iron Curtain, de Sheila Ostrander şi Lynn Schroeder, Prentice Hall, 
Englewood CLliffs, New Jersey, 1970, pp. 200-236. Rezultate similare 
cu cele ale tehnicii fotografice Kirlian au fost obținute şi de cercetă- 
tori americani. Pentru informaţii suplimentare, vezi: Thelma Moss şi 
Kendall Johnson, „Radiation Field Photography“, Psychic, iulie 1972. 


CĂUTAREA BAZATĂ PE FIZICĂ 75 


forma obiectului şi care se proiectează peste marginile lui 
fizice. Aceste aure sunt „active“, întrucât se mișcă în mod 
continuu — dilatându-se şi contractându-se în perimetrul 
lor aproximativ. S-a constatat, de asemenea, că posedă 
caracteristici definite, regulate. Aurele din jurul obiec- 
telor neînsufleţite, de pildă, sunt mai puţin active şi mai 
puțin strălucitoare decât cele întâlnite în regnul vegetal. 
Înaintând spre regnurile superioare, culorile aurelor varia- 
ză de la un „individ“ la altul. De fapt, nu arareori culorile se 
schimbă în funcţie de starea emoțională a fiinţei. Mai mult, 
aceste aure sunt întotdeauna prezente, deşi uneori par mai 
active, mai intense și mai colorate decât în alte cazuri. 


Așadar, aici avem cel puţin un exemplu de ştiinţă exactă 
care studiază un aspect din Univers existent nu doar în 
planul fizic. Totuşi, ce sunt, mai precis, aceste aure, din 
perspectiva analizei de mai sus? Vom constata că ele 
constituie primul nostru indiciu științific despre acea 
parte din orice obiect care există pe planurile superioa- 
re. Căci, după cum omul are un corp pe planul fizic, un 
set de emoții pe planul astral şi o matrice de gânduri pe 
planul mintal, şi toate celelalte obiecte se exprimă într-o 
proporție mai mare sau mai mică pe fiecare plan. Aceste 
aure pe care le detectăm ştiinţific reprezintă, în esență, 
„portalul“ nostru spre sfera astrală. În general însă, instru- 
mentele noastre nu sunt deocamdată suficient de sensibile 
pentru a recepta o gamă largă de vibrații. Prin urmare, noi 
vedem doar aspecte-limită. Dacă dorim să aprofundăm 
subiectul, trebuie să descoperim o altă sursă, mai comple- 
tă, de informaţii. Pe tot parcursul capitolului de faţă şi al 
celor anterioare s-a subliniat în repetate rânduri că noi, ca 
oameni, suntem înzestrați cu mai multe simţuri decât cele 
cinci, fizice — văzul, gustul, auzul, pipăitul și mirosul. Mai 
mult decât atât, după cum ne putem dezvolta simţurile 

inferioare printr-o utilizare adecvată şi o concentrare pro- 
fundă, tot aşa putem învăţa și să ne dezvoltăm simţurile 
superioare, metapsihice. Persoanele care au depus efor- 
tul necesar în această direcţie (ca și cele binecuvântate cu 
un astfel de har încă de la naştere) şi-au dezvoltat abili- 
tatea de a „vedea“ mai multe lucruri decât o persoană de 
nivel mediu, atât pe planul astral, cât şi pe cel mintal. De 
aceea e firesc, mai ales ţinând cont de recenta acceptare 
generalizată a respectivelor abilități de către comunitatea 
ştiinţifică internațională, să apelăm acum la această sursă, 
pentru a arunca lumină asupra planurilor superioare. 


Mijlocul prin care vom utiliza acest al treilea rezervor de 
informaţie va fi invocarea unuia dintre cei mai renumiţi 
mediumi ai secolului — Annie Besant. Dăruită nu numai 
cu o percepție extrasenzorială extrem de bine dezvoltată, 
ci şi cu o minte foarte analitică, Besant însăşi a realizat 
numeroase cercetări ştiinţifice. În consecinţă, scrierile pe 
care ni le-a lăsat constituie o sursă excelentă de informaţii 
practice. Principalul text la care vom apela se intitulează 
Thought-Forms, scris împreună cu C.W. Leadbeater, alt 
medium bine-cunoscut.! 


Ne vom începe călătoria în planurile superioare pornind 
de la aură. Cum am discutat mai sus, acest câmp energetic 
există (fapt arătat de instrumentele ştiinţifice), iar mediu- 
mii sunt capabili să „vadă“ clar aurele. Ei ne spun că aura 
unei persoane e o combinație de vibrații energetice astrale 
şi mintale. După cum un om are, pe planul fizic, un trup 
alcătuit din energie ce vibrează la viteza care se manifes- 
tă ca materie, tot astfel are și un corp pe planurile astral şi 


1. Annie Besant şi C.W. Leadbeater, Thought-Forms, Theosophical 
Publishing House, Wheaton, Illinois, 1972. 

mintal. „Corpul astral“ al omului se compune din energie 
ce vibrează la viteza care devine manifestă pe planul astral 
(numită în continuare „substanța elementară“ a planului 
astral) şi este considerabil mai mare decât corpul fizic. La 
fel, „corpul mintal“ e structurat din substanţa elementară 
a planului mintal, fiind mai mare şi decât corpul astral, şi 
decât cel fizic. Corpurile astral şi mintal sunt mai puţin sta- 
bile și definite decât corpul fizic, datorită calității mai fine 
(vibraţiei mai înalte) a substanței elementare proprii fie- 
cărui plan, cam așa cum aburul degajat în aer e mai puţin 
definit şi mai dispersat decât apa sau gheaţa. Ni se spune, 
prin urmare, că aceste două corpuri superioare formează, 
îmbinate, aura energetică văzută în jurul corpului fizic al 
omului. 


Aura se mai caracterizează — explică Besant — şi prin aceea 
că mărimea, intensitatea şi nivelul de activitate sunt direct 
asociate cu calitatea şi cantitatea de activitate emoțională și 
mintală a individului, atât pe termen scurt, cât și pe termen 
lung. Însă mai elocventă decât aceşti factori este diferența 
de culoare. Un individ posomorât, pesimist, egocentric 
va avea o aură în nuanţe de cafeniu-închis şi cenușiu; un 
individ foarte optimist și iubitor va emana o aură pastelată, 
cu nuanţe de albastru și roz.! În plus, în afară de coloritul 
normal de fond al aurei, survin schimbări de culoare odată 
cu apariția unui gând emoțional sau sentiment intens, 
Astfel, aura zugrăvește, de fapt, ceea ce se petrece în fiecare 
moment la nivelurile emoțional şi mintal. 


1. Având în vedere că în analizarea sensului culorilor aurei sunt impli- 


cate foarte multe variabile, în lucrarea de față nu vom intra mai 
adânc în acest subiect. Totuşi, cartea Thought-Forms de Besant şi 
Leadbeater oferă explicaţii minuţioase, incluzând şi un grafic com- 
plet al culorilor. 

Pe deasupra, între individ şi aura sa există o interacțiune 
constantă. Cu alte cuvinte, diversele gânduri şi emoţii ale 
persoanei creează inițial aura, iar acest câmp energetic 
durează şi continuă să-l afecteze. De exemplu, când atenția 
noastră nu se îndreaptă în altă parte, ştim că, în general, 
reluăm iar şi iar același gen de tipare emoţionale şi de gân- 
dire, deoarece simțurile noastre metapsihice (chakrele și 
mintea) aleg din planurile astral și mintal partea cea mai 
apropiată de ele. Iar pentru noi tiparele emoţiilor ce alcă- 
tuiesc corpul astral şi matricea de gânduri care formea- 
ză corpul mintal sunt de departe cele mai proeminente 
aspecte pe planurile superioare. Așadar, aceste corpuri 
superioare sunt gata să ne acapareze atenţia ori de câte 
ori ea nu e reţinută la nivelul fizic prin voință sau nu se 
axează activ pe alte gânduri şi emoţii. Pentru a ilustra acest 
aspect, să ne gândim că, dacă în mod obişnuit suntem 
geloşi din fire, ne putem domina gelozia cu ajutorul unui 
efort mintal voluntar. Cele care trebuie „dominate“ sunt 
însă aurele noastre, emoțională și mintală, care tind să 
ne țintuiască atenția asupra gândurilor de gelozie forma- 
te prin obişnuință. Odată ce realizăm că asemenea tipare 
energetice din planurile astral şi mintal ne determină per- 
sonalitatea „normală“, studierea câtorva caracteristici ale 
corpurilor superioare devine cu adevărat revelatoare. 


Mai întâi, apar întrebări în legătură cu modul în care se 
formează și se poate modifica aura. Să-i cităm pe Besant şi 
Leadbeater asupra acestui aspect: 


Când cineva e cuprins de un val subit de emoție, corpul 
astral e aruncat într-o stare de agitaţie violentă şi în mo- 
mentul respectiv culorile originare sunt aproape estom- 
pate de nuanțe de roşu-aprins, albastru sau stacojiu, 
corespunzătoare vitezei de vibrație a emoţiei respective. 

Schimbarea e doar temporară; ea dispare în câteva 
secunde, iar corpul astral îşi reia rapid starea obișnuită. 
Şi totuși, fiecare asemenea puseu de sentimente produce 
un efect permanent: adaugă întotdeauna un pic din pro- 
pria nuanţă la coloritul normal al corpului astral, astfel 
încât, cu fiecare ocazie când un om cedează unei anu- 
mite emoții, va fi mai ușor să-i cedeze din nou, deoarece 
corpul său astral se obişnuieşte să vibreze la acea viteză 
specifică. 


În acest citat simplu vedem încorporată baza unei expli- 
cații ştiinţifice a schimbărilor treptate de personalitate 
survenite de-a lungul vieții. 


Un alt aspect important la aceste corpuri superioare este 
faptul că ele nu ne afectează doar gândurile şi emoțiile 
lăuntrice, ci ne influențează şi relaţia cu lumea din jur: 


Fiecare om călătorește prin spaţiu, închis într-o cutie 
construită de el însuși, înconjurat de o masă de forme 
create de gândurile lui obișnuite. Prin acest mediu 
priveşte lumea şi, fireşte, vede totul nuanțat în culorile 
sale predominate, iar toate vitezele de vibraţie care îi 
parvin din exterior sunt modificate într-o măsură mai 
mare sau mai mică de viteza sa. Prin urmare, până când 
omul nu învaţă să-și controleze complet gândurile şi 
sentimentele, nu vede nimic aşa cum este în realitate, 
întrucât toate observaţiile lui sunt făcute cu necesitate 
prin acest mediu, care distorsionează şi colorează totul 
asemenea unui geam prost făurit.? 


De aceea unele persoane văd întotdeauna partea lumi- 
noasă a lucrurilor (ca şi cum „ar privi lumea printr-o 
aură colorată în roz“), câtă vreme pesimiştii văd aceeaşi 


1. Besant şi Leadbeater, Thought-Forms, pp. 11-12. 
2. Ibid., pp. 16-17, 

împrejurare ca fiind complet cenușie. Mai mult, ultimul 
citat aminteşte de povestea cu psihiatrul şi una dintre 
pacientele lui. Femeia se plângea că toți cei din jurul său 
sunt distanţi și veşnic într-o dispoziţie proastă. Văicărelile 
au continuat până când medicul i-a prescris nişte sedative. 
După ce a luat medicamentele timp de câteva săptămâni, 
pacienta a revenit la consult. Medicul a întrebat-o dacă se 
simțea mai bine. Răspunsul ei a fost: „Nu, eu mă simt la 
fel, însă toți ceilalți au devenit mult mai agreabili!“ 


Fizica planului mintal 


Aceia dintre noi care au petrecut suficient timp observând 
„vocea“ s-au minunat adesea de diversitatea lucrurilor 
despre care grăieşte. Desigur, aceste gânduri joacă un rol 
foarte proeminent în viața tuturor, mai ales în profesiile 
academice unde, fără exagerare, gândurile sunt efectiv 
idolatrizate. Petrecem mult timp frunzărind literatură și 
vorbind cu alţii, colegi de-ai noştri, în speranţa că vom sti- 
mula un gând anume. Odată ce „avem“ un gând pe care-l 
simțim unic şi vrednic de elaborare, folosim cantităţi colo- 
sale de timp și cheltuim multă energie cultivându-l şi dez- 
voltându-l într-o formă ce poate fi prezentată. Îl aşternem 
pe hârtie, îl reformulăm, îl cizelăm şi aşa mai departe. Iar 
dacă gândul respectiv este într-adevăr special, el ajunge 
chiar să fie publicat, astfel încât îl vor cunoaşte şi alţii 
din acelaşi domeniu profesional. Aspecte importante din 
viața noastră, ca titularizarea, salariul ori statutul profesi- 
onal, sunt determinate de câte asemenea gânduri avem şi 
cât de bine le dezvoltăm. Însă, mai mult ca sigur, univer- 
sitarii nu sunt singurii aflaţi în această zonă. Un accent 
similar se pune şi în lumea afacerilor, în lumea creaţiei, 

în lumea ştiinţifică și în aproape toate celelalte domenii. 
Dacă punem un astfel de accent pe „a avea un gând“, de ce 
oare nu ne concentrăm şi pe mecanica modului în care „ne 
vine un gând“? Întrebarea este exprimată foarte sugestiv în 
poemul următor, scris de cineva care își observă „vocea“: 


Când stau privind în jurul meu 
La tot ce se găseşte în afară, 

În căpșor mi se învârt mereu 
Gânduri care fără-ncetare zboară. 


Atât de năvalnice erau mai demult 
Încât le credeam totuna cu mine, 

Dar după ce le-am domolit din tumult 
Deasupra lor văd limpede Alt Sine. 


Toate le știm cum au venit pe lume, 

Din ou— o pasăre și din sămânță — floare, , 
Dar e ceva ce nimeni nu-ți va spune, 
Gândurile noastre de unde-or veni oare? 


Şi tocmai spre această întrebare ne îndreptăm acum. Ne 
așteptăm ca analiza să răspundă la cel puţin două întrebări 
importante: „Cum se ivesc gândurile în capul nostru?“ şi 
„De ce unele gânduri persistă pe perioade lungi de timp, 
chiar dacă ne-am dori să ne eliberăm de ele?“ Din nou, 
cartea Thought-Forms reprezintă cea mai bună sursă 
pentru scopurile noastre. Besant şi Leadbeater oferă o 
relatare interesantă despre ceea ce „văd“ ei că se petrece pe 
planul mintal atunci când cineva „are un gând“. Potrivit 
lor, „ideea“ din spatele gândului apare înaintea conturării 
gândului şi, în esenţă, formează „sămânța gândului“. În 
funcţie de tipul şi intensitatea ideii, corpul mintal începe 
să vibreze cu o anumită viteză şi, drept urmare, să emane 
o anumită culoare. Apoi, o bucată din corpul mintal se 

rupe (se separă) efectiv de aura principală şi devine o enti- 
tate independentă, vibrantă. La rândul său, acest fragment 
atrage spre sine materia elementară a planului mintal, 
care vibrează cu aceeaşi viteză, asemenea unui magnet 
ce atrage pilitura de fier dintr-o zonă învecinată. Forma, 
viteza de vibraţie, intensitatea și culoarea entității rezulta- 
te, numită „formă-gând“, sunt determinate de natura ideii 
originare.! Nu numai că această formă există, că poate fi 
văzută şi identificată clar de către cei dotați cu simțuri 
adecvat dezvoltate, dar mai mulţi mediumi care privesc 
un acelaşi individ văd aceeaşi formă-gând până în cel mai 
mărunt detaliu.? 


Adevărul este că toți suntem conştienţi de formele-gând, 
chiar dacă nu ne-am dat seama niciodată ce anume sunt 
ele. Bunăoară, de fiecare dată când vizualizăm mintal un 
obiect, în realitate creăm o formă-gând în planul mintal, 
după care o vedem cu ajutorul simțului potrivit, mintea. 
În asemenea cazuri, când intenționăm în mod expres 
să „vedem“ un gând (adică să-l vizualizăm), în general 


1. Dr. Jule Eisenbud, profesor la Facultatea de Medicină a Universităţii 
Colorado, a devenit faimos pentru cercetările sale privind capaci- 
tatea de „a fotografia un gând“. El a studiat lucrările lui Ted Serios, 
care, cu ajutorul unei tehnici fotografice speciale, a reuşit să impri- 
me o formă-gând pe o rolă de film. Aceste studii au apărut în Journal 
of Parapsychology, în Journal of the American Society for Psychical 
Research şi sunt rezumate în volumul lui Jule Eisenbud The World of 
Ted Serios, William Murrow and Co., New York, 1967. 

2. Merită amintit că, pe parcursul experimentelor efectuate de Besant 
şi Leadbeater, subiecţii aleși pentru studiu aveau o capacitate de 
concentrare extrem de dezvoltată. În felul acesta, un singur gând 
neintrerupt putea fi menținut pe o perioadă extinsă de timp. 
Forma-gând rezultată era foarte clară şi distinctă, deoarece cu cât se 
investeşte mai multă energie într-un gând, cu atât mai clară şi mai 
durabilă va fi forma corespondentă. 

izbutim destul de bine, deși cei mai mulți dintre noi nu 
pot menţine o imagine mintală pe perioade îndelungate. 
Însă creăm formele chiar şi atunci când direcționăm ener- 
gia în altă parte, gândurile curgând automat — doar că nu 
canalizăm corect energia necesară pentru a le „vedea“. E 
interesant să observăm că o persoană cu facultăți metapsi- 
hice bine dezvoltate, aflată în imediata noastră apropiere, 
poate să se concentreze pe planul mintal și să „vadă“ exact 
aceeași imagine pe care o vizualizăm mintal noi înșine în 
momentul respectiv. 


Besant şi Leadbeater își continuă discursul explicând că 
procesul petrecut cu fiecare gând pe plan mintal are loc 
identic cu fiecare emoție pe plan astral. Cum aproape 
toate gândurile noastre (cu excepţia intelectualizării pure) 
au o tentă emoţională, forma rezultată înfăţişează aspecte 
din ambele planuri, aproximativ la fel cum aura globală 
reprezintă o îmbinare a corpurilor astral şi mintal. Besant 
şi Leadbeater merg mai departe, spunând că principalele 
puncte privind formele-gând sunt următoarele:! 


1. Cu cât se investeşte mai multă energie într-un anumit 
gând, cu atât mai clară și mai durabilă este forma-gând 
creată. 


2. Aceste forme sunt capabile să călătorească pe distanțe 
mari, în funcţie de cantitatea de energie investită în ele. 


3, Aceste forme sunt primite întotdeauna de către cei 
care ajung în imediata lor vecinătate. 


Putem sesiza acum că există două moduri în care gânduri- 
le se ivesc în capul nostru. Fie generăm gândul dintr-o idee 
care îşi are originea în noi înşine, fie primim forme-gând 


1. Besant şi Leadbeater, Thought-Forms, pp. 13-21. 

deja create. Metoda receptării urmează aceeași lege a 
vibraţiei pe care o întâlnim pe planul fizic. Când lovim 
un diapazon, toate obiectele învecinate capabile să vibre- 
ze încearcă să ajungă la aceeași frecvenţă de vibrație cu 
diapazonul. La fel, după cum am discutat mai devreme, 
corpurile noastre mintal și emoțional nu sunt decât ener- 
gie care vibrează cu anumite viteze. Aşadar, când o for- 
mă-gând, cu o anumită viteză de vibraţie, vine în contact 
cu corpurile noastre superioare, aceste corpuri încearcă 
să-şi ajusteze viteza obișnuită de vibraţie la cea externă. lar 
dacă forma-gând e îndeajuns de puternică, adică dacă are 
suficientă energie, ideea originară din spatele ei ne poate 
fi transmisă. Mai frecvent însă, forma-gând nu e defini- 
tă prea bine, singurul aspect transferat fiind o încetinire 
sau o accelerare generală a vitezei de vibraţie a corpului 
astral. În acest caz, percepem doar un sentiment — fie 
pozitiv, fie negativ. De exemplu, când intrăm într-o încă- 
pere unde predomină gânduri triste, răutăcioase sau, în 
general, „joase“, nici nu este nevoie să spună cineva vreo 
vorbă ori să arunce o privire ca să simțim o „apăsare“ în 
aer. Acesta este efectul preliminar al formelor-gând asupra 
corpului nostru astral. Iar dacă am petrece foarte mult 
timp într-o astfel de atmosferă, am începe să avem și noi 
gânduri negative, prin aceasta consolidând vibrația joasă 
a corpurilor noastre superioare. Pe de altă parte (şi cu toții 
am trăit o astfel de experiență), când intrăm în contact 
cu 0 persoană sau cu un grup de oameni foarte calmi şi 
pozitivi din fire, începem să simțim că respectivele calități 
se transferă asupra noastră. Un individ împăcat lăuntric 
emană o vibrație corespunzătoare şi îi influențează pe 
toți cei din jurul său. Așadar, expresii moderne, pe care 
le auzim frecvent, precum: „Am primit vibrații pozitive la 

întâlnire“ sau „Cutare trimite vibrații negative“, sunt întru 
totul adevărate. Acest aspect al vieții a fost mereu prezent, 
însă majoritatea persoanelor l-au neglijat complet. Totuşi, 
pe măsură ce stringența satisfacerii nevoilor noastre de 
bază—ca mâncarea, îmbrăcămintea şi adăpostul — se 
diminuează, atenţia e liberă să se focalizeze mai mult 
asupra aspectelor mai subtile ale ființei noastre. Modul de 
a vorbi şi interesele generației actuale arată limpede aceas- 
tă evoluţie.! 


Îndreptându-ne acum spre a doua întrebare la care ne-am 
propus să răspundem — „De ce e atât de greu să scăpăm 
de unele gânduri?“ —, descoperim iarăși câteva legi foarte 
consecvente care operează pe planurile superioare. În 
primul rând, cei înzestrați cu „viziune astrală“ ne spun că, 
odată creată, o formă-gând va rămâne în vecinătatea indi- 
vidului către care a fost direcționată. Aşadar, dacă avem 
un gând despre o singură persoană, forma'se va îndrepta 
spre şi va pluti în jurul acelei persoane. Numeroși indi- 
vizi au trăit adesea „experiența metapsihică“ a senzației că 
cineva s-a gândit la ei, după care au aflat că exact aşa a fost. 
Însă, de regulă, lăsăm aceste lucruri să treacă pe lângă noi, 
deoarece nu suntem deprinși să ne supraveghem îndea- 
proape propriile tipare de gândire. 


Un tip şi mai comun de gânduri este cel privitor la — şi, 
prin urmare, direcționat spre— noi înşine. În acest grup 
includem legăturile emoţionale îndreptate către propria 
persoană, îndeosebi toate gândurile de tipul SINE, EU şi 
SUPRAEU. Principiul important aici constă în faptul că 


1. Pe lângă explicaţia acestor senzaţii pe care le avem zilnic, cititorului 
îi revine sarcina de a stabili o legătură între analiza noastră şi faptul 
că au existat întotdeauna persoane înzestrate cu capacitatea de „a 
citi gândurile“. În lumina analizei de mai sus, acest fapt aparent 
inexplicabil nu mai pare deloc învăluit în mister. 

aceste gânduri rămân cu noi pe o perioadă de timp direct 
proporțională cu cantitatea de energie pe care am inves- 
tit-o în ele. Astfel, dacă stăruim asupra unui gând, con- 
struim o formă-gând din ce în ce mai intensă, de care ne 
va fi foarte greu să scăpăm curând. Și cu cât emoțiile legate 
de gând sunt mai puternice, cu atât mai multă energie vom 
extrage din nivelul astral şi din cel mintal. Invers, o for- 
mă-gând nealimentată se va disipa rapid, din cauza lipsei 
energiei necesare pentru a o ţine laolaltă. În cazul de față 
se poate aplica foarte bine analogia cu un magnet ridicat 
în aer și pilitura de fier de pe masă. Dacă trimitem impul- 
suri electrice într-un magnet, el va atrage pilitura, care va 
crea o formă în jurul magnetului; dacă îndepărtăm sursa 
de energie electromagnetică, vedem că forma îşi pierde 
contururile şi pilitura de fier se împrăștie. Însă dacă tri- 
mitem continuu electricitate prin magnet, pilitura rămâne 
intactă în jurul lui, iar forma capătă tot mai multă forță, 
proporțional cu cantitatea de energie primită. În acest caz, 
când încercăm să disipăm forma printr-o scurtă decupla- 
re a fluxului electric, magnetizarea remanentă este atât 
de puternică, încât forma rămâne intactă o vreme. După 
întreruperea totală, va fi nevoie de mult timp până când 
toată pilitura metalică va cădea. La fel, cu cât stăruim mai 
mult asupra unui gând (deopotrivă din punct de vedere 
al timpului şi al intensității), cu atât mai multă energie 
investim în crearea şi prezervarea formei-gând. Pentru a 
ne debarasa complet de gândul respectiv, va trebui să fim 
capabili să ne controlăm mintea într-o asemenea măsură 
încât să ne putem îndrepta atenţia în altă parte pe perioade 
îndelungate. Aşadar, trăsăturile de personalitate sunt greu 
de modificat, fiindcă am alimentat ani la rând cu energie 
respectivul grup de gânduri, îngăduindu-le să se ataşeze 

total de fluxul nostru energetic emoțional. Odată apărută 
această atașare emoțională, gândul primeşte energie din 
nivelul astral, chiar dacă nu mai stăruim conștient asupra 
lui. Când se întâmplă asta, gândul e foarte greu de înde- 
părtat. Totuși, astfel de modificări în tiparele de gândire pe 
termen lung, formate prin deprindere, sunt realizabile. Ele 
necesită stoparea fluxului de energie care intră în aspecte- 
le mintal și emoţional ale formei.! 


Astfel, vom conchide că lucrurile descoperite în capito- 
lul anterior cu ajutorul psihologiei se văd şi mai limpede 
prin analiza fizicii energiei. Omul nu este personalitatea 
sa. Personalitatea sa nu e decât o colecţie de tipare ener- 
getice (forme-gând) mintale şi emoționale specifice, care, 
din pricina efectelor obişnuinţei, au ajuns să-l împresoare. 
Cum am citat şi mai înainte, Besant afirmă: 


Fiecare om călătoreşte prin spațiu, închis “într-o cutie 
construită de el însuși, înconjurat de o masă de forme 
create de gândurile lui obişnuite.? 


Ca un mod de a rezuma analiza făcută până acum, citito- 
rul e rugat să consulte Figura 7, începând din colțul din 
dreapta jos. Vedem că energia care vibrează între valorile 
A şi B— reprezentând cicluri pe secundă — se manifestă 
sub forma lumii fizice a materiei. Aici sunt incluse toate 
stelele, lunile, pietrele, gazele, apele etc., precum şi repre- 
zentantul omului pe acest plan — corpul fizic. Cum am 
discutat mai devreme, diferitele viteze vibratorii cu valori 





1. Pe lângă faptul că nu e de prea mare folos, ignorarea formei-gând 
doar mintal este şi foarte nesănătoasă, după cum subliniază psi- 
hologii. Asta întrucât, deşi blocăm existenţa formei-gând în afara 
minţii conştiente, îi permitem să acumuleze în continuare energie 
la nivel emoţional. 

2. Besant şi Leadbeater, Thought-Forms, p. 16. 

cuprinse între A şi B sunt cele care explică stările diferite 
de agregare ale materiei — solid, lichid și gaz. 


Similar, energia care vibrează între ciclurile pe secundă B 
şi C este cea care compune corpul astral, ale cărui caracte- 
ristici particulare sunt determinate de tiparele emoţionale 
obişnuite și pe termen scurt ale omului. Intervalul de 
vibrații cuprins între B şi C explică diversele tipuri 
de emoții, dintre care gelozia, răzbunarea şi egoismul au 
frecvenţe vibratorii mai joase decât emoții precum iubi- 
rea, devotamentul şi compasiunea. 


Următorul interval de valori ale vibraţiilor energeti- 
ce — dintre C şi D— formează planul mintal. Aici, omul 
are un corp mintal alcătuit din substanța elementară a 
acestui plan, iar respectivul corp reprezintă tiparul parti- 
cular de gândire întreținut de o persoană într-un anumit 
moment. Aşadar, acest plan oglindește echilibrul dintre 
SINE, EU şi SUPRAEU, ca şi eventualele idei mai pure exis- 
tente dincolo de conceptul de sine. De asemenea, pe acest 
plan, omul dispune de instrumentele mintale ale intelec- 
tului şi memoriei, aşa cum pe planul fizic are la dispoziţie 
brațele şi picioarele. Variaţiile vitezelor de vibraţie cu 
valori cuprinse între C şi D sunt răspunzătoare pentru 
calitatea gândurilor din sfera mintală. 


Figura 7 (vezi pagina 88) ne arată totodată simțurile pe 
care omul le are la dispoziţie pentru a putea recepta tot 
intervalul de viteze de vibrație. Avem, în primul rând, 
cele cinci simțuri fizice, programate astfel încât să poată 
percepe doar vibraţiile energetice cuprinse între valorile 
ciclurilor pe secundă A și B. Apoi, pentru a putea recepta 
intervalul cuprins între B şi C, trebuie să apelăm la cele 
şapte chakre. Şi mai departe, mintea este simţul care ne 

permite să sesizăm energia care vibrează la viteze mai 
înalte, în intervalul de valori dintre C și D. 


În încheierea acestui capitol, să remarcăm că pe tot par- 
cursul textului am descris „omul“ ca având un corp 
fizic, un corp astral şi un corp mintal. Am mai notat și 
că „omul“ trebuie să „privească“ prin aceste văluri pentru 
„a vedea“ lumea exterioară. În consecinţă, ne punem firesc 
întrebarea: „Cine este «omul»?“ Sau, mai pe larg, „Cine 
suntem noi? Cine este receptorul tuturor acestor lucruri?“ 
La fel ca în capitolul anterior, cu ajutorul logicii am ajuns 
la concluzia că trebuie să existe un Sine Superior—o 
formă de conştiinţă care constituie, în ființa omenească, 
un aspect mai presus de sinele animalic şi de cel psihic. 
Atunci, ce relaţie există între Sinele nostru Spiritual şi 
câmpul energetic omogen aflat la baza întregii Creaţii? 
Asupra acestei întrebări ne vom concentra în capitolul 
care urmează. 


CAPITOLUL 4 


Explorarea minţii conştiente, 
subconştiente şi supraconştiente 


Cum controlează omul fluxul energetic intern 


O întrebare la care nu am răspuns în capitolul anterior este 
cum obținem noi, ca oameni, energia pe care o consumăm 
continuu pe planurile fizic, emoțional şi mintal. Deşi ana- 
liza e întru câtva complexă şi va necesita un întreg capitol, 
să începem prin a cerceta îndeaproape doar planul fizic. De 
fiecare dată când mutăm un obiect fizic, consumăm ener- 
gie. Chiar i-am putea cere unui fizician să calculeze greuta- 
tea obiectului şi distanța pe care a fost deplasat, după care el 
ne-ar spune cu uşurinţă cantitatea exactă de energie nece- 
sară pentru îndeplinirea sarcinii. Așadar, privind lucrurile 
în această lumină, trebuie să conchidem nu numai că dis- 
punem de respectiva cantitate de energie, dar şi că avem 
suficient control asupra ei încât să o direcționăm în vede- 
rea efectuării acţiunii dorite. Şi nu strică să remarcăm că 
acest fapt e valabil pentru toate mişcările noastre corpora- 
le, precum și pentru mișcarea obiectelor din afara noastră. 
Un braţ are o masă, iar deplasarea lui pe o distanță dată cu 
ajutorul unei surse externe necesită o anumită cantitate de 
energie. Evident, mişcarea aceleiași mase cu ajutorul unei 

surse interne necesită consumarea unei cantități egale de 
energie. În plus, „Tu Conştient“ eşti cel care are capacitatea 
de a dirija astfel energia.! De exemplu, dacă „porunceşti“ 
ca brațul tău drept să se miște, să apuce un scaun şi să-l 
ducă undeva, această acțiune se petrece efectiv. lar dacă în 
timpul acestui uz specific de energie „porunceşti“ să laşi jos 
scaunul cărat în mâna dreaptă şi să iei altul cu stânga, vei 
recanaliza energia prin intermediul voinței. 


Constatăm că, pe parcursul fiecărei zile, în fiecare acțiune 
pe care o săvârșim, dirijăm cantitatea potrivită de ener- 
gie spre locul necesar. Însă a spune că facem întotdeau- 
na asta prin mijlocirea „voinţei conştiente“ ar fi, evident, 
neadevărat. Majoritatea acţiunilor noastre pe planul fizic 
sunt îndeplinite din obișnuinţă. În acest caz, energia a curs 
atât de des prin canalele necesare realizării unei anumi- 
te acțiuni, încât la cel mai mărunt stimul va parcurge din 
nou același traseu. Bunăoară, când ne trezim dimineața, 
ne ridicăm corpul din pat. Acest act necesită consumarea 
şi distribuirea adecvată a unei cantități de energie sufici- 
ente pentru a muta o masă de peste 50 de kilograme prin 
intermediul unei serii foarte precise de mișcări. Privită 
astfel, ridicarea din pat pare a fi o problemă logistică 
foarte dificilă; de fapt, în primii ani de viaţă chiar a consti- 
tuit o dificultate pentru oricare dintre noi. Însă, de-acum, 


1. Ajunşi în acest punct, e foarte normal să ne întrebăm cum ar putea 
energia să curgă în corp după ce tocmai am arătat, în capitolul pre- 
cedent, că trupul fizic nu e altceva decât o manifestare a energiei care 
vibrează la viteze cuprinse între valorile A şi B cicluri pe secundă 
(vezi Figura 7). Explicaţia constă în faptul că energia pe care o dirijăm 
către corp, emoții şi minte vibrează la o viteză mai mare decât cea de 
pe planul pe care o consumăm. În literatura yoghină, această vibrație 
energetică foarte înaltă care circulă în corp, împreună cu aspectele 
superioare ale omului este denumită prana sau forță vitală. 

energia a curs atât de des spre mușchii potriviţi, încât 
reparcurge traseul uşor, în mod automat. Prin urmare, o 
obișnuinţă este un tipar de flux energetic care s-a fixat atât 
de bine, încât îndeplinirea acțiunii necesită foarte puţină 
voință sau chiar deloc. Seamănă cu un torent de apă care se 
dezlănţuie; la început, trebuie să depunem efort (voință) 
pentru a dirija cursul torentului. Dar de fiecare dată când 
torentul urmează acelaşi traseu, erodează solul, creând un 
canal. În cele din urmă, canalul se adânceşte atât de mult, 
încât atenția noastră conştientă nu mai e necesară. Însă 
mai departe, dacă dorim să schimbăm direcţia torentu- 
lui, trebuie să exercităm o forță a voinţei formidabilă. La 
fel se întâmplă în cazul unei obişnuinţe. Mai întâi, voinţa 
noastră conştientă este cea care dirijează fluxul de ener- 
gie; după numeroase repetiţii, tiparul se statorniceşte, iar 
energia curge de la sine, fără vreun efort conştient. 


Observăm astfel că fiecare dintre noi deţine categoric un 
control asupra energiei care circulă în propriul corp. Mai 
mult, gradul de control depinde direct de cât de puternic şi 
cât de conștient ne folosim voinţa. Altfel spus, o voință slab 
dezvoltată poate face ca energia să circule din obişnuință, 
pe când o voinţă puternic dezvoltată va controla mai mult 
decât considerăm că ar fi posibil în mod normal. Prin 
urmare, cu un antrenament adecvat (fapt general acceptat 
de medicină), putem învăța să ne încetinim bătăile inimii, 
să reducem tensiunea arterială, să modificăm ritmul 
respirației şi aşa mai departe.! Realizarea acestor acțiuni 
remarcabile nu cere decât distribuirea corespunzătoare a 


1. Pentru o prezentare profesionistă a dovezilor medicale din această 
sferă, vezi Nigel Calder, The Mind of Man, The Viking Press, Inc., 
New York, 1971, pp. 81-95. În capitolul 5 al volumului de față veţi 
găsi un studiu aprofundat al câtorva dintre aceste descoperiri. 

energiei, ca şi retragerea treptată a energiei din cord. Însă 
capacitatea de a dirija energia în interiorul corpului fizic 
este doar începutul... 


Aşa cum am subliniat în capitolul precedent, noi consu- 
măm energie și pe planurile superioare. Faptul de a gândi 
foloseşte energie. Ba chiar, adeseori, ne simţim mai obosiţi 
după o activitate mintală decât după un număr egal de 
ore petrecute prestând muncă fizică. Totodată, între pla- 
nurile fizic, emoțional şi mintal există cu certitudine o 
compensație. Cu toţii ştim că, dacă suntem angajaţi într-o 
activitate fizică solicitantă, nu putem nici să gândim la 
fel de limpede, nici să ne susţinem gândurile tot atât de 
mult timp ca atunci când stăm liniștiți. Explicația e simplă: 
atunci când ne așezăm să gândim, eliberăm o mare parte 
din energia de care dispunem pe planul fizic şi o diri- 
jăm spre planul mintal. La fel, când niște emoții violente 
ne acaparează atenţia, nu putem gândi limpede, nici nu 
simțim că putem canaliza energia, calm, către planul fizic. 
Totuși, mulţi dintre noi constată (iar unii psihologi şi psi- 
hiatri chiar recomandă) că o descătuşare fizică a emoțiilor 
se dovedeşte a fi de mare ajutor. Așadar, când alergăm sau 
spargem lemne, canalizăm energia într-acolo, extrăgând-o 
din planul emoţional. Acest lucru, în schimb, reduce stre- 
sul emoțional. Nu trebuie decât să privim mulțimea dove- 
zilor din viaţa de zi cu zi pentru a observa cât de clară e 
această compensație între energia disponibilă pentru fie- 
care dintre cele trei planuri. Mai mult, la modul potenţial, 
avem un control total asupra canalizării energiei prin 
exercitarea adecvată a voinţei. Însă, dată fiind starea gene- 
rală ce ne caracterizează o mare parte din viaţă, frâiele 
sunt lăsate în seama tiparelor fizice, emoționale şi mintale 
formate prin obişnuință. 


EXPLORAREA MINŢII CONȘTIENTE 95 


Somnul și mintea subconștientă 


Acum, după ce am văzut că, incontestabil, avem potenţialul 
de a controla energia, ne aflăm într-o ipostază mai confor- 
tabilă pentru a analiza de unde vine ea şi ce anume deter- 
mină cantitatea care poate fi distribuită în orice moment. 
Metoda cea mai bună de a găsi soluţii la aceste întrebări e 
să începem prin a urmări fluxul energetic. În primul rând, 
am convenit că energia poate fi dirijată de pe un plan pe 
altul. De asemenea, deținem dovezi că energia poate fi 
înlăturată de pe toate cele trei planuri, lăsând doar o can- 
titate minimă la dispoziţia sinelui animalic sau a sinelui 
psihic. Ne referim, bineînţeles, la distribuţia energiei în 
timpul stării pe care o numim somn. 


Primul lucru: care se petrece când „mergem la culcare“ 
este că trupul se relaxează, deblocând energia din planul 
fizic. Fără acţiuni musculare voluntare, energia trebuin- 
cioasă de obicei în corp pe parcursul stării de veghe este 
eliberată şi trebuie transferată (la urma urmei, energia nu 
poate fi „distrusă“ atunci când nu e necesară, ci trebuie 
redistribuită). Însă unde se duce ea? Constatăm că pro- 
cesul de adormire se petrece, în general, atât de rapid şi 
automat, încât nici măcar nu reuşim să urmărim fluxul 
energetic secvențial. Pe de altă parte, toți âm experimen- 
tat situaţia în care corpul stă nemișcat, fiind pregătit de 
somn, în timp ce „noi“ suntem treji de-a binelea. Adică 
„vocea“ trăncănește ca de obicei în capul nostru, frămân- 
tându-se pentru ziua care a trecut și pentru cea care va 
veni. De fapt, „vocea“ devine chiar mai activă decât înainte 
de a ne fi întins corpul în pat. Adesea, mintea pare să se 
liniştească dacă ne ridicăm, ne mişcăm sau mâncăm ceva 
(așadar, canalizând energia înapoi în planul fizic). Însă în 

clipa când ne întoarcem în pat, „vocea“ îşi ia de la capăt 
sporovăiala neîncetată. Motivul din spatele acestei situații 
este că atunci când corpul se odihneşte, energia deblocată 
din planul fizic se transferă pe planurile mintal şi astral. 
E același proces precum cel desfășurat când ne așezăm să 
gândim, în loc să gândim în timp ce alergăm. Dar, în acest 
ultim caz, noi am dori ca energia de pe planul mintal să 
ajute gândirea, pe când în situația anterioară, încercăm 
să adormim, deci nu am vrea să gândim. Având în vedere 
că în majoritatea nopţilor izbutim totuşi să „adormim;, 
putem deduce că există un alt loc unde se duce energia 
după ce părăsește mintea conştientă. Căci dacă SINELE, 
EUL şi SUPRAEUL (cu ajutorul intelectului şi al memoriei) 
ar fi la fel de active noaptea pe cât sunt ziua, cu siguranță 
n-am zice că am dormit cu adevărat. Rezultă că ener- 
gia e retrasă din tiparele de gândire diurne și transferată 
altundeva. Iar de aici intrăm, în sfârşit, în analiza minții 
subconştiente. 


Până acum am examinat activitatea noastră pe planul 
mintal ca restricționată la mintea conştientă. Dar şi 
mintea subconştientă este activă pe planul mintal, din 
moment ce și ea se ocupă de gânduri. Numai că joacă un 
rol foarte diferit. Pentru a sesiza relația care există aici, 
să asemănăm activitatea minţii conştiente cu un aparat 
de fotografiat ce întipăreşște în planul mintal o imagi- 
ne din lumea exterioară. Tiparele de gândire selecta- 
te de mintea conştientă sunt cele ale SINELUI, EULUI și 
SUPRAEULUI, toate apărute, aşa cum le-am definit mai 
devreme, ca rezultat al existenţei şi interacțiunii noastre 
pe planul fizic — SINELE vine direct din corp, SUPRAEUL 
vine din societate, iar EUL este un concept de sine format 

prin interacţiunea cu alții, în condiţiile falsei identificări 
cu corpul, emoțiile şi gândurile. Pe de altă parte, mintea 
subconştientă e o imagine fotografică a minții conștiente. 
Gândurile din subconștient sunt determinate de ceea ce 
se petrece în mintea conștientă, nu de ceea ce se întâm- 
plă direct în lumea exterioară. Dacă privim îndeaproape, 
observăm că gândurile prezente în subconștient au fost 
„judecate“ deja de EU şi de SUPRAEU. Prin urmare, tre- 
buie să fi trecut prin mintea conştientă înainte de a ajunge 
în subconștient. Dintr-un punct de vedere pur freudian, 
subconştientul e plin de gânduri şi emoţii refulate, repri- 
mate. Cine efectuează totuși refularea? Fără îndoială, EUL 
este cel care preferă să ignore anumite evenimente exte- 
rioare pe care le socoteşte vătămătoare pentru conceptul 
de sine. Așadar EUL, guvernat de idealul „a ce trebuie să 
fie“ al SUPRAEULUI, refuză anumite gânduri nedorite şi 
adesea le înlocuieşte cu propria versiune. „Recipientul“ 
acestui material refuzat este mintea subconştientă. Pentru 
a ilustra mai clar ideea expusă, am sintetizat procesul în 
Figura 8. 


MINTEA CONŞTIENTĂ 


SINE, EU, SUPRAEU SE Fa = 
intelect şi poa zi n ei ei ni 


N | / ST ua EXTERIOARĂ 





MINTEA SUBCONŞTIENTĂ 


memorie stocată 





Figura 8— Relaţia dintre lumea exterioară, mintea conștientă și 
mintea subconștientă 

Sarcina dea stoca gânduri şi emoţii — iar aici vorbim despre 
memorie — nu constituie în niciun caz singura funcţie a 
subconştientului. Prin această „zonă“ a minţii se distri- 
buie energia care îndeplineşte toate acțiunile involuntare 
ale corpului. Oricum, dat fiind că pe noi ne interesează 
în principal să urmărim fluxul energetic, nu avem nevoie 
de o analiză riguroasă a modului în care funcționează 
subconştientul. Trebuie să examinăm doar mecanismele 
memoriei şi să luăm notă de mijloacele prin care sunt con- 
trolate funcţiile noastre corporale involuntare. 


În capitolul 2 am afirmat că memoria e ca o bibliotecă din 
care SINELE, EUL şi SUPRAEUL pot extrage informații 
stocate. Putem vedea acum că banca din care sunt scoase 
aceste informaţii se află în mintea subconștientă și, după 
cum a demonstrat hipnoza, ea este realmente comple- 
tă. Ca prim pas în analiza pe care o facem funcționării 
memoriei, să observăm că orice eveniment care se petre- 
ce în lumea exterioară și ne stimulează simțurile fizice se 
reflectă în mintea conştientă ca o „imagine mintală“ sau 
„stimulare mintală“, deşi imaginea nu ne captează întot- 
deauna atenția conştientă. Aceste stimulări mintale sunt 
tipare energetice a căror intensitate variază în funcţie de 
importanța pe care o acordăm evenimentului perceput 
din exterior. Prin urmare, „factorul intensitate“ e o chesti- 
une absolut subiectivă, din moment ce un lucru — același 
lucru — poate să provoace o stimulare mintală majoră în 
cazul unei persoane și să treacă neobservat de către alta. 
După ce se formează în mintea conştientă, tiparul energe- 
tic se reflectă în subconștient. Chiar şi imaginile minta- 
le minore, cum ar fi numerele de telefon, se oglindesc în 
banca de date a acestei minţi inferioare. Mai mult, odată ce 
tiparul energetic a fost stocat în subconștient, readucerea 

lui la nivelul conştient necesită un consum de energie. 
Dacă imaginea mintală originară a avut o intensitate ener- 
getică mare sau a fost stocată recent, va fi relativ uşor să 
o „rechemăm“ în mintea conştientă. Dimpotrivă, dacă o 
imagine cu energie joasă rămâne nefolosită o bucată de 
vreme, devine extrem de dificil (dacă nu cumva imposibil) 
să o reevocăm. Uneori, totuşi, concentrându-ne intens, ne 
putem aminti gânduri ce păreau pierdute pentru totdeau- 
na. În acest caz, energia necesară pentru a aduce iarăşi 
imaginea la nivelul conştient e asigurată de un efort de 
voinţă intens, nu de energia intrinsecă tiparului respectiv. 
De aici putem trage concluzia că transferul de tipare ener- 
getice între conştient şi subconştient este cel care explică 
modul de funcționare a memoriei noastre. 


Această analiză a fizicii din spatele memoriei doreşte să 
arunce o privire generală asupra ei, nu să ofere o explicație 
exhaustivă a modului în care funcționează. Mai e nevoie 
de multă cercetare ştiinţifică până când vom înţelege pe 
deplin întregul proces. Totuşi, un aspect foarte impor- 
tant al analizei constă în capacitatea de a explica gându- 
rile refulate sau reprimate. Când se petrece un eveniment 
exterior care formează o imagine mintală majoră în 
mintea conștientă, deplasarea lui în subconștient necesită 
un consum de energie considerabil. În mod normal, acesta 
e tipul de gând ce se aude continuu prin „voce“, deoarece 
cantitatea mare de energie îi permite să se manifeste cu 
uşurinţă la nivelul conștient. Însă, dacă i se dă suficientă 
energie, EUL are puterea de a exclude gândul respectiv din 
mintea conştientă. Şi va face asta cu orice gând pe care 
îl consideră primejdios pentru conceptul de sine. Avem, 
deci, o confruntare între două forțe opuse—o cantitate 
prea mare de energie în subconștient pentru ca gândul 
să rămână stocat liniştit acolo, pe de-o parte, şi un EU 

disperat care canalizează cât mai multă energie cu putință 
pentru a refula acelaşi gând, pe de altă parte. Bineînţeles, 
orice fizician ne poate spune că asta nu este o situaţie sta- 
bilă şi nici de dorit. 


Cât priveşte rolul jucat de subconștient ca responsabil 
pentru funcțiile corporale de bază, e suficient să recu- 
noaştem că măcar o cantitate mică de energie trebuie 
să fie canalizată în permanenţă în subconştient pentru 
menţinerea acestor funcţii involuntare. Aşadar, o parte de 
„energie stocată“ în banca memoriei şi o parte de „energie 
care curge“ până în corpul fizic — iată fundamentul minţii 
subconştiente. 


Înţelegând astfel subconștientul, putem reveni la anali- 
za somnului. Am spus mai devreme că, în momentul în 
care ne întindem pe pat, fluxul de energie iese din corp şi 
intră în mintea conștientă. Acum putem emite ipoteza că, 
în clipa când începem să adormim, energia este canaliza- 
tă afară din conștient şi dusă către subconștient. Pentru 
a putea susține mai bine ipoteza noastră, mai întâi să ne 
familiarizăm puţin cu diversele funcţii îndeplinite de fie- 
care dintre aceste minți. Pentru început, ne-am putea ima- 
gina mintea conştientă şi pe cea subconştientă ca pe două 
„tablouri de comandă“ de unde e condusă „maşinăria“. 
Bunăoară, cercetând atent orele în care suntem în starea 
de veghe, observăm că dacă mergem la „tabloul de control 
al minţii conştiente“ putem îndeplini următoarele funcții: 


1. să primim mesaje de la simţurile fizice; 


2, să primim conştient gânduri şi emoţii de la simțurile 
superioare; 


3. să creăm conștient gânduri şi emoţii; 


4, să controlăm voluntar acţiunile corpului. 

Cum orice activitate a corpului fizic presupune un consum 
de energie, îndeplinirea oricăreia dintre funcţiile înşiruite 
mai sus necesită şi prezența energiei. Căci, aşa cum se 
întâmplă cu orice panou de control, dacă nu e alimen- 
tat cu electricitate, nu se poate primi sau trimite nimic. 
E de așteptat, așadar, ca la retragerea energiei din mintea 
conștientă toate activităţile aferente să înceteze. Exact asta 
se petrece când dormim. După ce se retrage din mintea 
conştientă, energia merge la „tabloul de control al minții 
subconştiente“. Aici furnizează, fireşte, curentul electric 
necesar pentru activităţile din această sferă. 


Toată energia, împărţită în mod obişnuit între corp şi 
mintea conştientă, este concentrată acum în subconștient. 
La ea putem adăuga cantitatea de energie eliberată ca 
urmare a încetinirii ritmului inimii, a respirației şi a altor 
procese corporale naturale. Această cantitate mare de 
putere situată în subconștient nu poate decât să aibă un 
efect colosal asupra tiparelor de memorie stocate acolo. 
Și chiar are, iar asta ne provoacă visele. Constatăm astfel 
că dovezile de care dispunem susțin fără rezerve ipote- 
za noastră — anume că energia care circulă între corp, 
mintea conştientă și mintea subconștientă explică diferi- 
tele experienţe pe care le avem zi de zi şi noapte de noapte. 
Iar acum, înainte de a trece la o scurtă analiză a viselor, să 
stabilim o legătură foarte importantă între aceste consta- 
tări şi cele discutate în capitolul 2. 


Relaţia dintre conștiință şi energie 


Am încheiat capitolul 2 spunând că ceea ce „curge“ în 
corp, emoții şi minte este conştiinţa, acesta fiind modul 
în care „Iu“ ajungi să cunoşti respectivele aspecte ale 

omului inferior. Analiza finală ne-a condus la concluzia că 
„Tu“ — receptorul tuturor stimulilor trimiși din planurile 
fizic, astral şi mintal — ești conștiință pură, capabilă să-și 
dea seama de o mare varietate de lucruri, şi totuși neiden- 
tificată intrinsec cu ceva în particular. Cu aceste lucruri în 
minte, să continuăm analiza somnului, însă din perspecti- 
va conştiinţei, nu a energiei. 


Înainte de a merge la culcare, cele cinci simţuri sunt active, 
iar noi conştientizăm pe deplin lumea fizică din jurul 
nostru. Însă odată ce începem să adormim, încetăm să 
mai fim conștienți de corpul nostru, ca şi de planul fizic, 
în general. Am înlăturat conștiința din corp şi am trans- 
ferat-o în minte. Dar având conştiinţa centrată în mintea 
conştientă, „vocea“ ne reţine atenţia şi cu siguranţă nu 
adormim. Starea de somn poate fi atinsă doar după înlă- 
turarea conştiinţei din formele-gând diurne și transferarea 
ei în altă parte. Deci, la fel ca în analiza făcută anterior 
„fluxului energetic“, studierea „fluxului conştiinţei“ ne-a 
condus la concluzia că, pentru ca somnul să se poată 
instala, trebuie să existe altceva asupra căruia să se con- 
centreze conştiinţa. lar acest „altceva“ este, bineînțeles, 
mintea subconştientă şi depozitul ei de tipare energe- 
tice ale memoriei. Evident, aceste tipare energetice sunt 
stocate întotdeauna în subconştient, dar în mod normal 
atenția noastră se împarte între mintea subconștientă şi 
cea conştientă. Când dormim însă, lumea exterioară nu 
ne distrage atenția şi, fireşte, devenim mai atenți la lumea 
interioară. lată cum şi de ce apar visele — conștiința noas- 
tră se concentrează în întregime asupra imaginilor minta- 
le înmagazinate. 


Lucrul esențial de subliniat aici este că analiza făcută 
somnului din punctul de vedere al „fluxului conștiinței“ 

formează o paralelă perfectă cu examinarea somnului 
bazată pe analiza „fluxului energetic“. Ambele fluxuri 
sunt evident prezente, şi oriunde găsim conştiinţă, găsim 
şi energie. De pildă, când dorim să ridicăm un obiect greu, 
ni se spune să ne concentrăm profund, să ne focalizăm 
conştiinţa într-acolo. Dar pentru a ridica obiectul e nevoie 
de energie. În consecință, dirijăm energie în părțile corpo- 
rale necesare, dirijându-ne conştiinţa într-acolo. Este pro- 
cesul prin care, de exemplu, maeştrii în karate sunt capabili 
să realizeze acte fizice incredibile. La fel, dacă dorim să 
desfăşurăm o activitate mintală care necesită o cantitate 
mare de energie, facem asta dirijându-ne conştiinţa pe 
planul mintal. Modalitatea în care reuşim să ne centrăm 
energia în minte constă în menţinerea conştiinţei la nive- 
lul minţii. Putem conchide că energia şi conştiinţa „curg“ 
împreună. Până acum, am demonstrat acest fapt din două 
puncte de vedere diferite: înlăturarea energiei/conştiinței 
din corp, emoții sau minte—ca în ceasurile de somn; 
trimiterea energiei/conştiinţei în cele trei planuri — ca în 
activitățile desfăşurate în starea de veghe. Să mai obser- 
văm şi că dirijarea energiei/conştiinței se realizează prin 
exercitarea voinței—atât a voinței conştiente, cât şi a 
voinţei conduse de obişnuință. 


Care este relația exactă dintre conştiiriță şi energie? 
Dintr-un punct de vedere static, am văzut că oriunde s-ar 
găsi conştiinţa, acolo se află şi energia. Într-un sens dina- 
mic, oricare ar fi cursul fluxului de conştiinţă, există un flux 
paralel de energie. Mai mult, aceeaşi exercitare a voinţei 
le dirijează simultan pe amândouă. Motivul similitudi- 
nii observate în comportamentul energiei şi conştiinţei îl 
constituie faptul că reprezintă unul și acelaşi lucru. Relația 
dintre conștiință şi energie este una de identitate perfectă. 

Conștiinţă = Energie 


Se înţelege de la sine că acest lucru e foarte greu de dovedit 
dintr-o perspectivă pur intelectuală. 'Tot ce putem face e 
să examinăm dovezile cu care suntem toți familiarizați şi 
să încercăm să ajungem intuitiv la „senzaţia din spatele 
formulei“, De exemplu, când ne simțim obosiţi, secătuiți, 
leneşi, lipsiţi de energie, suntem totodată moleşiţi, cam 
„zăpăciţi“ şi nu la fel de vigilenţi ca de obicei. Dimpotrivă, 
perioadele de vivacitate extremă sunt însoţite și de 
senzaţia că suntem mai vigilenţi şi mai „pe fază“. Așadar, 
perioadele cu un nivel ridicat de energie se asociază cu 
o conştientizare acută, o senzaţie de conştiinţă sporită; 
perioadele cu un nivel scăzut de energie înseamnă de 
obicei o conştiinţă amorţită. Vedem din nou că energia 
şi conştiinţa sunt unul și acelaşi lucru. E ca în cazul ana- 
lizei creierului uman — dacă ne uităm într-un manual de 
biologie, cel mai probabil vom citi despre însuşirile fizice 
ale creierului, adică mărime, formă, structură celulară 
etc. Pe de altă parte, dacă răsfoim o carte de psihologie, 
vom descoperi în principal aspectele mintale ale creieru- 
lui, adică diferitele regiuni cerebrale asociate cu gândirea 
conştientă, gândirea subconştientă, instinctele primare și 
aşa mai departe. Ambele ştiinţe cercetează același lucru, 
doar că din perspective diferite. Psihologii examinea- 
ză creierul din punctul de vedere al „minţii“, biologii se 
ocupă de el din cel al „materiei“. Însă asta nu înseamnă 
neapărat că sunt supuse studiului două obiecte diferite, ci 
doar că două aspecte ale aceluiași obiect sunt examinate 
din puncte de vedere diferite. La fel stau lucrurile cu ener- 
gia și conştiinţa — sunt un singur lucru, având calităţi pe 
care noi le asociem atât cu mintea, cât și cu materia. 

Remarcăm, așadar, că Energia Conştientă este cea care cir- 
culă şi este stocată pe planurile mintal, emoțional și fizic 
ale omului, dând „viaţă“ fiecăruia dintre aceste aspecte. La 
urma urmei, „viața“ presupune mai mult decât energie cir- 
culând la întâmplare printr-o grupare de atomi. Căldura şi 
lumina degajate în spaţiu satisfac această regulă. Energia 
este o condiţie necesară, dar nu suficientă, pentru ceea 
ce înţelegem noi prin „viață“. Cealaltă condiție necesară 
e conştiinţa. Pentru ca dirijarea energiei să se petreacă 
într-un mod consecvent, ordonat, se impune prezența 
unei inteligenţe rudimentare. Căci fără o direcţie delibe- 
rată, conştientă, nu avem decât aleatoriu. lar aleatoriul 
este, prin definiţie, neordonat şi inconsecvent. Aşadar, 
pentru a avea un flux ordonat de energie în toate formele 
de viaţă trebuie să existe și o conştiință.! Şi din moment 
ce am văzut că această conştiinţă nu reprezintă o calitate 
intrinsecă nici a corpului, nici a emoțiilor sau a gânduri- 
lor, trebuie să admitem că ea e asociată cu însuşi fluxul de 
energie. 


Un exemplu luat din biologie ne-ar putea ajuta să clari- 
ficăm aserțiunea că Energia Conştientă e responsabilă 
pentru toate formele de viață. În primul rând, ştim că 
celulele sunt capabile să se reproducă foarte exact. De 
fapt, celulele corpului omenesc se reproduc şi se înlo- 
cuiesc complet la fiecare șapte ani. Această reproducere 
exactă a tuturor părților complexe ale unei celule, realizată 
de toate miliardele de celule din corp, nu e deloc ceea ce 
am numi un proces „aleatoriu“. O celulă nu produce mili- 
oane de celule diferite până când nimereşte, în sfârşit, o 


1, Când vorbim despre „flux ordonat de energie“ ne referim, desigur, 
la distribuţia de energie necesară activităților care țin de metabo- 
lism, reproducere, mișcare, creştere şi adaptare. 

reproducere perfectă. În mod normal, vorbim despre un 
proces unic — reproducerea e perfectă de prima dată. 


Însă ce factor ar putea explica asta? Biologii au reuşit 
să-l identifice în ADN-ul din nucleul celulei. Mai întâi se 
scindează ADN-ul, după care acest lanț chimic de mole- 
cule realizează o reproducere exactă a celulei. Se ridică 
totuși întrebarea: cum se ghidează ADN-ul, ce îl dirijea- 
ză pentru a se reproduce exact şi a construi apoi o celulă 
nouă? Având în vedere că ADN-ul e un lanț de molecule 
alcătuit din atomi, conchidem că aceşti atomi subiacenți 
s-au comportat într-un mod foarte specific, ordonat, 
astfel încât, luaţi ca întreg, au creat reproducerea perfectă 
a lanţului de ADN. În ultimă instanță, o moleculă este con- 
glomeratul atomilor care o formează. Așadar, duplicarea 
moleculei nu face decât să oglindească activitatea atomilor 
din compunere.! 


Continuând pe acelaşi fir logic, ne-am putea întreba acum 
de unde obțin atomii îndrumarea inteligentă necesa- 
ră pentru a reuși să ducă la bun sfârşit un proces atât de 
ordonat. În cele din urmă, cu acest raționament ne putem 
întoarce până la componenta constitutivă aflată în spatele 
tuturor lucrurilor — energia. În concluzie, câmpul energe- 
tic s-a comportat într-un anumit mod ordonat, pentru ca 
electronii, protonii și neutronii să „atragă“ elemente com- 
plementare, permițând moleculelor de ADN să se scin- 
deze şi să rezulte crearea unei celule noi. (vezi Figura 9, 
pagina 107.) 


1. De remarcat că părțile componente ale atomului nu trebuie să se 
„scindeze“ pentru ca duplicarea să aibă loc. De fapt, electronii, pro- 
tonii şi neutronii atrag elemente complementare; de aceea are loc 
rearanjarea adecvată a atomilor. 

Liniile sinuoase reprezintă diferenţe în mărire; liniile punctate indică 
faptul că are loc duplicarea (sau atragerea complementarelor). 


A. „Grupuri“ energetice într-o manieră dată, determinând „atragerea“ 
elementelor complementare de către electroni, protoni şi neutroni 
(grupaţi deja în formă de atomi). 

B. Electroni, protoni și neutroni care „atrag“ elemente complementare, 
având ca rezultat rearanjarea atomilor. 

C. Grupurile de atomi se rearanjează, având ca rezultat formarea de 
molecule noi. 

D. Lanţurile moleculare de ADN se duplică, permițând apariţia de noi 
organisme vii. 

E. Diviziunea unei celule vii în două celule vii este completă. 


Figura 9— Comportamentul energiei pe parcursul reproducerii 
celulare 

De unde şi-a obținut energia îndrumarea inteligentă pentru 
a se comporta conform cerințelor? Pe acest lanţ nu ne putem 
întoarce prea mult, deoarece am definit energia drept com- 
ponenta constitutivă non-unică a întregului Univers (vezi 
capitolul 3). Aşadar, conchidem din nou că energia însăși 
e conştientă şi, prin urmare, capabilă să se dirijeze pe sine 
în modalitatea inteligentă şi ordonată cerută. Și aceasta este 
singura inteligență necesară pentru desfăşurarea întregu- 
lui proces de reproducere celulară. Conștiinţa nu trebuie 
să aibă amestec în proces, în niciunul dintre stadii. Făcând 
o analogie, dacă am aprinde şi am stinge o sursă de lumină 
la fiecare cinci minute, o persoană care ar observa-o şi-ar 
da repede seama că acest comportament ordonat al luminii 
implică o dirijare inteligentă aflată în spatele ei. La început, 
observatorul ar examina becul, apoi filamentul, dulia, firele, 
ştecherul, priza, comutatorul, mâna, brațul... şi, în sfârşit, 
voinţa conştientă care coordonează acţiunea. Odată ce pri- 
cepe că noi dirijăm activitatea, nu are nevoie să presupună 
existența unei ghidări adiționale în vreunul dintre punctele 
procesului. Dirijarea noastră inteligentă — conştiinţa din 
spatele acțiunii — se transmite de-a lungul întregii secvențe 
de evenimente dependente. Şi la fel se întâmplă cu Energia 
Conştientă din spatele reproducerii celulare. Și la fel cu 
toate lucrurile — ordinea din sistem este rezultatul direct 
al acestei conştiinţe fundamentale care se află în spatele 
procesului. 


Visele 


Acum, după ce am admis faptul esenţial că energia şi 
conştiinţa sunt unul şi același lucru, putem continua con- 
struirea modelului nostru de om aprofundând analiza 

somnului. Cu excepţia micii cantități de energie necesa- 
re pentru menţinerea activităţii funcţiilor fizice de bază, 
am urmărit fluxul de Energie Conștientă ieșind din corp 
și intrând în mintea conştientă. Ne-am dat seama apoi 
că, pentru a se instala somnul, Energia Conştientă trebu- 
ie să iasă din mintea conştientă şi să pătrundă în mintea 
subconştientă. Desigur, cu atât de multă conştiinţă şi ener- 
gie concentrate într-un singur punct, inevitabil vom avea 
o activitate intensă. Am văzut, de asemenea, că aspectul 
energetic are ca efect stimularea tiparelor de memorie sto- 
cate. În plus, cu extrem de multă conştiinţă localizată în 
subconştient, ne putem da seama pe deplin de aceste gân- 
duri activate. Aşadar, activitatea onirică se petrece atunci 
când ajungem în subconștient. 


Principalul nostru punct de interes legat de vise, în scopul 
aprofundării analizei de mai sus, priveşte visele neanali- 
zate de Freud. Marele neuropsihiatru a susţinut că există 
trei tipuri principale de vise: (1) implinirea unei dorințe 
recunoscute în mod conştient, (2) împlinirea nedeghiza- 
tă a unei dorinţe reprimate și (3) împlinirea deghizată a 
unei dorințe refulate.! Primul este pur şi simplu un vis în 
care dobândim în subconștient ceea ce dorim în mintea 
conştientă. Să spunem, de pildă, că un copil vrea o minge 
albastră, însă îi este refuzată. Episodul se petrece în timp ce 
„el“ (Energia Conștientă) e localizat în mintea conştientă 
şi în corpul treaz. Evenimentul reflectă apoi o „imagine 
mintală“ în subconștient, unde se stochează tiparul ener- 
getic. Când copilul adoarme, centrii săi cognitivi şi acest 
tipar de energie înaltă stocat în subconștient încep să se 


1. Sigmund Freud, On Dreams, W.W. Norton & Co., Inc., New York, 


1952. (În română, vezi: Sigmund Freud, Interpretarea viselor, în 
Opere esențiale, vol. 2, traducere de Roxana Melnicu, Editura Trei, 
Bucureşti, 2010— n. red.) 

desfășoare dinaintea lui. În timp ce „el“ se găseşte la nive- 
lul subconştient, se vede pe sine (copilul din vis) primind 
mingea albastră. Pe parcursul visului, copilul e capabil să-și 
„manifeste“ toate sentimentele şi, în acelaşi timp, să simtă 
domolirea anxietăţii aferente. E o situaţie în care cu toţii 
ne putem regăsi, deoarece toți am experimentat emoții în 
cursul viselor. În consecinţă, când conştiinţa se întoarce în 
mintea conștientă a copilului, dorința emoțională nesatis- 
făcută nu va mai fi prezentă.! 


Al doilea şi al treilea tip de vise, potrivit lui Freud, privesc 
împlinirea dorințelor reprimate — dorinţe pe care EUL le 
percepe ca păgubitoare pentru conceptul de sine. Aşadar, 
după cum am discutat mai devreme, mintea conştientă 
va utiliza destul de multă energie în scopul închiderii 
în subconștient a tuturor gândurilor privitoare la aceste 
dorințe. În vis, când Energia Conştientă se află în mintea 
subconştientă, dorințele reprimate constituie tiparele cu 
cel mai înalt nivel de energie şi pretind recunoaştere ime- 
diată. Însă când dorinţele reprimate încearcă să se expri- 
me direct, apare o anxietate suficient de puternică pentru 
a ne trezi. După cum precizează Freud, există şi un EU 
subconștient, nu doar un EU conştient.? Cu alte cuvinte, 
când Energia Conştientă se află în mintea subconștientă, 


1. Dacă totuşi ceva îi amintește copilului dorința sa anterioară, aceas- 
tă revenire a gândului la obiectul râvnit creează, de obicei, o nouă 
dorință emoțională. În cazul în care gândul nu ar fi fost reiterat, 
totul ar fi fost bine, întrucât dorinţa originară a fost deja împlinită 
în timpul visului. 

2. Sigmund Freud, The Ego and the Id, W.W. Norton & Co, Inc., 
New York, 1962. (În română, vezi: Sigmund Freud, Psihologia 
inconştientului, în Opere esenţiale, vol. 3, traducere de Gilbert 
Lepădatu, George Purdea, Vasile Dem. Zamfirescu, Editura Trei, 
Bucureşti, 2017 — n. red.) 

ea nu este un observator obiectiv şi nu se identifică cu 
niciunul dintre aspectele inferioare ale omului. Există în 
continuare senzația de „eu“, o identificare cu un concept 
de sine. Căci în vise, deşi ne identificăm mai degrabă cu un 
„Corp oniric“, nu cu unul fizic, putem percepe totuşi că ne 
temem de vătămări corporale, ne simţim jenați, invidioși 
ori acționăm la modul egoist. Așadar, și EUL este prezent 
în subconștient, din cauza falsei identificări a conștiinței 
cu un corp limitat, finit (în acest caz, corpul oniric). Acest 
EU subconștient ajută EUL conştient în încercarea lui de a 
apăra şi a prezerva conceptul de sine. Dar o dorință repri- 
mată de EUL conștient nu poate fi acceptabilă nici pentru 
EUL subconștient. În final, tentativele respectivei dorinţe 
de a-şi exprima energia latentă au drept rezultat faptul că 
ne trezim în toiul unui vis. 


Ajungem astfel la al treilea și ultimul tip de vise studiate 
de Freud. Dorinţa reprimată, necesitând în continuare o 
manieră de a-și degaja energia, se deghizează astfel încât 
să treacă nestingherit pe lângă atenția Energiei Conştiente 
situate în subconștient. Freud a numit „travaliu al visu- 
lui“ metoda camuflării dorinţei într-o formă simbolică și 
a rearanjării secvenței temporale a evenimentelor.! Freud 
continuă subliniind că acestea sunt cele mai comune tipuri 
de vise, mai ales la adolescenții și adulții care au învăţat 
să-și reprime dorințele într-o măsură mai mare. Aşadar, 
avem frecvent vise care par non-secvenţiale, dar cu toate 
acestea reacționăm puternic emoțional la ele. Prin inter- 
mediul viselor de acest tip reușesc să se exprime măcar o 
parte din emoțiile acumulate în legătură cu dorinţa refula- 
tă, permițând totodată EULUI să rămână necontestat. 


1. Freud, On Dreams, p. 27. (În română, vezi: Sigmund Freud, 
Interpretarea viselor, în Opere esenţiale, vol. 2, traducere de Roxana 
Melnicu, Editura Trei, București, 2010, pp. 333-368 — n. red.) 

Deci, inclusiv din perspectiva unei analize freudiene, 
putem vedea că toate cele trei tipuri de vise sunt rezultatul 
direct al centrării conştiinţei în subconştient. E interesant 
să remarcăm aici că, pe parcursul tuturor acestor vise, 
„menţinerea“ unei imagini mintale particulare pe peri- 
oade lungi nu este o problemă pentru noi. De fapt, adesea 
suntem capabili să urmărim un şir extrem de complex de 
evenimente, cu detalii percepute intens. Dacă încercăm 
să vizualizăm imagini similare în starea de veghe, mul- 
tora dintre noi li se va părea foarte greu, chiar imposibil. 
Atenţia noastră fuge repede spre altceva — ori imaginea se 
estompează în permanență şi aproape toate amănuntele 
se încețoșează. Motivul acestei aparente contradicții în 
capacitățile noastre mintale de vizualizare este că, în peri- 
oada când Energia Conştientă e centrată în subconștient, 
nu există „diversiuni“ care să ne distragă atenția. Astfel 
că o mare parte din conştiinţă e liberă să se concentreze 
asupra imaginilor mintale. Dimpotrivă, când e situată în 
mintea conştientă, Energia Conştientă se împarte între 
planurile mintal, astral şi fizic. În cursul orelor de veghe, 
suntem asaltați de mesaje din partea celor cinci simţuri, 
care ne solicită continuu atenţia, plus că avem nevoie de 
mai multă energie pentru susținerea pulsului, a respirației 
şi a altor procese metabolice vitale. Prin urmare, dacă am 
izbuti să retragem în mod conştient mai multă energie din 
corp, am putea-o aplica pentru a ne concentra mai bine 
asupra vizualizării mintale. Nu există niciun motiv pentru 
care, în starea de veghe, să avem o putere de concentrare 
mai scăzută decât atunci când dormim. Însă acest lucru 
impune un antrenament adecvat al voinţei, pentru a dirija 
fluxul energetic într-o măsură mai mare. 


Un alt aspect interesant care decurge direct din analiza 


za 


noastră este că „lumea onirică“ e, în multe privinţe, analogă 

„lumii din starea de veghe“. Din perspectiva faptului că 
suntem Energie Conştientă Pură, nu facem decât să ne 
alternăm identificarea în două sfere distincte de experiență. 
În ambele ne identificăm cu un corp și interacționăm cu 
o lume exterioară. Evenimentele petrecute ne afectează în 
mod destul de asemănător în ambele lumi, prin aceea că 
emoțiile noastre sunt la fel de implicate în întâmplările din 
„viața onirică“ pe cât sunt şi în „viaţa din starea de veghe“. 
Pe de altă parte, principala diferenţă provine din faptul că 
întâmplările şi toate obiectele exterioare din lumea oni- 
rică sunt create numai şi numai de mintea noastră. De 
aceea sunt libere să se schimbe foarte rapid şi radical în 
orice interval temporal şi, mai important, de la o noapte 
la alta. În lumea din starea de veghe nu suntem la fel de 
norocoși. În fiecare dimineaţă, la trezire, ne confruntăm 
cu tot felul de aspecte existente şi în ziua precedentă. Însă 
în ce priveşte atașamentele pur emoţionale, amândouă 
lumile sunt identice. În ambele cazuri, „noi“ (conştiinţa) 
vizităm lumea şi suntem supuși evenimentelor din ea prin 
conexiunea noastră fie cu corpul oniric, fie cu cel fizic. De 
fapt, nu e chiar neobișnuit ca un individ să se identifice 
mai mult cu întâmplările trăite în lumea viselor decât cu 
evenimentele din lumea stării de veghe. Dar, cum majo- 
ritatea dintre noi preferă să pună accentul pe lumea din 
starea de veghe, ne simțim constrânşi să-i băgăm pe astfel 
de indivizi în instituţii de sănătate mintală. Cuvântul „rea- 
litate“ nu are nicio semnificaţie aici, deoarece, aşa cum 
am arătat, realitatea unei persoane se găseşte acolo unde 
aceasta preferă să-şi dirijeze şi să-și mențină percepţia 
conștientă. Totuşi, dacă ne întrebăm care dintre cele două 
lumi e Adevăr, putem răspunde uşor: niciuna dintre ele nu 
e Adevăr. Adevărul este că „noi“ suntem Conştiinţa Pură 

înainte ca ea să se identifice cu circumstanţele vreuneia 
dintre cele două lumi. Prin urmare, singura identificare 
mai adecvată decât celelalte e identificarea directă cu ade- 
vărata noastră natură, cea de Conștiinţă Pură. O scurtă 
parabolă transmisă de sfântul hindus Sri Ramakrishna 
exprimă foarte bine această idee: 


A fost odată un gospodar care trăia la ţară. Era un ade- 
vărat jnani (om înţelept). Îşi câştiga traiul din lucratul 
pământului. S-a însurat, iar după mulți ani i s-a născut 
un fiu, căruia i-a dat numele Haru. Părinții îl iubeau 
nespus. De bună seamă, căci el era nestemata familiei. 
Sătenii îl îndrăgeau pe țăran pentru firea lui evlavioasă. 
Într-o bună zi, pe când omul muncea la câmp, a venit un 
vecin şi i-a spus că Haru avea friguri. Țăranul s-a întors 
de îndată acasă, unde s-a ocupat cu îngrijirea băiatului. 
Însă Haru a murit. Ceilalţi din familie erau doborâţi de 
durere, dar țăranul se purta de parcă nu se-ntâmplase 
nimic. Şi-a mângâiat rudele spunându-le că jalea e de 
prisos. Apoi s-a dus iarăși pe ogorul lui. Când s-a întors 
acasă, şi-a găsit nevasta plângând şi mai amarnic. Femeia 
i-a zis: 

- Nu ai pic de inimă! N-ai vărsat o lacrimă pentru copil! 
Țăranul i-a răspuns netulburat: 

- Să-ţi spun de ce n-am plâns? Azi-noapte am avut un 
vis tare însufleţit. Se făcea că ajunsesem rege; eram tatăl a 
opt fii și mă simţeam tare fericit că îi aveam. Apoi m-am 
trezit. Iar acum mă aflu în mare încurcătură. Să plâng 
pentru acei opt fii, sau pentru unul singur, Haru?! 


Revenind la analiza formală, acum suntem pregătiți să 
ne ocupăm de un al patrulea tip de vis, pe care Freud l-a 


1. Text reprodus din Tales and Parables of Sri Ramakrishna, cu per- 
misiunea editorilor, Sri Ramakrishna Math, Madras-600004, India, 
1971, pp. 52-53. 

ignorat complet. E adevărat că pentru majoritatea oame- 
nilor este şi cel mai rar tip de vis. De fapt, unii nici nu-și 
amintesc să fi avut vreunul; cu toate acestea, el există și 
trebuie explicat. Despre ce fel de vis vorbim? Despre visul 
vizionar — acela care se adevereşte. Visăm, de pildă, că un 
amic ne dă un pisoi pe care-l acceptăm în ciuda preocupă- 
rilor legate de responsabilitatea ce ne va reveni. Visul trece 
apoi la un cabinet, unde un medic ține pisoiul în mâini. 
Deodată, pe micul animal apare o pată roşie ca sânge- 
le, care i se întinde repede pe tot corpul. Oricât ar fi de 
ciudat, a doua zi primim de-adevăratelea un pisoi. Pe când 
cumpănim dacă să ne înhămăm la o asemenea responsa- 
bilitate, ne străfulgeră o lumină și ne amintim visul. Deși 
acceptăm pisoiul, începem să ne facem griji în legătură cu 
semnificația visului. Mai târziu în aceeaşi zi, un veterinar 
care vizitează cartierul vede pisoiul şi ne spune că, proba- 
bil, va fi răpus de epidemia de jigodie izbucnită în zonă. 
Acest sfat nesolicitat, împreună cu simbolismul tanatic al 
petei roşii ca sângele pe care am văzut-o în vis, ne deter- 
mină să returnăm imediat animalul celui dintâi proprie- 
tar. Aceste scurte „vise adeverite“ sunt frecvente la unele 
persoane, pe când altele nu le-au experimentat niciodată. 


Acest tip de întâmplare seamănă cu experiența dâjă vu: ne 
găsim într-o anumită situaţie și deodată ne dăm seama că 
„am mai fost aici“. Toate obiectele din jur ni se par fami- 
liare, iar cuvintele rostite nu le auzim pentru prima oară. 
Ba chiar, de multe ori, putem anticipa corect ceea ce se 
va spune în continuare. E un gen de experiență destul 
de comun, deși unii o trăiesc mai frecvent decât alții. 
Explicaţia unui dejă vu e că „senzația“ de a mai fi fost 
cândva în situaţia respectivă este amintirea subconştientă 
a unui vis. Se deosebește de visul dat ca exemplu anterior: 

acolo, persoana îşi aminteşte în mod limpede că a avut 
visul cu pisoiul, pe când experienţa dâjă vu nu e asociată 
în mod conştient cu vreun vis. Însă în subconștient avem 
suficiente amintiri cât să provoace senzația că „am mai 
trecut prin asta“. 


Acest gen de episoade nu reprezintă însă decât un indi- 
ciu minor al enormei capacități aflate în fiecare dintre 
noi. De exemplu, înaintea unor evenimente importante 
din viața noastră, adeseori avem vise care le prefigurea- 
ză desfăşurarea. La fel ca în cazul viselor freudiene, aceste 
viziuni despre viitor sunt învăluite, în general, într-un sim- 
bolism dens. Totuşi, la fel ca în cazul viselor de împlinire 
a unei dorințe deghizate, simbolistica viselor vizionare 
tinde să fie destul de obişnuită, de comună. De aceea, după 
dobândirea câtorva cunoştinţe elementare despre astfel de 
simboluri, e uimitor să descoperim câte dintre visele noas- 
tre aparțin tipului vizionar. Iar prin vise pot fi prevestite nu 
doar evenimentele majore din viața noastră. Evenimente 
de însemnătate mondială sau chiar galactică (de pildă, 
prezicerea apropierii cometelor) sunt foarte obișnuite la 
persoanele „sensibile“ la asemenea vise. A ignora pur şi 
simplu realitatea acestui tip de vis înseamnă a da deoparte 
complet nenumărate cunoştinţe care ne-au fost transmi- 
se de-a lungul istoriei. Biblia menţionează mesaje revelate 
prin intermediul viselor. Mulţi dintre profeţii, vizionarii şi 
înțelepții din vechime îşi extrăgeau cunoaşterea din vise. 
Scrierile lui Homer, Shakespeare și ale altor poeţi de un 
imens renume abundă în vise vizionare. Şi cu siguranță 
nici în timpurile moderne nu lipsesc persoanele care 


1. Pentru o abordare a simbolurilor de către un psiholog modern, vezi: 
Carl G. Jung, Man and His Symbols, Doubleday & Co., Inc., Garden 
City, New York, 1964. 

susțin că au capacitatea de a prezice viitorul cu ajutorul 
viselor. Însă în asemenea domenii e nevoie de experiență 
personală înainte de a putea fi risipite toate dubiile. Din 
fericire, mulţi dintre noi au avut astfel de experienţe, chiar 
dacă, de regulă, ele nu sunt prea mult discutate, din pri- 
cina lipsei de înțelegere care le înconjoară. Trecem pur şi 
simplu peste ele (îndeosebi peste cele mărunte), deoarece 
nu intră într-un cadru de referință familiar. 


Mintea supraconștientă 


Întrebările care decurg logic din acceptarea cazurilor de 
vise vizionare este: „Cum se întâmplă asta? Care este ade- 
vărata natură a Universului nostru, dacă în timpul stării 
onirice suntem capabili să vedem întâmplări din viitor?“ 
În Figura 10 (vezi pagina 118) avem un model care ne va 
ajuta să răspundem la aceste nedumeriri cât se poate de 
juste. Liniile alcătuite din săgeți reprezintă comportamen- 
tul Energiei Conştiente când mergem la culcare: pe măsură 
ce corpul se odihnește (de la punctul 1 la punctul 2), iar 
SINELE, EUL şi SUPRAEUL își pierd energia (de la punctul 
2 la punctul 3), încetăm să mai fim conştienţi de ele. Toată 
atenţia noastră se focalizează acum în mintea subconştientă 
(punctul 3), cu diversele tipare de memorie stocate acolo. 
Oricum, e evident că visele vizionare nu pot proveni din 
această sursă, deoarece toate tiparele energetice depozitate 
în subconștient sunt proiectate în el din mintea conştientă, 
care, la rândul ei, și-a primit stimulii din întâmplările 
curente petrecute în lumea exterioară. Dacă atunci când ne 
aflăm în subconştient suntem capabili să cunoaștem eve- 
nimente viitoare, înseamnă că subconșştientul se alimen- 
tează dintr-o altă sursă de informaţie. Vom numi această 
sursă „mintea supraconştientă“. 


118 ÎN CĂUTAREA ADEVĂRULUI 


Universul ca energie 
Aspect al omului care vibrează 

Figura 10 — Tiparul fluxului de Energie Conştientă în om 


Pentru a înţelege conceptul, să începem prin a ne aminti 
afirmaţia noastră potrivit căreia adevărata natură a omului 
este Energia Conştientă Pură. Şi că această conștiință 
curge în minte şi se identifică cu tiparele de gândire de 
aici. De asemenea, analiza noastră a arătat că Energia 
Conștientă curge şi în corp şi primeşte stimuli senzoriali, 
dirijând şi asigurând totodată energia necesară funcțiilor 
corporale voluntare și involuntare. Însă, prinsă ca în 
mreje în minte şi corp pe intervale mari de timp, Energia 
Conştientă ajunge să se identifice cu amândouă și tinde 
să-şi uite adevărata identitate. De aceea am conchis că 
mintea conştientă și cea subconştientă sunt locuri (staţii 
sau centrale) unde se concentrează această energie şi unde 
devine conştientă de corp, emoții, gânduri şi se atașează 
de ele. Dimpotrivă, mintea supraconștientă este acea stare 
de conștiință în care ne identificăm deplin doar cu adevăra- 
ta noastră natură — cea de Energie Conștientă Pură. 

E important să remarcăm aici faptul că această stare de 
conştiinţă există întotdeauna, chiar dacă noi nu o luăm 
în seamă. Conştiinţa e asemenea unui râu care a format 
o mică ramificație (vezi Figura 11, pagina 120). De bună 
seamă, apa din ramificație e aceeaşi cu apa din restul 
râului şi se schimbă constant pe măsură ce acesta curge 
(în sensul indicat de săgeți). Ramificaţia reprezintă „sinele 
inferior“ (omul animalic şi psihic); apa din ramificaţie 
este fluxul nostru de Energie Conştientă. Apa curgând 
până în extremitatea ramificaţiei echivalează cu centrarea 
conştiinţei în corp. Când îndepărtăm conştiinţa din corp, 
așa cum se petrece în viața de zi cu zi, e ca şi cum apa nu 
ar pătrunde decât parțial în ramificaţie. lar atunci când se 
întâmplă asta, conștiința care curge în mintea conştientă 
devine mai atentă la tiparele de gândire prezente. În con- 
tinuare, retragerea Energiei Conștiente în subconştient 
e ilustrată ca echivalând cu scurtarea şi mai radica- 
lă a ramificaţiei. Însă Figura 11 arată limpede că putem 
retrage fluxul chiar mai mult decât atât. Când vom face 
asta, ne vom fi intors, în sfârşit, la sursa originară, la râu. 
Dacă acest lucru se petrece, suntem eliberați de diversi- 
unile corpului, minţii conștiente și minţii subconştiente. 
Nu mai suntem predispuși la distragerile satisfacerii 
dorințelor sinelui inferior; de-acum, suntem liberi să 
experimentăm mintea supraconştientă. Asemenea râului, 
mintea supraconştientă e mereu prezentă, însă din pricina 
obişnuinţei noi suntem conştienţi doar de ramificaţie. 


În acest punct, pentru analiza noastră în privința vise- 
lor este important să ne amintim că informaţiile (tipa- 
rele energetice) se pot oglindi în subconștient atât din 
supraconştient, cât și din conştient. Atunci când se întâm- 
plă asta şi atenţia noastră e situată în subconştient, luăm 

MINTEA SUPRACONŞTIENTĂ MINTEA SUPRACONŞTIENT 





Figura 1i — Relaţia dintre mintea conștientă, mintea subconştientă 
și mintea supraconștientă 


cunoştinţă de aceste tipare energetice, cum am făcut şi 
în cazul celorlalte. Prin urmare, visele apar când mesaje 
înmagazinate sunt trimise fie din conştient, fie din 
supraconştient.! Însă, oricum, trebuie să arătăm cum e 
posibil să dobândim cunoștințe despre viitor chiar şi din 
această sursă mai înaltă de tipare energetice. 


Am văzut că mintea supraconștientă este Energia Conşti- 
entă în starea în care e pe deplin conștientă numai de 
sine. Însă e un „numai“ destul de mare!... Revenind 
la modelul complet al omului aşa cum l-am înfățișat în 
Figura 7 (pagina 88), observăm că partea stângă a dia- 
gramei indică adevărata natură a omului ca fiind „Tu“-ul 


1. Același lucru e valabil şi pentru viziunile metapsihice avute în 
timpul stărilor de veghe. Aceste viziuni sunt „văzute“ în mintea 
subconştientă. Asta se realizează prin menţinerea unui echilibru de 
conştiinţă între minţile conştientă şi subconştientă. 

(adică Energia Conştientă), în timp ce partea dreaptă pre- 
zintă Universul ca reprezentând diverse manifestări ale 
energiei care vibrează. Am mai spus și că această energie 
e non-unică, adică e aceeaşi de la un capăt la altul. Asta 
înseamnă că energia care curge prin mintea şi corpul unui 
om este una şi aceeaşi cu energia ce alcătuieşte Universul. 
Ulterior, am afirmat că relaţia dintre conştiinţă şi energie 
e una de identitate perfectă. Prin urmare, când omul își 
retrage Energia Conştientă din starea de identificare cu 
mintea şi corpul, respectiva energie, pătrunzând în starea 
supraconștientă, intră în uniune cu întregul Univers. 
Devine „Una cu Totul“. E ca atunci când încetăm să ne mai 
identificăm cu apa din ramificaţie şi realizăm că suntem 
întregul râu. Și fiindcă în Râu curge conştiinţă, există o 
conștiință generală, nedivizată, peste tot. Conştiinţa la 
8 kilometri în amonte față de ramificaţie este aceeași cu 
conștiința din ramificație și, prin urmare, cunoaşte pe 
deplin conştiinţa din ramificaţie. La fel și conștiința de 
la 8 kilometri din aval de afluent. E una şi aceeaşi peste 
tot. Vedem, astfel, că în starea supraconștientă există 
omniscienţă şi omniprezență. Mai putem sesiza şi că ener- 
gia care alcătuieşte ziua de astăzi este aceeaşi cu energia 
care va alcătui ziua de mâine şi care a alcătuit ziua de ieri. 
Prin urmare, capacitatea de a anticipa evenimentele vii- 
toare devine o banalitate, fiindcă nu există cu adevărat o 
distincţie între trecut, prezent şi viitor. Nu putem spune 
justificat că apa din amonte e „apa de mâine“ şi că apa din 
aval e „de ieri“, mai ales având în vedere că Apa e non-uni- 
că. Această stare iluzorie pare să existe numai şi numai 
fiindcă noi am ales în mod arbitrar un loc în care să stăm 
şi să judecăm totul. Dacă ar exista o a doua ramificație 
amplasată în aval, apa care, văzută din poziția ramificaţiei 
din amonte, părea atât de evident „apa de ieri“, ar părea la 

fel de evident ca fiind „apa de mâine“, dacă am privi-o din 
ramificaţia situată în aval. Conceptul nostru de „timp“ se 
bazează în întregime pe faptul că avem un punct fix din 
care observăm fluxul. În consecință, odată ce încetăm să 
ne mai identificăm cu o anumită ramificaţie şi renunțăm 
la acest loc staționar arbitrar, vom înceta să mai divizăm 
Câmpul Energetic Unul, Întregul, Non-unicul în segmen- 
te precum trecutul, prezentul sau viitorul.! 


Totuşi, continuarea acestui joc intelectual s-ar dovedi 
sterilă. După cum am arătat pe tot parcursul lucrării de 
față, intelectul e un instrument finit al minții conştiente, 
întrebuințat doar în perioadele când Energia Conştientă 
se identifică cu această minte. Starea de conştiinţă 
pe care încercăm să o descriem aici apare doar când 
Energia Conştientă e retrasă din minţile conştientă și 
subconştientă. Așadar, intelectul nu poate, prin definiție, 
să înțeleagă complet mintea supraconștientă. Însă argu- 
mentul înfățișat mai sus ne va da o idee sumară despre 
ce discutăm, atunci când vom vorbi despre starea de 
Conştiinţă Universală.? Important este că această stare 
poate fi atinsă; nu e doar o concluzie teoretică sau logică 
a modelului nostru. Cum se va arăta în capitolul 6, avem 
numeroase dovezi că, pe parcursul istoriei, oamenii au 


1. În acest punct, cititorului interesat i se reamintește că teoria res- 
trânsă a relativității formulată de Einstein afirmă că timpul e un 
concept pur relativ. Cu alte cuvinte, „timpul“ e total dependent de 
mişcarea relativă a două sisteme în spaţiu. Nu există nimic absolut 
în cadrul conceptului. Pentru informaţii suplimentare, vezi: Lincoln 
Barnett, The Universe and Dr. Einstein, Bantam Books, colecţia 
Science and Mathematics, New York, 1968, pp. 45-60. 

2. Vezi: „An Experience in Cosmic Consciousness“, în Paramahansa 
Yogananda, Autobiography of a Yogi, Seif-Realization Fellowship, 
Los Angeles, 1969, pp. 165-173. 

intrat în acest nivel de conştiinţă și au încercat să-i călău- 
zească şi pe alții către el.! 


Surse de energie accesibile omului 


Acum, că am dobândit o înţelegere mai profundă a aspec- 
telor superioare ale omului, suntem în sfârşit în măsură 
să înfruntăm direct întrebarea: „De unde obținem iniţial 
energia de care dispunem pentru propriul consum?“ Aici 
ne referim, bineînțeles, la energia care curge prin corp, 
precum şi la energia folosită la nivelurile emoţional și 
mintal.? 


Aşa cum am subliniat pe tot parcursul analizei de față, 
ştiinţa occidentală a preferat să se ocupe doar de planul 
fizic. Din acest motiv, ne așteptam ca medicina să depiste- 
ze sursa noastră de energie exclusiv pe acest plan. Şi exact 
asta s-a întâmplat. Analiza obişnuită începe afirmând că 
principala sursă de energie pe planul fizic este cea generată 
de soare. Prin procesul de fotosinteză, plantele de pe Terra 
captează şi stochează apoi această energie într-o formă 
utilizabilă. Când mâncăm și digerăm feluritele componen- 
te ale plantelor, sistemele digestiv şi circulator efectuează 
operaţiunile necesare pentru a descompune celulele vege- 
tale şi a repartiza energia stocată de ele în celulele corpului 


1. Reflectând la analiza pe care am făcut-o viselor, ar trebui să fie de 
la sine înțeles că a avea un vis vizionar nu înseamnă neapărat că am 
intrat în starea supraconştientă. După cum am explicat mai devre- 
me, putem obţine informaţii din mintea supraconştientă în timp ce 
„noi“ suntem situaţi în continuare în subconștient. În Conştiința 
Universală nu intrăm decât după ce ne retragem conștiința din 
mintea şi corpul subconştiente și conştiente, 

2. Cum am mai spus, această vibraţie energetică înaltă se numeşte 
prana, sau forță vitală. 

omenesc. Pe de altă parte, când hrana noastră o reprezin- 
tă carnea, obținem aceeaşi energie, dar „la mâna a doua“. 
Altfel spus, animalul respectiv şi-a asigurat propriile nevoi 
energetice consumând vegetale; aşadar, celulele animale 
conțin o parte din energia înmagazinată de plante. Când 
mâncăm din carnea unui animal, sistemele corpora- 
le extrag energie din celulele lui şi o distribuie spre acele 
celule din corpul nostru care trebuie reaprovizionate. Prin 
urmare, fie că vorbim despre legume, fructe sau carne, o 
sursă importantă de energie o constituie alimentele pe care 
le consumăm.! 


Celelalte surse de energie cunoscute de toată lumea pentru 
nivelul fizic sunt aerul respirat şi razele soarelui. În prima 
situaţie, sistemele respirator și circulator colaborează în 
vederea asimilării şi descompunerii oxigenului. În felul 
acesta energia e distribuită la celulele corpului. În cea de-a 
doua situaţie, razele ultraviolete ale soarelui sunt asimilate 
când energia solară atinge în mod direct diverse părți ale 
trupului. 


Oricum ar fi, toate sursele menţionate mai sus se bazea- 
ză exclusiv pe abilitatea omului de a lucra cu energia care 
vibrează la viteze joase, manifestată sub forma planului 
fizic. Însă, după cum am subliniat constant, omul deține, 
potenţial, controlul asupra energiei, indiferent de viteza ei 
de vibraţie, deoarece este compus din Energie Conştientă în 


1. Când învăţăm să consumăm alimentele potrivite în cantitățile potri- 
vite, putem simţi efectiv reumplerea cu energie aproape instantaneu. 
Însă majoritatea persoanelor au obiceiul de a mânca peste pragul de 
eficiență. Adică mâncăm cantităţi mari de alimente greu de descom- 
pus. Prin urmare, procesul de digestie consumă mai multă energie 
decât cea pe care o produce. lată de ce adeseori, după o masă, ne 
simțim apatici, obosiţi, în loc să fim plini de energie, de vioiciune. 

forma cea mai înaltă. Aşadar, în loc să fie nevoit să obțină 
energia după stocarea ei în celulele vegetale şi animale, 
omul o poate canaliza direct în propriul corp, utilizându-și 
în mod adecvat voința. Întrucât ştiinţa occidentală se află 
abia la primii pași în acest domeniu, dacă dorim să apro- 
fundăm această problemă trebuie să o facem apelând la 
cufărul plin de comori al cunoştinţelor orientale. 


Recurgând la ştiinţa yoghină, învăţăm că prana (forța 
vitală) pătrunde în corpul astral prin a şasea chakră, un 
punct corespunzător zonei cerebrale numite de medicină 
bulb rahidian, sau medulla oblongata.! Energia e distribu- 
ită apoi în jos, de-a lungul coloanei vertebrale, în sistemul 
chakrelor, prin intermediul a două canale situate pe nive- 
lul astral, cunoscute în literatura yoghină ca ida nadis şi 
pingala nadis. Din această sursă infinită de energie vitală 
provine mare parte din energia de care dispunem pentru 
consum. Totuşi, acest vast potenţial energetic deschis 
nouă e utilizat arareori. Motivul întrebuințării minimale 
are legătură cu mecanismul complicat de funcționare a 
sistemului chakrelor. 


1. Ştiinţa yoghină s-a născut în urmă cu mai multe mii de ani și repre- 
zintă ansamblul de cunoştinţe care cuprinde contribuţiile istorice 
ale Indiei atât la literatura ştiinţifică, cât şi la cea religioasă. 
Cititorul va observa că în Figurile 2 și 3 (vezi paginile 54 și 55) am 
etichetat a şasea chackră drept „chakra sprâncenei“ sau „a frunţii“, 
pe când aici am situat-o în zona bulbului rahidian, regiune aflată 
la ceafă, în punctul de întâlnire dintre coloana vertebrală şi baza 
creierului. Motivul acestei discrepanțe aparente este că centrul rahi- 
dian şi centrul frunţii (numit frecvent şi Ochiul Spiritual) sunt, în 
esență, doar poli opuși ai aceluiaşi câmp de forță. Yogananda explică 
asta prin faptul că energia pătrunde în centrul bulbului rahidian, 
dar apoi e reflectată in Ochiul Spiritual, lumina cea mai vizibilă 
apărând în această zonă. Pentru alte informaţii, vezi: Yogananda, 
Autobiography of a Yogi, p. 422, notă de subsol. 

În primul rând, am văzut că chakrele nu sunt doar canale 
pentru prana, ci şi mijloacele prin care primim stimularea 
emoțională formată pe planul astral. Datorită acestui rol 
dublu, când suntem înfășurați într-o plasă de emoții deter- 
minate de dorinţele generate de corp şi de EU, chakrele se 
blochează, iar energia nu poate curge liber prin ele. Devin 
un fel de ușă cu un singur sens— energia poate cobori 
de-a lungul coloanei, însă nu poate urca.! Cu cât blocajele 
emoţionale în chakre sunt mai mari, cu atât putem folosi 
mai puţină energie din această sursă. De aceea persoane- 
le care traversează o perioadă emoţională întunecată sunt 
predispuse la stări de moleşeală, inactivitate şi, în general, 
au un nivel scăzut de energie. Pe de altă parte, când ne 
distanțăm mintal de problemele cu tentă egocentrică de zi 
cu zi — ca atunci când ne îndrăgostim, când ne reîntâlnim 
cu o rudă pe care o credeam pierdută sau când luăm notă 
mare la un test—, permitem energiei să curgă mai liber 
pentru o vreme. Această atenuare a blocajului emoțional 
al chakrelor şi intensificarea fluxului energetic rezultată 
din ea ne fac să ne simțim mai vioi, mai energici. Totuși, 
de îndată ce noutatea păleşte, sentimentul lăuntric exube- 
rant slăbeşte în intensitate, iar noi revenim la problemele 
emoționale cotidiene? 


1. Când energia se blochează în chakrele inferioare, la baza coloanei 
vertebrale se stochează o cantitate enormă de energie. Yoghinii 
numesc această energie kundalini. 

2. Ştiinţa yoghină are cunoştinţe atât de avansate despre mecanismele 
de funcționare ale acestui sistem energetic, încât au fost concepute 
metode științifice pentru „deschiderea“ în mod conştient a chakrelor 
şi menţinerea lor curate. De fapt, când progresăm în practica yoghi- 
nă, suntem capabili să depășim complet perioadele de depresie, atât 
de des întâlnite la omul obișnuit. lar asta indiferent de ceea ce se 
petrece în „lumea exterioară“ din jurul individului. 

Un exemplu ce ilustrează într-un mod impresionant cât de 
multă energie avem la dispoziţie dacă eliminăm blocajele 
poate fi văzut în cazul unei gospodine de 45 de kilograme 
care ridică un automobil răsturnat peste copilul ei. Au exis- 
tat numeroase asemenea cazuri documentate — şi ele cer o 
explicaţie ştiinţifică. De unde a venit această cantitate for- 
midabilă de energie? Alimentele consumate mai devreme 
de mamă nu i-ar fi putut furniza, desigur, energia nece- 
sară pentru ridicarea unui automobil de două tone, după 
cum e improbabil ca ea să fi făcut exerciții de respiraţie 
profundă înainte de a sălta maşina. Mai probabil, panica 
generată de situaţie i-a îndepărtat mintea complet de la 
emoțiile egocentrice, astfel încât „porțile“, de obicei închi- 
se, ale chakrelor s-au deschis deodată larg, lăsând energia 
să se reverse în corp din nivelul supraconştient. 


În plus, antrenându-ne voința, putem învăţa să controlăm 
această energie și să o aplicăm constructiv în viaţa de zi 
cu zi. În capitolele următoare vom analiza experienţele 
câtorva oameni care au izbutit să scoată la lumină acest 
potențial și să îl aplice pentru a-și ridica viața la un nivel 
mai înalt. 


CAPITOLUL 5 


Somnul, starea yoghină Samadhi 
şi moartea 


Modelul pe care l-am construit în capitolul 4, arătân- 
du-ne unde „mergem“ când ne ducem'la culcare, se poate 
aplica la fel de bine şi analizei altor stări de conştiinţă. În 
Figura 12 (vezi pagina 130), vedem că procesul adormi- 
rii comportă curgerea conștiinței din corp (punctul 1) în 
mintea conştientă (punctul 2) şi din mintea conştientă 
în mintea subconştientă (punctul 3). Suntem conștienți 
de vise în perioada cât ne aflăm în mintea subconştientă 
(punctul 3) — iar asta datorită prezenţei tiparelor energeti- 
ce stocate acolo. Totuși, atât yoghinul (care a reușit să con- 
troleze şi să devină întru totul conştient de fluxul intern de 
Energie Conștientă), cât şi savantul occidental (care cerce- 
tează somnul cu ajutorul unei proceduri externe) ne spun 
că stadiul visului este mai degrabă un nivel superficial de 
somn. Stadiile mai profunde ale somnului, când pulsul şi 
respirația încetinesc şi mai mult, sunt asociate cu o retra- 
gere parţială a conștiinței în mintea supraconştientă. Însă 
puţini dintre noi îşi amintesc asta la trezire. Trebuie să ne 
bizuim pe mărturii!, mai ales fiindcă știința occidentală 


1. Vezi: Paramahansa Yogananda, Autobiography of a Yogi, Self-Reali- 
zation Fellowship, Los Angeles, 1969, p. 281. 

formală e încă departe de a recunoaşte semnificaţia aces- 
tor stadii mai înalte. 


În orice caz, la ieşirea din subconștient, găsim câteva stadii 
intermediare interesante, pe care mulți dintre noi își amin- 
tesc că le-au experimentat. Mişcarea energiei de la punc- 
tul 1 la 2, apoi la 3 și la 4 e un proces tehnic — în fiecare 
poziție se poate atinge o infinitate de echilibre cu diverse 
proporții de conştiinţă. Din acest motiv, procesul trezirii 
poate fi chiar distractiv, dacă învăţăm să fim mai atenţi 
la ceea ce se întâmplă concret. În primul rând, începem 
să ne trezim ieşind treptat din subconștient şi intrând în 
mintea conştientă. Cât de treptat are loc procesul ține de 
voinţă și ne putem programa să fim conştienţi pe tot par- 
cursul lui. Aici, mulți s-au aflat într-un stadiu intermediar: 
noi visăm, suntem conștienți că visăm şi totodată suntem 
conştienţi de faptul că suntem conștienți. Adică, partea 
de conştiinţă din subconştient vede imaginile visului ca de 
obicei, însă în mintea conştientă există suficientă vigilență 
peniru a ne permite să privim din acest centru conștient 
în subconștient și să ne vedem pe noi înşine visând. În 
acel moment, suntem capabili să hotărâm efectiv dacă 
vrem să continuăm să privim visul sau să intrăm mai 
adânc în mintea conștientă. Evident, în tinap ce ne aflăm 
în respectivul stadiu intermediar, putem învăța multe 
despre natura subconștientului. Iar prin exercițiu, această 
stare de echilibru în care ne dăm seama în mod conştient 
de subconștient poate fi menținută pe intervale mai mari 
de timp şi accesată oricând dorim. 


Pe lângă echilibrul dintre minţile conştientă şi subconşti- 
entă, există și un echilibru între corp şi mintea conştientă. 
De exemplu, în cursul procesului de trezire, ne aflăm 

Universul ca energie 
Aspect al omului care vibrează 

Figura 12 — Tiparul fluxului de Energie Conștientă în om 


uneori în stadiul în care conștiința noastră (EUL) e com- 
plet trează, însă corpul doarme în continuare. Adică, 
„vocea“ se aude în capul nostru, vorbind despre ziua care 
ne aşteaptă şi despre cea care tocmai a trecut, însă corpul 
se simte greu, parcă fără viaţă. E oarecum amuzant să ne 
convingem că nu ne putem mișca membrele; și adese- 
ori chiar nu putem, dacă nu le trimitem energie în mod 
conştient. Mai mult, în acest stadiu putem sesiza cu acu- 
itate relaţia dintre Energia Conştientă şi corp. Fiindcă, 
odată ce ne folosim voinţa pentru a concentra suficientă 
energie în corp, acesta se „trezeşte“ şi noi ne vedem de tre- 
buri ca de obicei. Bineînţeles, în timpul zilei, când cădem 
pe gânduri sau ne angajăm într-o activitate fizică epui- 
zantă, modificăm iarăși echilibrul energetic dintre corp și 
mintea conştientă. Fiecare activitate necesită un echilibru 
specific, iar noi putem învăţa prin practică să îl atingem şi 
să îl menţinem pe fiecare după cum dorim. 

Întorcându-ne acum spre relația corp-minte subcon- 
ştientă, putem deduce explicaţia fascinantei stări cunos- 
cute sub denumirea de somnambulism. Cum ne amintim 
din discuţia despre mintea subconştientă (vezi capito- 
lul 4), există întotdeauna un flux minim de energie care 
merge din subconştient direct în trup, pentru a menţine 
funcţiile corporale vitale. Somnambulismul apare atunci 
când conștiința e situată în subconștient, dar fluxul de 
energie care ajunge în corp devine atât de puternic, încât 
simţurile şi mușchii voluntari devin operaționali. Totul se 
întâmplă la fel ca în starea de veghe, cu excepția faptului 
că mintea conștientă, care de obicei acționează ca releu 
între corp şi „receptorul conștient“, doarme încă. Aşadar, 
nu „eu“ (EUL) conduce mașinăria corpului, cum face de 
obicei, ci subconştientul este cel care deţine controlul. 


În orice caz, principala idee care trebuie extrasă din întrea- 
ga analiză a stadiilor somnului este că Energia Conştientă 
circulă liber între corp, mintea conştientă, mintea subcon- 
ştientă şi mintea supraconştientă (vezi Figura 12). Odată 
ce vom pricepe acest adevăr simplu, vom fi făcut un pas 
major spre înţelegerea omului și a relației sale cu viaţa. 
Totuşi, pentru a vedea semnificaţia acestei „abordări din 
perspectiva fluxului de Energie Conştientă“ să examinăm 
ce se întâmplă cu procesele metabolice ale corpului fizic în 
timp ce Energia Conştientă curge în diferitele „centrale“ 
(sau „stații“). 


Vom începe cercetarea de la situaţia în care avem concen- 
trată în corp cât mai multă Energie Conştientă cu putință. 
Această stare particulară de distribuţie a energiei poate 
fi întâlnită în timpul unei activități fizice extenuante, de 
exemplu alergarea cu toată viteza. Dacă îi cerem unui 
medic să măsoare ritmurile cardiac și respirator în aceas- 
tă stare, va constata că sunt foarte ridicate, apropiindu-se, 

probabil, de valorile maxime. În cazul în care ne oprim 
din alergat şi stăm nemişcaţi, o parte din energie iese din 
corp și pătrunde în planurile mintal şi emoțional, deter- 
minând încetinirea funcţiilor corporale de bază. Totuși, 
întrucât mintea conştientă şi emoțiile sunt strâns legate 
de corp, eventuala agitaţie sau nervozitate din minte va 
menţine procesele corporale foarte active.! 


Urmărind liniile fluxului din Figura 12 (vezi pagina 130), 
următoarea stare de distribuție a Energiei Conştiente pe 
care o vom examina e aceea a concentrării profunde pe pla- 
nul mintal. După cum am explicat în capitolul 2, deoarece 
emoțiile sunt legate în mod complex de corp, gândurile de 
natură emoțională pot provoca variaţii ale ritmului cardi- 
ac. Pe de altă parte, gândurile pur mintale (sau gândurile ce 
implică emoții liniștitoare) au efectul de a duce din ce în ce 
mai multă energie din corp în planul mintal. Prin urmare, 
concentrarea profundă — adică ridicarea deasupra planu- 
rilor fizic şi emoțional — e asociată cu un ritm cardiac şi 
respirator foarte lent, uniform. Dat fiind că alergatul, statul 
jos şi gândirea profundă sunt îndeletniciri zilnice, cu toţii 
putem atesta forța raportului dintre localizarea Energiei 
Conştiente şi activitatea funcţiilor corporale de bază. 


Continuând analiza, ajungem la alte stadii ale somnu- 
lui. Medicina ne spune că, pe măsură ce tot mai multă 
conştiinţă iese din mintea de veghe şi intră în subconştient, 
corpul devine din ce în ce mai inactiv. Toate acestea sunt, de 


asemenea, foarte logice, din moment ce energia deblocată 


1. Pelângă faptul că menţine ritmul cardiac şi pe cel respirator ridicate, 
această energie mintală „nervoasă“ îşi găseşte frecvent un debuşeu, 
împingând corpul să acţioneze cumva — de exemplu, să mănânce, 
să fumeze şi aşa mai departe. 

din funcţiile corporale operative este cea care ne permite 
să devenim tot mai atenţi la subconştient. După cum am 
semnalat mai devreme, abilitatea noastră de a ne concen- 
tra când suntem în subconștient e mult mai mare decât în 
starea de veghe. Aceasta se datorează cantității enorme.de 
energie focalizate în subconştient în timpul somnului. Și 
cu cât dormim mai adânc (adică, cu cât intrăm mai pro- 
fund în stările subconştientă și semi-supraconștientă), cu 
atât ritmul cardiac și ritmul respirației devin mai lente. 


Localizarea Ritm cardiac 
Energiei Conştiente şi respirator Activitate desfăşurată 
Complet în afara  ---  (Limită inferioară) --- Moarte 
corpului = Stop = 
= - Samadhi 
Mintea -- -a 
supraconștientă : 
MBM* - 
- foarte lent somn adânc 
Mintea - --- somn superficial 
subconștientă 3 
- Lent 
Mintea -- "gândire profundă 
conștientă = 
- mâncat 
- Rapid - 
Încregul corp ' --- (limită superioară) --- alergat 


* Valori medii ale metabolismului bazal 
(potrivit datelor furnizate de medicină) 


Figura 13 — Relaţia dintre amplasarea Energiei Conştiente și activi- 
tatea funcțiilor corporale de bază 

Corelaţia dintre retragerea Energiei Conştiente şi rata acti- 
vităţii funcţiilor corporale de bază e indicată în Figura 13 
(vezi pagina 133). Vedem aici trei funcţii continue acţionând 
laolaltă şi arătând că, pe măsură ce ne identificăm cu stări 
de conştiinţă tot mai înalte, corpul devine din ce în ce mai 
puţin activ, deoarece ne îndepărtăm tot mai mult de el. Se 
ridică acum întrebarea: „Dacă există o asemenea corelație 
precisă între retragerea Energiei Conştiente şi activitatea 
funcţiilor corporale, nu e logic să conchidem că moartea 
nu este decât un alt pas secvențial în acest proces?“ Modelul 
nostru de flux energetic, așa cum s-a dezvoltat până acum, 
susține această inferență. În ultimă instanță, starea pe care 
o numim „moarte“ nu constituie decât limita inferioară a 
ritmului cardiac, respirator şi a tuturor celorlalte funcţii 
corporale. Când survine moartea, toată energia e elibera- 
tă din funcţia de a întreţine corpul. A susține că energia 
dispare deodată, că încetează să mai existe, e şi absurd, 
şi neştiințific. Energia nu poate fi nici creată, nici distru- 
să— am aderat la această lege fundamentală pe tot par- 
cursul analizei noastre. Astfel tragem concluzia că Energia 
Conştientă eliberată prin încetarea completă a funcţiilor 
corporale urmează același flux de retragere ca toate formele 
de Energie Conştientă analizate până acum. 


Mai mult, avem dovezi empirice care susțin această afir- 
maţie. Pasul de la un ritm cardiac şi respirator foarte lent 
(în timpul somnului adânc) la încetarea funcțiilor cor- 
porale (în momentul morţii) este, ce-i drept, unul destul 
de mare. Din fericire, deținem numeroase informaţii pri- 
vind stările intermediare dintre somn și moarte. Cum am 
menţionat mai devreme, ştiinţa yoghină, apărută acum 
câteva mii de ani în India, urmăreşte dobândirea con- 
trolului conștient asupra fluxului energetic cu ajutorul 

voinţei. Asta nu implică doar capacitatea de a atrage o 
cantitate mai mare de energie în corp şi minte din Sursa 
Infinită, ci şi abilitatea de a canaliza și concentra această 
energie în oricare centru (nivel) dorit. Lesne de imaginat, 
scopul suprem în yoga este retragerea Energiei Conştiente 
din corp, din minţile conştientă şi subconștientă (apa din 
ramificaţie) şi reunirea ei cu Sursa Infinită de Energie 
Conştientă din care curge ea (râul). De fapt, cuvântul 
„yoga“ este un termen sanscrit antic ce înseamnă Unire cu 
Infinitul. Tehnicile străvechi de yoga au baze ştiinţifice şi 
îi călăuzesc pe oameni, inclusiv în ziua de azi, spre niveluri 
mai înalte de conştiinţă. 


Ţinând cont de scopurile studiului de față, ne vom con- 
centra atenția exclusiv asupra stării yoghine (de unire) 
numite Samadhi. Începem prin a observa că un yoghin 
de nivel avansat își poate controla ritmul cardiac şi ritmul 
respirator după cum doreşte.! Face asta retrăgând energie 
din inimă şi plămâni, dar și din celelalte organe, şi con- 
centrând-o la nivelurile superioare. Însă cu toții știm că, 
dacă ne ţinem respirația prea mult timp sau dacă inima 
cedează, în mod normal creierul şi alte organe vitale vor 


1. În urmă cu doar câţiva ani, o asemenea pretenţie ar fi fost negată 
categoric de către medicii occidentali. Totuşi, experimente de labo- 
rator întreprinse recent au determinat o revizuire majoră în gân- 
direa apuseană. În manualul! de psihologie The Mind of Man, de 
Nigel Calder, figurează relatarea unui experiment deosebit de inte- 
resant efectuat pe Ramanand Yogi, un bărbat de 46 de ani originar 
din Hyderabad, în India. Motivată de afirmaţia yoghinului că poate 
rămâne în viață timp de 28 de zile îngropat sub pământ, o echipă de 
specialişti în cercetarea creierului a calculat mai întâi metabolismul 
bazal (minimumul absolut de consum de oxigen necesar susținerii 
funcţiilor vitale fundamentale) al lui Ramanand Yogi, după care l-au 
pus pe yoghin într-un mediu proiectat special, unde consumul de 


136 ÎN CĂUTAREA ADEVĂRULUI 


suferi vătămări majore (şi probabil permanente) din cauza 
lipsei de oxigen. Și totuşi, dacă ne facem timp să cercetăm 
mai amănunţit modul de funcționare a acestor sisteme 
corporale, putem observa mijloacele ştiinţifice utilizate de 
yoghin pentru a evita astfel de vătămări. 


Când suntem activi din punct de vedere fizic, celulele 
corpului consumă oxigenul și trimit sânge venos (fără 
oxigen) înapoi la inimă şi plămâni, pentru a primi din 
nou oxigen. Cu cât suntem mai activi, cu atât oxigenul se 
consumă mai repede şi cu atât mai rapid devine ritmul 
cardiac și respirator. Dimpotrivă, când corpul e inactiv, ca 
în timpul somnului, nu consumăm la fel de mult oxigen; 
prin urmare, funcțiile corporale încetinesc în mod natu- 
ral. Observăm că această decelerare a ciclului oxigenului 
nu provoacă vătămarea celulelor cerebrale sau corporale, 
întrucât ele nu necesită o cantitate suplimentară de oxigen 
(cu alte cuvinte, nu suferă o privare de oxigen). Pe de altă 
parte, dacă în timpul unei activităţi fizice intense ne-am 
încetini forțat ritmul cardiac şi pe cel respirator până la 
un nivel care e normal în timpul somnului, celulelor le-ar 
lipsi oxigenul şi ar suferi leziuni. De aici putem trage con- 
cluzia că ritmul cardiac şi respirator natural variază, fiind 
determinat de cererea de oxigen a corpului, care, la rândul 


oxigen putea fi calculat riguros ştiinţific. Rezultatele (vezi Figura 14, 
pagina 139) au făcut înconjurul lumii: Ramanand Yogi a intrat 
într-o stare de meditaţie de cinci ore şi jumătate, perioadă în care 
nu doar că şi-a menţinut consumul de oxigen cu mult sub frecvența 
bazală, dar în intervalul de mijloc al stării de transă şi-a redus în 
mod voluntar necesitatea de oxigen la un sfert din valoarea consi- 
derată până atunci minimumul necesar pentru întreținerea vieţii. 
Pentru o expunere amănunțită a acestui experiment, vezi: „An 
Inward Spaceflight“, în Nigel Calder, The Mind of Man, The Viking 
Press, Inc., 1971, pp. 81-95. 

ei, e determinată de nivelul de activitate celulară. Iar 
faptul este valabil și pentru activitatea emoțională și cea 
mintală. 'Toate aceste activități consumă energie; la nivel 
fizic, ea trebuie refăcută prin procesul de oxigenare. Cu 
alte cuvinte, agitația minţii şi zbuciumul emoţional con- 
sumă oxigen, trimițând o cantitate mare de sânge venos 
la inimă şi accelerând astfel ritmul cardiac şi pe cel respi- 
rator. Rezultă, așadar, că atunci când îndepărtăm Energia 
Conştientă (conștiința) din mintea conştientă și o transfe- 
răm în subconștient, această frenetică activitate mintală şi 
emoţională se moderează şi, în consecință, funcţiile cor- 
porale de bază încetinesc de la sine. Însă şi acțiunea de a 
visa în subconștient consumă oxigen. De pildă, constatăm 
frecvent că visele urâte determină o activitate emoţională 
foarte intensă, ba uneori chiar activitate fizică. Din acest 
motiv, pe parcursul stadiilor de somn adânc, fără vise, 
putem observa o încetinire adițională a ritmurilor cardiac 
şi respirator. 


Constatăm că, la încetarea activităţilor corpului, emoțiilor 
şi minţii, funcţiile corporale încetinesc în mod natural, 
fără a produce vătămări celulare. Exercitându-şi voința, 
yoghinul are capacitatea de a reduce activitatea pe toate 
planurile, până într-acolo încât singura energie cerută e 
acea cantitate mică necesară desfășurării activității mus- 
culare a inimii și plămânilor într-un ritm foarte lent. Am 
putea considera starea respectivă ca fiind aproximativ 
echivalentă cu starea de somn profund, cu singura deose- 
bire că yoghinul este pe deplin conştient. Acum, cu ajuto- 
rul unor tehnici speciale!, el reduce încă puţin activitatea 


]. Pranayama (controlarea forței vitale, prana) este numele generic dat 


acestor tehnici. Un exemplu de metodă specifică la care occidentalii 
au acces imediat este tehnica Hong-Sau. Pentru informaţii suplimen- 
tare, contactaţi Self-Realization Fellowship, 3880 San Rafael Avenue, 
Los Angeles, California, 90065. (Self-Realization Fellowship este 
organizaţia internațională fondată de Paramahansa Yogananda.) 

pulmonară și direcționează întregul sistem spre un ciclu 
de decelerare. Această descreștere a activității musculare a 
plămânilor indică faptul că funcționarea aparatului respi- 
rator necesită mai puţin oxigen, așadar la inimă se întoarce 
mai puţin sânge venos. Asta îi permite inimii să încetineas- 
că şi mai mult. Mai departe, descreșterea ritmului cardiac 
presupune un consum redus de energie şi o cerință mai 
mică de oxigen; prin urmare, plămânii pot încetini încă 
mai mult. Procesul de încetinire continuă automat, până 
când nu se mai produce deloc sânge venos. Prin urmare, 
inima şi plămânii încetează în mod natural să opereze, 
deoarece nu mai e nevoie de ele. Yoghinii numesc această 
stare Sabikalpa Samadhi (starea lipsită de respiraţie). În 
ea, conştiinţa se desprinde complet de legăturile cu trupul 
şi intră în mod firesc în uniune cu Conştiinţa Universală. 


Corpul neînsufleţit, lipsit de orice Energie Conştientă şi, 
prin urmare, doar o masă de carne şi oase, se află într-o 
stare foarte asemănătoare cu moartea. Şi nu trebuie să 
facem presupuneri despre locul unde s-a dus Energia 
Conştientă — deoarece yoghinul poate să se întoarcă ori- 
când doreşte şi să dea explicaţii! Însă de sensul plenar al 
expresiei „stare de moarte“ ne putem apropia şi mai mult 
examinând starea yoghină Mahasamadhi, care înseamnă 
literal „Marea Samadhi“. Când yoghinul de nivel avansat 
simte că a venit vremea să-şi părăsească definitiv tem- 
plul trupesc, îşi adună în jur prietenii şi discipolii, își ia 
rămas-bun şi intră în această stare de Samadhi, din care 
nu se mai întoarce niciodată. Datorită procesului natural, 
liniştit, de încetare a funcţiilor vitale, se întâmplă frecvent 
ca trupul să rămână multă vreme într-o stare imuabilă 
după ce toate energiile l-au părăsit. 


SOMNUL, STAREA YOGHINĂ SAMADHI ŞI MOARTEA 139 


rata metabolică bazală a lui Ramanand Yogi 


litri de oxigen/30 de minute 


terminarea 
experimentului 

intervale a câte 30 de minute 


Din The Mind of Man de Nigel! Calder. Copyright O 1970 de Nigel 
Calder. Preluat cu permisiunea The Viking Press, Inc. 


Figura 14— Consumul de oxigen al lui Ramanand Yogi, eşalonat pe 


inter vale de câte 30 de minute in cadr ul exper imentului efectuat a 
> l 


(Vezi nota de subsol de la p. 132.) 

Occidentul nu e străin de această manieră expresivă de 
a muri. Unul dintre cei mai mari yoghini ai timpurilor 
moderne, Paramahansa Yogananda (1893-1952) şi-a 
petrecut mare parte din ultimii treizeci şi doi de ani de viață 
în America. Pe 7 martie 1952, a socotit că a venit momen- 
tul să intre în starea Mahadsamadhi, pe când se afla la 
Biltmore Hotel din Los Angeles, în California. Fotografia 
reprodusă pe pagina 142 (vezi Figura 15, pagina 142) i-a 
fost făcută lui Sri Yogananda cu doar o oră înainte ca el 
să-şi părăsească în mod conştient corpul. Cele întâmplate 
după moartea sa ţin de arhivele istorice. Reproducem mai 
jos un scurt fragment dintr-o scrisoare, autentificată la 
notariat, trimisă organizației Self-Realization Fellowship 
de către Harry T. Rowe, director al Forest Lawn Memorial 
Park of Glendale, California: 


Absența oricărui semn vizibil de descompunere pe 
corpul neînsufleţit al lui Paramahansa Yogananda con- 
stituie cel mai extraordinar caz din câte am întâlnit. [...] 
Chiar și la douăzeci de zile după moarte, pe trupul său nu 
era vizibil niciun semn de descompunere. [...] Pe piele 
nu se vedea fir de mucegai, iar în țesuturile corporale nu 
a survenit niciun proces de deshidratare (uscare). Din 
câte cunoaștem din analele mortuare, această stare de 
conservare perfectă nu are precedent. [...] În momen- 
tul primirii corpului lui Yogananda, personalul morgii se 
aştepta să vadă, prin capacul de sticlă al sicriului, semne- 
le obişnuite ale descompunerii progresive. Mare ne-a fost 
mirarea când zilele au trecut fără a aduce vreo schimbare 
vizibilă a corpului aflat sub observaţie. Aparent, trupul 
lui Yogananda se afla într-o stare fenomenală de imuabi- 
litate. [...] Niciun fel de miros de putrefacție nu a emanat 
din corpul său. [...] Înfăţişarea fizică a lui Yogananda, 
pe 27 martie, chiar înainte de acoperirea sicriului cu o 

lespede din bronz, era aceeaşi ca la 7 martie. Pe 27 martie 
arăta la fel de tânăr şi neatins de descompunere ca în 
noaptea morţii... Din aceste motive, reafirmăm unici- 
tatea cazului lui Paramahansa Yogananda în experiența 
noastră, 


Putem conchide că dovezile adunate din examinarea stă- 
rilor Sabikalpa Samadhi şi Mahasamadhi susțin concret 
inferenţa logică rezultată din modelul nostru — anume 
că moartea nu e decât o altă stare în procesul retragerii 
Energiei Conştiente din corp. Un proces pe care, cel puțin 
într-o anumită măsură, îl experimentăm cu toții în fiecare 
zi (vezi Figura 13, pagina 133).2 


1. Textul complet al scrisorii poate fi obținut de la Self-Realization 
Fellowship, Los Angeles, California. 

2. Nu trebuie trasă concluzia că, după moarte, toți ne unim cu Conşti- 
ința Universală. După ce ne desprindem mintal şi emoţional (nu 
doar fizic) din identificarea cu trupul, canalele se degajează pentru 
ca Energia Conştientă să intre complet în starea supraconştientă. 
Într-un sens fizic, moartea ne lasă pe toți fără corp, Însă nu ne lasă 
neapărat fără gândurile şi emoțiile existente pe planurile superioare 
celui fizic. Aşadar, Energia Conştientă poate conștientiza în conti- 
nuare aceste gânduri şi emoții, în ciuda faptului că nu mai are un 
aspect fizic cu care să se identifice. Câtă vreme conştiinţa se găseşte 
în planul astral și mintal, acolo ne situăm şi „noi“. Este la fel ca atunci 
când cădem pe gânduri: părăsim planul fizic şi ne transferăm în 
planui mintal, doar că acum toată conștiința noastră se concentrează 
în planurile superioare. Nu suntem liberi să ne înălțăm la nivelurile 
superioare decât atunci când învăţăm să ne detaşăm complet de gân- 
duri şi emoții. Pentru a atinge Conştiința Universală, trebuie să ne 
retragem și din corpurile astral şi mintal, nu doar din cel fizic, 

PARAMAHANSA YOGANANDA — „ULTIMUL SURÂS“ 


O fotografie făcută cu o oră înainte de Mahasamadhi (ultima 
ieșire conştientă a unui yoghin din corp), la o recepție organi- 
zată în onoarea ambasadorului indiei în SUA, Binay R. Sen, pe 
7 martie 1952, în Los Angeles, California. 

Fotograful a surprins un zâmbet iubitor, ce pare o binecuvân- 
tare de rămas-bun pentru fiecare dintre milioanele de prieteni, 
studenți şi discipoli ai maestrului. Ochii aţintiți deja asupra 
Eternităţii sunt plini de căldură și înţelegere omenească. 
Moartea nu a avut putere de descompunere asupra acestui 
adept fâră seamăn al Domnului: corpul său a demonstrat o 
stare fenomenală de imuabilitate. 


Sursa: Paramahansa Yogananda, Autobiography of a Yogi, Self-Realization 
Fellowship, Los Angeles, 1972, p. 57! 


Figura 15 — Paramahansa Yogananda — „Ultimul surâs“ 


CAPITOLUL 6 


Căutarea bazată 
pe învățăturile religioase 


Până acum, am elaborat un model de om care a explicat 
foarte bine multe dintre experienţele noastre cotidiene. Aşa 
cum ilustrează Figura 7 (vezi pagina 88), modelul nostru îl 
defineşte pe om în funcţie de trei aspecte principale: ani- 
malic, psihic şi spiritual. Deşi suntem foarte familiarizați 
cu primele două, adevărul e că, de regulă, nu ne identificăm 
cu Spiritualul. Totuşi, pe întregul parcurs al cărții am anali- 
zat într-o asemenea măsură diversele caracteristici ale aces- 
tui „Sine Superior“, încât toți ar trebui să avem măcar o idee 
generală despre ce se înțelege prin Om Spiritual. Modelul 
nostru de om fiind complet, scopul capitolului prezent este 
să căutăm dovezi că au existat într-adevăr persoane care au 
reușit să ajungă la aceste stări superioare. Căci dacă aceste 
stări există cu adevărat, atunci e cât se poate de îndreptățit să 
presupunem că, de-a lungul istoriei omenirii, măcar câteva 
persoane au izbutit să le atingă. Cum e de așteptat, ipotezele 
aflate la baza acestei etape a căutării noastre susțin: că toți 
fondatorii principalelor religii din lume au fost oameni care 
s-au identificat mai mult cu Sinele Spiritual decât cu aspecte- 
le inferioare ale propriei fiinţe; și că învăţăturile fundamen- 
tale ale religiei încearcă, în esență, să înfățişeze Calea pe care 

fiecare dintre noi poate ajunge la stările superioare descrise 
în capitolele precedente. 


Oricum, pentru a susține aceste ipoteze nu este necesar să 
studiem toate religiile, trecute și actuale. Dacă putem arăta 
că adevărurile de bază din două sau trei culte religioase 
sunt aceleași, faptul va constitui un argument solid pentru 
susținerea modelului nostru, căci până acum modelul 
a fost construit doar pe bazele fizicii şi psihologiei, fără a 
pune deloc accentul pe religie în sine. Aşadar, dacă putem 
arăta că învăţăturile a două sau trei dintre principalele 
religii ale lumii sunt compatibile cu modelul nostru, vom 
realiza ceea ce puţine analize teoretice au izbutit — să se 
supună cunoştinţelor umane din științele exacte, ştiinţele 
sociale, ştiinţele oculte şi filozofiile religioase, și totuşi să 
rămână o analiză intactă şi coerentă. 


Religiile pe care le vom examina sunt creştinismul, 
budismul şi hinduismul. Încă o dată, nu avem nici timpul 
şi nici nu simțim nevoia de a efectua un studiu aprofun- 
dat al fiecărei religii, ca să nu mai pomenim faptul că ar 
fi nevoie de un întreg tratat pentru a analiza riguros ase- 
mănările şi deosebirile dintre ele. În vederea scopurilor 
noastre, ajunge să arătăm că învăţăturile fundamentale 
ale fiecărei religii conțin numeroase dovezi care ne susțin 
modelul. 


Cel mai bun „loc“ de unde să ne începem analiza e 
budismul, întrucât susține fățiş şi limpede modelul nostru 
de om. Prima dovadă majoră pe care o vom examina este 
viaţa lui Buddha însuși. 


Siddhartha Gautama (cunoscut mai târziu ca Buddha) a 
trăit în India între anii 563(?) şi 483(?) înainte de Hristos. 

A fost fiul unei familii regale bogate şi şi-a petrecut copi- 
lăria şi primii ani de căsnicie în atmosfera idilică de la 
palat. Însă, când şi-a dat seama de toate suferinţele din 
afara zidurilor palatului, s-a înspăimântat din cale-afară. 
A cercetat adânc aspecte precum sărăcia, boala, bătrâneţea 
şi moartea, dar n-a găsit nicio explicație mulțumitoare. 
Aşa că, într-o noapte, Gautama și-a părăsit soția şi copi- 
lul şi a pornit în căutarea Adevărului. 

S-a lepădat de averile pământeşti, ca şi de statutul său 
măgulitor de membru al familiei regale. Se povesteşte că 
a petrecut şase ani rătăcind ca ascet prin India. A studiat 
cu mulți oameni învăţaţi, însă răspunsurile căutate îi 
scăpau. Apoi, într-o bună zi, în al şaptelea an al căută- 
rii sale, pe când medita sub un arbore banyan în Bodh 
Gaya, a ajuns la Iluminare. Începând din acea zi, şi-a pro- 
povăduit vestea cea bună de-a lungul și de-a latul țării. 
Mai târziu, religia budistă s-a răspândit în toată India, în 
Japonia şi în alte regiuni ale lumii.! 


Aici, întrebarea relevantă pentru noi este: „Ce s-a întâm- 
plat cu Gautama pe când şedea sub acel arbore banyan?“ 
Probabil, s-a petrecut o schimbare atât de drastică, încât i-a 
modificat complet viaţa, transformându-se din Gautama 
(un om căutând Adevărul) în Buddha (care înseamnă 
Iluminatul/Cel 'Treaz). Iar vestea bună aflată de el nu 
numai că a trecut testul timpului, dar se răspândește și în 
ziua de azi, mai ales în culturile occidentale cu un nivel 
înalt de educaţie. 


Ar fi cu neputinţă să descriem în cuvinte ce înseamnă 
starea budistă cunoscută ca „Nirvana“ (luminare). Tot 


1. Pentru informaţii mai detaliate despre viața lui Buddha, vezi R.M. 
Bucke, Cosmic Consciousness, E.P. Dutton and Co., Inc., New York, 
1969, pp. 83-97. 

ce putem face este să examinăm stadiile care conduc la 
Nirvana şi apoi să vedem ce au afirmat aceia care au atins 
un asemenea nivel de conştiinţă. Ținând cont de noțiunile 
prezentate în capitolele anterioare, mai ales cele referitoa- 
re la nivelurile superioare de conştiinţă, vom aduce acum 
dovezi că starea budistă Nirvana este ceea ce noi am numit 
„centrare în supraconştient“ sau „identificare totală cu 
Sinele Spiritual“. 


Imaginile turmei de zece bivoli, devenite faimoase, sunt 
cele mai potrivite scrieri budiste pentru scopul nostru. 
Acestea reprezintă o secvenţă de zece ilustraţii, însoțite de 
comentarii în proză şi versuri, descriind diferitele niveluri 
ale realizării zenului.! Desenele şi notaţiile prezentate în 
paginile următoare îi sunt atribuite lui Kakuen Shien, un 
maestru zen chinez din secolul al XII-lea d.H.? Sub fiecare 
imagine originală am adăugat un scurt comentariu formu- 
lat în terminologia modelului nostru. În orice caz, întrucât 
scrieri atât de profunde şi vechi ca Imaginile turmei de zece 
bivoli au înţelesuri pe mai multe niveluri, în comentariile 
inserate de noi vom încerca doar să arătăm că ele zugră- 
vesc o Cale ce decurge direct din modelul nostru de om. 
În acest moment, esenţial este ca cititorul să treacă la ima- 
ginile care încep de la pagina următoare şi să le studieze 
atent. 


1. Zen budismul este o ramură a budismului, foarte apropiată de învă- 
țăturile lui Buddha. Este ortodox în învățătura şi practicile sale, 
punând accent pe intensa, continua năzuință spre Iluminare mai 
degrabă prin meditaţia zilnică (zazen) decât prin ritual şi dogmă. 

2. Vezi: Philip Kapleau, The Three Pillars of Zen, Beacon Press, Boston, 
1967, pp. 301-313; prin amabilitatea Editurii John Weatherhill, Inc., 
New York şi Tokyo. 

1 / CĂUTAREA BIVOLULUI / De fapt, Bivolul nici nu s-a 
rătăcit vreodată, aşa că de ce l-am căuta? Fiindcă a întors 
spatele adevăratei sale naturi, omul nu poate pricepe 
asta. Din pricina pângăririlor lui, a scăpat Bivolul din 
ochi. Deodată îi iese în cale un labirint de drumuri ce se 
întretaie. Lăcomia după câştigul lumesc şi groaza pagubei 
izbucnesc ca niște flăcări dogoritoare, ideile despre bine şi 
rău împung asemenea unor pumnale. 


Singur prin păduri şi temător prin junglă, caută un Bivol 
pe care nu-l găseşte. 

De-a lungul râurilor întunecate, fără nume, învolburate, 
prin hățișurile din inima munților, bate puzderie de poteci. 

Sleit de puteri, cu inima frântă, caută mai departe 
ceva ce nu poate să găsească deocamdată. 

Seara aude cicadeie țârâind în copaci. 


Aici, omul se identifică total cu sinele inferior (omul animalic şi fizic). 
Dar fiindcă simte lăuntric că trebuie să existe ceva dincolo de ches- 
tiunile lumești, a pornit să se întrebe: „Cine sunt eu? Ce fac pe acest 
Pămânc? Care este scopul vieţii?” Căutarea Bivolului (Sinele Superior) 
a început. 


Figura 16 A — Căutarea Bivolului 

2 / DESCOPERIREA URMELOR / Cu ajutorul sutrelor şi a 
învățăturilor, desluşeşte urmele Bivolului. [1 s-a spus că 
după cum) toate vasele [de aur] de forme diferite sunt 
făcute din acelaşi aur, la fel toate lucrurile sunt o mani- 
festare a Sinelui. Însă nu-i în stare să deosebească binele 
de rău, adevărul de minciună. Nu a intrat deocamdată pe 
poartă, dar întrezăreşte ca prin ceață urmele Bivolului. 


A văzut nenumărate urme de copite 
în pădure și de-a lungul malurilor apei. 

Vede oare hăt, departe, iarba călcată-n picioare? 

Nici prăpăstiile cele mai adânci dintre piscurile munților 
nu pot ascunde botul acestui Bivol, care ajunge până 
la cer. 


Întrebările privind sensul vieţii l-au condus, firesc, la învățăturile reli- 
gioase. Își dă seama că alții (precum Buddha) au bătut această cărare 
înaintea lui și au izbutit să dobândească Realizarea. Învățăturile lor sunt 
urmele care stau ca dovezi clare pentru ceea ce simte el lăuntric—că 
există și altceva. Află că toate lucrurile din lumea care-l înconjoară 
sunt doar manifestări diferite ale aceleiași Energii. 


Figura 16 B — Descoperirea urmelor 

3 / ZĂRIREA BIVOLULUI / Numai să asculte cu luare- 
aminte sunetele de zi cu zi, şi va ajunge să-şi dea seama, iar 
în clipa aceea va vedea însăşi Sursa. Cele şase simțuri nu 
se deosebesc de această Sursă adevărată. Sursa e prezentă 
fățiş în orice lucru. E asemenea sării în apă sau a liantu- 
lui în vopsea. Când vederea lăuntrică e concentrată cum 
se cuvine, omul ajunge să-şi dea seama că ceea ce vede e 
acelaşi lucru cu Sursa adevărată. 


O privighetoare ciripeşte pe un ram, 

soarele străluceşte peste sălciile mlădioase. 
Iată acolo Bivolul — unde s-ar fi putut ascunde? 
Capul său mândru, coarnele lui falnice, 

oare ce artist le-ar putea zugrăvi? 


Omul trebuie să înveţe să se concentreze profund, fiindcă numai prin 
concentrare poate dirija și focaliza Energia din el. Ni se spune iarăși că 
Energia e totul—este ceea ce este. 

Figura 16 C— Zărirea Bivolului 

4 / PRINDEREA BIVOLULUI / Azi a întâlnit Bivolul, care 
zburda de mult pe câmpurile sălbatice, şi chiar l-a înșfăcat. 
Atâta amar de vreme a petrecut în aceste locuri, încât nu-i 
lesne să-l dezveţi de vechile năravuri. Tânjeşte după ier- 
burile plăcut înmiresmate, e îndărătnic şi nestrunit. De 
vrea să-l îmblânzească întru totul, omul e nevoit să-și 
întrebuinţeze gârbaciul. 


Trebuie să apuce straşnic frânghia şi să nu-i dea drumul, 
căci Bivolul are încă apucături nesăbuite. 

Ba se repede înspre dealuri, 
ba zăbovește în vreo râpă neguroasă. 


Omul a izbutit acum să înțeleagă că nu e identic cu sinele inferior. 
E capabil, măcar în treacăt, să observe corpul, emoţiile și gândurile ca 
fiind distincte de „el“, cel care observă. Începând din acest moment, 
vede sinele animalic și psihic ca întruchipate în Bivol. Simţurile sunt 
desfătate și emoţiile zboară liber de la exaltare la deprimare, la fel de 
iute pe cât îi vin și gândurile. Dacă doreşte să fie liber să înainteze spre 
stadiile superioare, trebuie să-și antreneze corpul și mintea. 


Figura 16 D — Prinderea Bivolului 

5 / ÎMBLÂNZIREA BIVOLULUI / Când se înfiripă un gând, 
altele și altele se nasc după el. Iluminarea aduce cu sine 
realizarea că asemenea gânduri nu sunt nereale, de vreme 
ce până şi ele se ivesc din Adevărata noastră natură. Ne 
închipuim că n-ar fi reale doar fiindcă iluzia persistă. 
Starea iluzorie nu izvorăşte din lumea obiectivă, ci din 
mintea noastră. 


Trebuie să țină strâns căpăstrul și să nu lase Bivolul 
să hoinărească, ca nu cumva să răzlețească spre 
vizuini mocirloase. 

Îndrumat cum se cuvine, devine curat şi blând. 

Nelegat, işi urmează de bunăvoie stăpânul. 


Antrenarea minţii e cea mai dificilă sarcină. Ne ajută să ne dăm seama 
că gândurile sunt Energie, la fel ca orice altceva. Însă omul trebuie 
să rupă identificarea și legăturile emoţionale cu ele, dacă vrea să le 
vadă obiectiv. Aspectul important aici este că sinele inferior poate fi 
antrenat, 


Figura 16 E — Îmblânzirea Bivolului 

6 / SPRE CASĂ PE SPINAREA BIVOLULUI / Lupta s-a 
încheiat, „câștigul“ şi „paguba“ nu-l mai tulbură. Omul 
îngână cântecul rustic al pădurarului şi cântecele simple 
ale copiilor din sat. Călare pe spinarea Bivolului, se uită 
senin la norii de deasupra. Capul nu-și întoarce [în direcția 
ispitelor]. Chiar de-ar încerca cineva să-l necăjească, el 
rămâne netulburat. 


Călărind uşor ca gândul şi ca vântul, se întoarce voios 
acasă, prin negura serii, cu pălărie mare de paie și 
mantie. 

Oriunde s-ar duce, stârnește o briză răcoroasă, 
iar în inima lui domnește o linişte adâncă. 

Acestui Bivol nu-i mai trebuie nici fir de iarbă. 


Odată ce sinele inferior a fost adus sub control, conștiința se centrea- 
ză în Sinele Spiritual și atunci se instalează o stare de calm profund. 
Dacă omul își amintește mereu că toate lucrurile sunt aceeași Energie, 
noțiuni precum câștigul și paguba își pierd semnificația. Omul s-a eli- 
berat de cererile constante ale simţurilor, fie ele fizice, emoționale sau 
mintale. 


Figura 16 F— Spre casă, pe spinarea Bivolului 

7 / UITAREA BIVOLULUI, SINELE RĂMAS SINGUR / În 
Dharma nu există dualitate. Bivolul este natura sa primi- 
tivă — acum şi-a dat seama de asta. După ce ai prins un 
iepure, nu mai e nevoie de capcană; plasa e de prisos după 
ce ai înhățat un peşte. Ca aurul separat de zgură, ca luna 
care străpunge norii, o rază de Lumină curată străluceşte 
pe vecie. 


Numai călare pe Bivol a izbutit să se întoarcă Acasă, 
Dar, iată, Bivolul a dispărut acum, iar omul stă 
singur şi senin. 
Soarele purpuriu străbate cerul, sus, 
în timp ce el visează în tihnă. 
Sub acoperişul de stuf 
zac biciul şi frânghia nefolositoare. 


În Adevăr (Dharma), toate lucrurite sunt alcătuite din aceeași Energie 
non-unică. Perspectiva unui Sine Superior observând un sine inferior 
(Bivolul) l-a ajutat pe om să ajungă până aici; însă și asta e o iluzie. 
Această dualitate și-a pierdut rostul— Energia observă Energia și, prin 
urmare, nu e necesară nicio observaţie. 


Figura 16 G — Uitarea Bivolului, Sinele rămas singur 

8 / ŞI BIVOLUL, ŞI SINELE CAD ÎN UITARE [ Toate senti- 
mentele amăgitoare s-au veştejit, ideile de sfințenie s-au 
risipit şi ele. Omul nu mai lâncezește [în stadiul „Sunt un 
Buddha] şi trece repede la [stadiul „Iar acum m-am puri- 
ficat de sentimentul semeţ“] „nu sunt defel Buddha“. Nici 
măcar cei zece mii de ochi [ai celor cinci sute de Buddha 
şi Patriarhi] nu pot zări în el o calitate anume. Și dacă sute 
de păsări ar risipi flori în odaia lui, el nu s-ar putea simţi 
decât ruşinat. 


Biciul, frânghia și omul laolaltă aparțin Vidului. 
Atât de întins şi nemărginit e albastrul cerului, 
încât niciun concept nu îl poate ajunge. 
Un fulg de nea nu supravieţuieşte deasupra unui foc aprins. 
Când se ajunge la această stare a minţii, 
vine în sfârșit înțelegerea spiritului Patriarhilor din 
vechime. 
Omul atinge acum Conştiinţa Universală, Toate-sunt-Una. S-a ridicat 
deasupra EULUI—inclusiv a celui mai alambicat dintre toate, EUL spi- 


ritual. Nu mai are un concept de sine care să-l limiteze, nu. mai are 
calități specifice cu care să se identifice. 


Figura 16 H — Și Bivolul şi Sinele cad în uitare 

9 / ÎNTOARCEREA LA SURSĂ / De la bun început n-a fost 
nici măcar un fir de praf [care să păteze Puritatea lăun- 
trică]. Observă creşterea şi descreşterea vieții în lume, 
stăruind modest într-o stare de seninătate neclintită. Ea 
[creşterea și descreşterea] nu e închipuire sau iluzie [ci 
o manifestare a Sursei]. De ce ar trebui atunci să tânjim 
după ceva? Apele sunt albastre, munții sunt verzi. Singur 
cu el însuşi, observă schimbarea nesfârșită a lucrurilor. 


S-a întors la Origine, a venit înapoi la Sursă, 
însă pașii lui au fost făcuţi în zadar. 
Ca şi cum orb şi surd ar fi acum. 
Șezând în coliba lui, nu poftește după lucrurile de afară. 
Pâraiele şerpuiesc singure, 
florile roşii înfloresc roșii de la sine. 


Omul e instalat complet în Conștiinţa Universală (starea supracon- 
știentă). A dobândit unirea cu Energia în starea ei pură, anterioară 
tuturor manifestărilor sale. Se află la Sursa din care pornesc toate 
vibraţiile și care se manifestă pe diverse planuri. Nu numai că a văzut 
Adevărul, e Una cu El. Nu mai rămâne nimic în afară de pacea și sere- 
nitatea absolute. 


Figura 16 1 — Întoarcerea la Sursă 

10 / ÎN TÂRG, ÎNTINZÂND O MÂNĂ DE AJUTOR / Uşa 
bordeiului său e închisă şi nici măcar cei mai înţelepţi 
nu pot da de el. Priveliştea lui mintală a dispărut, în 
sfârşit. Merge pe calea lui, fără a încerca să urmeze paşii 
înțelepţilor dinainte. Purtând o ploscă dintr-o tigvă, 
cutreieră piața; sprijinindu-se în toiag, dă să se întoarcă 
acasă. Îi călăuzeşte pe cârciumari şi pe negustorii de peşte 
pe Calea lui Buddha. 

Cu pieptul dezvelit, în picioarele goale, vine în târg. 

Murdar de noroi şi plin de colb, cât de larg surâde! 

Fără a se sluji de puteri mistice, 

la iuţeală face copacii uscați să înflorească. 


Omul porneşte să răspândească Adevărul. Viaţa lui serveşte acum ca 
„urmă“ pentru ceilalți semeni care caută cunoaşterea. 


Figura 16 ] — În târg, întinzând o mână de ajutor 

După ce am examinat imaginile de mai sus, sesizăm lim- 
pede că învățăturile budismului se concentrează în jurul 
omului care dobândeşte Conştiinţa Universală. Aceasta 
este starea pe care budiştii o numesc „Nirvana“ În ciuda 
faptului că budismul e etichetat frecvent ca fiind „ateist“, 
el ne arată această unire cu Sursa unică fundamentală, 
pe care alte religii o numesc „Conştiinţă Dumnezeiască“. 
În plus, studiind imaginile, vedem nu numai că dogma 
budistă susține modelul nostru de om, dar și că învăţăturile 
ei au explicat, deja din anul 1100 d.H., existența unei sin- 
gure Surse non-unice din care toate celelalte lucruri au 
devenit manifeste. Ba chiar înaintea epocii lui Buddha 
(cca 500 î.H.), Vedele, în India (cca 2000 î.H.), adoptaseră 
deja existența Elementului Unic (Anu) din care s-au format 
toate celelalte lucruri ale Creaţiei. Aşadar, având în vedere 
că toate sunt Una, omul poate găsi adevărurile Universului 
fie căutându-şi adevărata natură, fie examinând ştiinţific 
lumea din afara sa. Aici se întâlnesc cunoaşterea orienta- 
lă şi cea occidentală. Și, după cum s-a dovedit în această 
lucrare, ele sunt într-o armonie desăvârşită. 


Însă, în ochii occidentalului, probabil cele mai puternice 
argumente în favoarea modelului nostru sunt constituite 
de numeroasele pasaje din Noul Testament care dovedesc 
că lisus a înţeles pe deplin tot ce am expus în cartea de 
față. De dragul simplităţii, vom aborda această analiză 
studiind în paralel învățăturile yoghine (care formează o 
parte importantă din hinduism) şi Evanghelia lui Hristos.! 


1. Bhagavad-Gita, numită adesea „Biblia hindusă“, este cuvântarea 
Domnului Krişna, care îl învaţă ştiinţa yoghină pe Arjuna, prinţ al 
Indiei. Aşadar, referinţele la yoga vor avea funcţia de a încorpora 
hinduismul în analiza de faţă. 

Desigur, se admite fără rezerve că o mare parte din Biblie 
e simbolică, îndeosebi Apocalipsa; în consecință, de-a 
lungul veacurilor au fost formulate numeroase interpre- 
tări conflictuale. Din acest motiv, ne vom ocupa doâr de 
acele citate din Scripturi care nu se pretează aproape deloc 
la o înțelegere bazată exclusiv pe cunoștințele occidenta- 
le. În aceste cazuri, comparaţia între învățăturile orientale 
antice (de exemplu, ştiinţa yoghină) şi pasajele biblice va 
furniza un sprijin solid pentru modelul nostru de om.! 


Un „loc“ foarte bun pentru a ne începe analiza compara- 
tivă este „Facerea“. Doctrinele orientale (precum Vedele, 
în India) ne învaţă că toată Creaţia se întemeiază pe diver- 
sele manifestări ale unei singure vibrații. Şi că această 
vibrație este Cuvântul Sacru — Aum (Om)? Yoghinului 
i se spune să mediteze la acest sunet până când intră pe 
aceeași lungime de undă şi se contopeșşte cu el, devenind 
literalmente vibrația. În felul acesta, yoghinul pătrunde în 
Conştiința Universală, deoarece a devenit una cu vibrația 
aflată în spatele tuturor lucrurilor. Sunetul Aum se aude 
ca sunet lăuntric (nu cu urechile fizice) când persoana se 
concentrează asupra chakrelor superioare. Yoghinii l-au 
descris vag ca fiind: marea revărsare a unei cascade; vuie- 
tul oceanului; tunetul unor trâmbiţe. 


1. Adresăm mulțumiri speciale lui Paramahansa Yogananda și gurului 
său, Swami Sri Yukteswar, pentru munca depusă în scopul interpre- 
tării multora dintre citatele biblice prezentate în capitolul de față. 
Pentru informaţii suplimentare, vezi și Paramahansa Yogananda, 
Autobiography of a Yogi, Self-Realization Fellowship, Los- Angeles, 
1969; şi Swami Sri Yukteswar, The Holy Science, Self-Realization 
Fellowship, Los Angeles, 1972. 

2. Vezi: Swami Sri Yukteswar, The Holy Science, pp. 3-4. 

Întorcându-ne spre Biblie, găsim numeroase pasaje care 
sugerează că lisus şi ucenicii săi cunoşteau această vibrație 
sacră, modul de a o contacta şi semnificația ei în Creaţie. 
Ea e numită simbolic „Cuvântul“ (glasul lui Dumnezeu), 
iar în literatura creştină apare ca Amnin.! Explicând întreaga 
Creaţie ca rezultat al acestei vibrații, avem: 


La început era Cuvântul și Cuvântul era la Dumnezeu 
şi Dumnezeu era Cuvântul. Acesta era întru început la 
Dumnezeu. Toate prin El s-au făcut; și fără El nimic nu 
s-a făcut din ce s-a făcut. [Evanghelia după loan 1:1-3]? 


şi: 


„„„Acestea zice Cel ce este Amin, martorul cel cre- 
dincios și adevărat, inceputul zidirii lui Dumnezeu... 
[Apocalipsa 3:14) 


E şi mai limpede că Sfântul Ioan Teologul, cel căruia i se 
atribuie compunerea cărții Apocalipsei, avea capacita- 
tea de a intra în stările superioare de conștiință şi, prin 
urmare, ştia foarte bine învățăturile din Yoga. El şi-a dez- 
văluit o mare parte din cunoştinţe în Apocalipsă, după 
cum exemplifică următoarele relatări ale experiențelor 
sale cu Aum: 


Am fost în duh în zi de duminică şi am auzit, în urma 
mea, glas mare de trâmbiţă... [Apocalipsa 1:10] 


1. De remarcat asemănarea sonoră între hindusul Aur, creştinul 
Amen/Amin şi musulmanul Amin. 

2. Biblia sau Sfânta Scriptură, tipărită sub îndrumarea şi cu purtarea de 
grijă a Prea Fericitului Părinte Teoctist, Patriarhul Bisericii Ortodoxe 
Române, cu aprobarea Sfântului Sinod, Editura Institutului Biblic şi 
de Misiune al Bisericii Ortodoxe Române, Bucureşti, 1988. Toate 
citatele din Biblie au fost preluate din această versiune. (N. trad.) 

Tot loan spune: 


Atunci am auzit un glas din cer, ca un vuiet de ape multe 
şi ca bubuitul unui tunet puternic, iar glasul pe care l-am 
auzit ca glasul celor ce cântă cu alăutele lor... [Apocalipsa 
14:2) 


Abordarea ştiinţifică pe care am prezentat-o în capitolul 3 
a adus dovezi solide—atât din ştiinţa occidentală, cât 
şi din mărturia a doi mediumi faimoşi — că vitezele de 
vibraţie sunt răspunzătoare pentru lumea din jurul și 
dinăuntrul nostru. Aici vedem că doctrinele străvechi ale 
religiei hinduse şi ale celei creştine afirmă același lucru. 
Mai mult, analiza făcută unei stări mai înalte de conștiință 
(prezentată în capitolul 4), privind posibilitatea ca o per- 
soană să poată dobândi cunoştinţe despre viitor, concordă 
total cu abilitatea lui loan de „a fi în duh“ și de a scrie 
cartea Apocalipsei. 


Ne îndreptăm acum spre o altă parte simbolică a Bibliei, care 
are, de asemenea, paralele în învățăturile din ştiinţa yoghină. 
În capitolele 2 şi 4 am menţionat cele şapte chakre care fac 
parte din corpul astral al omului. Guru indieni — sfinți 
care ne învață Calea spre Dumnezeire — spun că, pentru 
a ajunge la Iluminare, omul trebuie să „deschidă“ aceste 
„şapte uşi“ şi să lase energia (prana) să curgă liber prin ele. 
Când se întâmplă așa, fiecare centru metapsihic se „lumi- 
nează“. Adică, meditaţia asupra lor dă la iveală o lumină 
strălucitoare în ariile corespondente de pe coloana verte- 
brală şi creier. A şasea chakră, situată în mijlocul frunţii, 
etalează apogeul acestei lumini şi deseori e numită Ochiul 

Spiritual.' Când este capabil să deschidă Ochiul Spiritual (în 
sensul că adună suficientă energie pentru a vedea Lumina), 
yoghinul de nivel avansat poate atinge Iluminarea dacă se 
concentrează profund asupra acestui punct. De aceea îl 
vedem des pe Buddha înfățișat cu un diamant în mijlocul 
frunţii, iar la anumite sărbători, atât hinduşii, cât şi creştinii 
îşi pun „cenuşă“ pe punctul respectiv. 

Ținând cont de cele prezentate, examinarea anumitor 
pasaje biblice ne va arăta limpede că şi creştinismul se 
bazează pe astfel de cunoştinţe. Iată ce spune Luca despre 
Ochiul Spiritual (numit şi luceafărul de dimineaţă, ochiul 
curat, sau al treilea ochi): 


Luminătorul trupului este ochiul. Când ochiul tău este 
curat, atunci tot trupul tău e luminat; dar când ochiul 
tău e rău, atunci şi trupul tău e întunecat. Ia seama deci 
ca lumina din tine să nu fie întuneric, [Evanghelia după 
Luca 11:34-35] 


lar în Apocalipsă stă scris: 


Şi vor vedea faţa Lui şi numele Lui va fi pe frunțile lor. Şi 
noapte nu va mai fi; şi nu au trebuință de lumina lămpii 
sau de lumina soarelui, pentru că Domnul Dumnezeu le 
va fi lor lumină... [Apocalipsa 22:4-5) 


Cât priveşte cele șapte chakre (învăluite în simbolismul 
profund care e tipic întregii Apocalipse), loan explică ce a 


1. Pentru o analiză orientală amănunţită despre Ochiul Spiritual 
şi restul sistemului chakrelor, vezi: Swami Vishnudevanda, The 
Complete Illustrated Book of Yoga, Bell Publishing Co. New 
York, 1960, pp. 292-299. Pentru 'o abordare occidentală, vezi: 
C.W. Leadbeater, The Chakras, Theosophical Publishing House, 
Wheaton, Illinois, 1972. 

văzut când a privit în spatele său (adică, a meditat la nive- 
lul coloanei vertebrale): 


Şi, întorcându-mă, am văzut şapte sfeșnice de aur. 
Şi în mijlocul sfeşnicelor pe Cineva asemenea Fiului 
Omului... [Apocalipsa 1:12-13] 


În mâna Lui cea dreaptă avea şapte stele... [Apocalipsa 1:16] 


Cele şapte stele sunt îngerii celor şapte Biserici, iar 
sfeşnicele cele șapte sunt şapte Biserici. [Apocalipsa 1:20] 


O persoană hotărâtă să dobândească Iluminarea e învățată 
să „intre“ în fiecare chakră (sfeşnic aprins), cu ajutorul 
concentrării profunde asupra lor. De aceea se numesc 
„biserici. 


Remarcăm din cele de mai sus că trei fațete esenţiale ale 
literaturii yoghine— Aur, cele șapte chakre şi luminarea 
Ochiului Spiritual — le erau bine cunoscute lui Iisus şi 
ucenicilor săi. Aceasta n-ar trebui să ne surprindă, din 
moment ce giganţi spirituali ca Iisus şi loan erau evident 
capabili să intre în nivelurile superioare de conştiinţă 
(adică în Duh/Spirit). De fapt, controlul şi conştiinţa avute 
de Iisus asupra propriului flux energetic reprezintă scopul 
tuturor yoghinilor avansați. Pentru a vedea cât de sensibil 
poate deveni un om la acest flux, iată următoarea relatare: 


Şi era o femeie care avea, de doisprezece ani, curgere de 
sânge. Şi multe îndurase de la mulți doctori, cheltuindu-și 
toate ale sale, dar nefolosind nimic, ci mai mult mergând 
înspre mai rău. Auzind ea cele despre lisus, a venit în 
mulțime şi pe la spate s-a atins de haina Lui. Căci îşi 
zicea: De mă voi atinge măcar de haina Lui, mă voi vin- 
deca! Și îndată izvorul sângelui ei a încetat şi ea a simţit 

în trup că s-a vindecat de boală. Și îndată, cunoscând 
lisus în Sine puterea ieșită din EI, întorcându-Se către 
mulţime, a întrebat: Cine s-a atins de Mine? [Evanghelia 
după Marcu 5:25-30) 


În acest citat, cuvântul „putere“ se referă la fluxul energetic 
pe care yoghinii îl numesc prana. Puterile manifestate de 
lisus au fost împărtășite de numeroși yoghini de-a lungul 
veacurilor.! Mergând mai departe, cuvântul „Învățător“ 
sau „Maestru“ se aplică unei persoane care a dobândit un 
control atât de înalt asupra energiei, încât nu numai că ştie 
când intră şi iese din propriul corp, dar poate să şi vindece 
şi să săvârşească multe alte aşa-numite „miracole“. Având 
în vedere că întreaga Creaţie este energie care vibrează cu 
viteze diferite și că, după cum am arătat, omul are control 
potenţial asupra acestor frecvenţe, rezultă că faptele care 
se pot împlini nu cunosc îngrădiri: 


Adevărat, adevărat zic vouă: cel ce crede în Mine va 
face și el lucrările pe care le fac Eu... [Evanghelia după 
loan 14:12] 


Urmându-ne ideea, Biblia revelează clar că lisus înțelegea 
că omul poate lua această energie din Sursa Infinită după 
cum doreşte. Ne amintim că atunci când am discutat 
despre sursele de energie accesibile omului (vezi capito- 
lul 4), am arătat că energia poate fi obținută din nivelul 
supraconştient. Această viteză mare de vibraţie a ener- 
giei constituie o sursă foarte directă, foarte apropiată de 
vibrația Cuvântului originar — Aur. Biblia spune: 


1. Pentru o relatare fascinantă despre foarte mulți sfinţi indieni şi 
despre miracolele săvârșite de ei, vezi: Yogananda, Autobiography of 
a Yogi. 

Scris este: „Nu numai cu pâine va trăi omul, ci cu tot 
cuvântul care iese din gura lui Dumnezeu“. [Evanghelia 
după Matei 4:4) 


şi: 
Între timp, ucenicii Lui îl rugau, zicând: Învățătorule, 


mănâncă. lar El le-a zis: Eu am de mâncat o mâncare pe 
care voi nu o ştiţi. [Evanghelia după Ioan 4:31-32]! 


Discuţia noastră din capitolul 4 explică, de asemenea, 
ce se întâmplă în cazul renaşterilor spirituale. Când mai 
multe persoane se întrunesc, cântând muzică ritmică și 
concentrându-și toată atenţia asupra a ceva din afara lor 
(de pildă, Dumnezeu), se pot pierde în această identifi- 
care mai înaltă. În asemenea condiţii, omul poate trans- 
cende EUL, chakrele se deschid, iar energia e lăsată să se 
reverse liber în ele. Senzația provocată de această cantitate 
extremă de energie care curge în tot corpul poate fi atât de 
euforică, încât e cu neputinţă să rămâi nemișcat. Hinduşii 
se pornesc pe dansuri şi cântări dezlănțuite. Cât despre 
pastorii occidentali, se cunosc cazuri când literalmen- 
te au început să se rostogolească pe coridorul bisericii.? 
Dacă această energie ar fi canalizată adecvat, astfel încât 
să se ridice pe coloana vertebrală, aşa cum învaţă tehnicile 
yoga, ea ar lumina Ochiul Spiritual și l-ar înălța pe individ 
1. Cei interesaţi pot studia, de asemenea, vieţile mai multor sfinţi ori- 
entali și occidentali care au trăit ani la rând fără să mănânce. De 
exemplu, catolica stigmatizată Therese Neumann, aflându-se sub 
supravegherea atentă a numeroşi medici germani, şi-a petrecut ulti- 
mii treizeci şi nouă de ani din viaţa ei consumând zilnic doar câte o 
ostie sfinţită. 


2. Astfel a apărut expresia „Holy roller“ („sfânt care se tăvăleşte/ 
rostogoleşte“). 

la stările mai înalte de Realizare-de-Dumnezeu, poate 
chiar în mod permanent. 


Noul Testament atestă faptul că în nivelul de conștiință 
al unei persoane se poate petrece o asemenea schimbare 
permanentă. Când un om începe să se identifice cu Sinele 
Spiritual (conştiinţa pură), vede sinele animalic şi psihic 
(corpul, emoţiile şi gândurile) ca foarte distincte de Sinele 
său real. Trece, într-adevăr, printr-o perioadă de tranziţie, 
când sinele inferior se diminuează și Sinele Superior 
urmează a fi întronat. În Biblie, acest proces este numit „a 
doua naștere“, sau „nașterea în Duh“: 


Adevărat, adevărat zic ţie: De nu se va naşte cineva de 
sus, nu va putea să vadă împărăţia lui Dumnezeu. lar 
Nicodim a zis către El: Cum poate omul să se nască, 
fiind bătrân? Oare poate să intre a doua oară în pânte- 
cele mamei sale și să se nască? lisus a răspuns: Adevărat, 
adevărat zic ţie: De nu se va naște cineva din apă și din 
Duh, nu va putea să intre în împărăţia lui Dumnezeu. Ce 
este născut din trup, trup este; şi ce este născut din Duh, 
duh este. [Evanghelia după Ioan 3:3-6) 


Iar lisus spune foarte limpede că şi el a trebuit să trans- 
ceandă conștiința eului pentru a se uni cu Dumnezeu: 


Celui ce biruieşte îi voi da să șadă cu Mine pe scaunul 
Meu, precum și Eu am biruit și am şezut cu Tatăl Meu pe 
scaunul Lui. [Apocalipsa 3:21] 


Aceasta ne trimite la un pasaj care este, probabil, şi cel mai 
neînțeles din Biblie. În capitolele anterioare am văzut în 
numeroase rânduri că, în starea axată pe EU, omul se iden- 
tifică total cu trupul, cu un set de emoții şi cu o matrice 
de gânduri. Așadar, îi consideră „tată şi mamă“ pe cei care 

au dat naştere corpului cu care se identifică. lar utilizarea 
cuvântului „eu“ în expresiile de zi cu zi se referă la aceste 
obiecte ale falsei identificări. Când un om dobândește 
luminarea (așa cum a făcut Iisus), se identifică cu starea 
lui superioară de conştiinţă la fel de deplin cum se iden- 
tifică alți oameni cu conştiinţa eului. Prin urmare, pentru 
lisus era foarte firesc să-l vadă pe Dumnezeu ca pe Tatăl 
său, având în vedere că părinţii noştri pământeşti nu sunt 
în niciun caz răspunzători pentru crearea Omului Spiritual 
(adică Energia Conştientă Pură).! isus, fiind identificat 
în totalitate cu Spiritul/Duhul, s-a referit la acest nivel de 
conştiinţă când a folosit pronumele „Eu“: 


lisus i-a zis: Eu sunt Calea, Adevărul şi Viaţa. Nimeni 
nu vine la Tatăl Meu decât prin Mine. [Evanghelia după 
loan 14:6] 


Nivelul de conştiinţă (viteza de vibraţiei a energiei) cu care 
se identifica lisus a primit diverse denumiri — Conștiinţă 
Hristică, Conştiinţă de Krişna, Conştiinţă Universală, 
Supraconștiință şi Nirvana, pentru a menţiona doar câteva. 
Altfel spus, nu contează cât de înaltă este frecvenţa, tot o 
manifestare a energiei vibrante avem (Aum, Cuvântul). 
Însă scripturile hinduse și creştine ne învață că Tatăl este 
mai presus de Creaţie şi că nu se poate ajunge la el decât 
parcurgând nivelurile superioare din interiorul Creaţiei. 
Aşadar, pasajul de mai înainte spune că nimeni nu poate 
ajunge la Tatăl decât dacă trece mai întâi prin nivelul de 


1. Genele părinţilor tereştri sunt răspunzătoare pentru feluritele cali- 
tăţi ale omului animalic. ar în măsura în care instrumentele inte- 
lectului și memoriei sunt afectate de perechile lor fiziologice din 
creier, şi acestea pot fi afectate genetic. Mai mult, calităţile omului 
fizic sunt influențate puternic de creșterea lui, petrecută în contact 
nemijlocit cu părinţii lumești. 

conştiinţă cu care Iisus însuşi se identifica total. Acest nivel 
al Conștiinţei Hristice este primul pas de la „nemanifest“ 
la „manifest“. Este inteligența din Creaţie. Şi întrucât e cea 
dintâi scoasă din Tatăl, e numită, în general, „Fiul“. Având 
în vedere că se identifica total cu Conştiința Hristică, aşa 
cum oricare dintre noi se identifică cu conştiinţa de a avea 
părinţi lumeşti, e oare de mirare că lisus s-a numit fățiș 
Fiul lui Dumnezeu? Însă isus nici măcar n-a insinuat vre- 
odată că el e singurul Fiu al lui Dumnezeu; dimpotrivă, 
ne-a învățat că toți suntem Copiii lui Dumnezeu, că acesta 
este dreptul nostru din naştere.! 


Întorcându-ne acum atenția spre Prima Epistolă a Sfântului 
Pavel către Corinteni, găsim şi mai multe elemente care 
susțin modelul nostru despre om și despre relația sa cu 
Universul. Aici, Pavel îşi dezvăluie cunoştinţele privind 
capacitatea omului de a exista în planuri mai înalte, descri- 
ind diferitele corpuri în care e închis omul: 


Sunt și trupuri cerești, și trupuri pământești; dar alta este 
slava celor cereşti și alta a celor pământeşti. [1 Corinteni 
15:40) 


Se seamănă trup firesc, înviază trup duhovnicesc. Dacă 
este trup firesc, este și trup duhovnicesc. [1 Corinteni 
15:44) 


Observăm din nou că termenul „spiritual“, „duhovnicesc“, 
e folosit cu referire la esenţa fină a vibrațiilor energetice 
mai înalte. Ne amintim că în analiza făcută textelor din 
Thought-Forms, de Besant şi Leadbeater (vezi capitolul 3), 


1. Cititorul interesat e invitat să compare Sfânta Treime din scriptu- 
rile creştine (Tată, Fiu şi Duh Sfânt) cu Treimea explicată în scri- 
erile hinduse străvechi (Sat, Tat şi Aum). Ambele explică limpede 
aceleaşi aspecte ale lui Dumnezeu şi ale Creaţiei Sale. Vezi: Swami 
Sri Yukteswar, The Holy Science. 

am numit aceste corpuri mai înalte „corp astral“ şi „corp 
mintal“. Mai mult, dat fiind accentul care se pune astăzi pe 
fenomenele metapsihice, mulţi dintre noi sunt familiarizați 
probabil cu expresia „proiecţie astrală“ — capacitatea de 
a separa corpul astral de corpul fizic şi de a-l proiecta la 
distanțe mari. Asta se întâmplă uneori în timpul som- 
nului, însă se poate petrece la fel de uşor şi când suntem 
complet treji. Odată ce o persoană experimentează un ase- 
menea fenomen, nu mai există îndoială privind detașarea 
sa de corpul fizic. Mai mult, la moarte, corpul sălășluieşte 
în corpul astral, în sferele superioare. De aceea stă scris: 


Iar când acest (trup) stricăcios se va îmbrăca în nestri- 
căciune şi acest (trup) muritor se va îmbrăca în nemu- 
rire, atunci va fi cuvântul care este scris: „Moartea a fost 
înghițită de biruință. Unde îţi este, moarte, biruinţa ta? 
Unde îţi este, moarte, boldul tău?“ [1 Corinteni 15:54-55] 


Adevărata frumuseţe a mesajului oriental stă în aceea că 
ne învață cum să detaşăm corpul astral de corpul fizic încă 
din timpul în care trăim în lumea fizică. Toate fac parte 
din Calea spre Iluminare şi, ca atare, aceste puteri pot fi 
dezvoltate de către oricine.! 


1. Cititorul interesat de alte dovezi privitoare la persoanele care au intrat 
în nivelurile mai înalte de conştiinţă poate consulta: R.M. Bucke, 
Cosmic Consciousness, în care operele unor personalități însemnate, 
ca Dante, Francis Bacon, Alfred Tennyson, Walt Whitman, William 
Wordsworth, Blaise Pascal, Ralph Waldo Emerson, Henry David 
Thoreau şi mulți alţii, sunt studiate pornind de la ipoteza că acești 
autori au avut o anumită experiență privind stările superioare de 
conştiinţă şi s-au referit explicit la ele în scrierile lor. De asemenea, 
Bucke reuşeşte să facă o analiză mult mai detaliată a unor lideri 
religioşi, precum lisus, Buddha, Mohammed şi Sfântul Pavel, decât 
studiul de față. 

Am putea continua astfel la nesfârşit, găsind citate bibli- 
ce care susțin existența altor planuri, necesitatea sme- 
ririi EULUI, unitatea în Spirit/Duh (energie) a tot ceea 
ce există, afirmaţia că „împărăţia se găseşte înăuntru“ 
şi aşa mai departe. Cât despre învăţăturile orientale, nu 
trebuie să le analizăm pentru a dovedi că ele ne susțin 
modelul, căci yoga este ştiinţa care arată cum să ne trans- 
cendem conștiința axată pe „eu“ şi să intrăm în Conştiința 
Universală. Aşadar, nu ne-a rămas decât să adunăm laolal- 
tă lucrurile evidente în ce priveşte cuvântul „Dumnezeu“ 
Referințele la „Duh“ din Biblie trimit clar la energia care 
vibrează la frecvențe mai înalte. Iar această afirmaţie nu 
presupune vreo blasfemie, din moment ce fizica occiden- 
tală a recunoscut de mult că energia e omniprezentă. Mai 
mult decât atât, în capitolul 4 am arătat că această energie 
omniprezentă este identică, în mod evident, cu conștiința 
şi, prin urmare, e omniscientă. Dat fiind faptul că energia 
constituie singura forţă activă din Univers, i se poate pune 
deopotrivă eticheta „omnipotentă“ Acum putem înțelege 
ce l-a făcut pe Mahatma Gandhi să spună: 


El cârmuieşte până şi cel mai mărunt detaliu din viața 
mea; cred în toată puterea cuvântului că nicio frunză nu 
se clinteşte decât prin voinţa Lui.! 


Tot astfel, lisus a afirmat: 


Nu se vând oare cinci vrăbii cu doi bani? Şi niciuna 
dintre ele nu este uitată înaintea lui Dumnezeu. Ci şi 





i. Harijan, 16 februarie 1934; retipărit în R.K. Prabhu (compilator), 
Mohan-Mala (A Gandhian Rosary), Navajivan Publishing House, 
Ahmedabad-14, India, 1949, p. 5. Deşi Gandhi e cunoscut în Vest 
mai mult ca figură politică, el a fost — fapt mai insemnat —un ilu- 
minat guru. Gandhi practica tehnicile yoghine şi avea un grup de 
discipoli pe care îi indruma de-a lungul Căii. 

perii capului vostru, toți sunt numărați. [Evanghelia 
după Luca 12:6-7] 


Iar Krişna spune: 


Eu sunt gustul apei, 

lumina soarelui şi a lunii, 

silaba om din mantrele vedice; 

Eu sunt sunetul în eter 

şi destoinicia în oameni. 

Eu sunt mireasma originară 

a pământului, Eu sunt dogoarea din foc. 


Într-unul dintre aspectele Sale, Dumnezeu este frunza, 
vrabia, pământul şi focul. EI este Energia Conştientă din 
care se manifestă toate lucrurile; așadar, toate lucrurile 
sunt în El și El e în toate lucrurile. 


În final, ne vom întoarce la cartea Facerii (Geneza), unde 
stă scris că omul a fost creat după chipul şi asemănarea 
lui Dumnezeu. În cadrul modelului nostru, am anali- 
zat trei aspecte diferite ale omului: animalic, psihic și 
spiritual. Cu siguranţă, în cartea Facerii nu se face refe- 
rire la corpul omenesc, din moment ce țelul vădit al 
Bibliei e să-l încunoştințeze pe om că el nu este corpul 
fizic. A-l vedea pe Dumnezeu ca având un EU în jurul 
căruia El trebuie să lucreze este iarăşi absurd. Scripturile 
spun că omul trebuie să se ridice mai presus de (să-și 
depăşească) sinele inferior pentru „a intra în împărăția 
lui Dumnezeu“. Ne rămâne, deci, Omul Spiritual ca acel 


1. Bhagavad-Gita așa cum este ea, ediţia a II-a, textul original sanscrit, 
transcrierea cu caractere romane, echivalentele românești; tradu- 
cere şi comentarii detaliate de Graţia Sa Divină A.C. Bhaktivedanta 
Swami Braphupada, The Bhaktivedanta Book Trust, 2007, pp. 382- 
383. (N. trad.) 

aspect al omului făcut după chipul lui Dumnezeu. Şi exact 
asta am arătat pe parcursul întregii cărți. Omul Spiritual 
este Energia Conştientă care devine conștientă de— și 
insuflă viață în — corp, emoții şi gânduri. În această stare 
pură, omul e una cu moștenirea lui divină. Aşadar, când 
un om dobândește Realizarea-de-Sine, el dobândește şi 
Realizarea-de-Dumnezeu: 


Nu crezi tu că Eu sunt întru Tatăl şi Tatăl este întru Mine? 
Cuvintele pe care vi le spun nu le vorbesc de la Mine, 
ci Tatăl— care rămâne întru Mine — face lucrările Lui. 
Credeţi Mie că Eu sunt întru Tatăl și Tatăl întru Mine. 
[Evanghelia după loan 14:10-11] 


Astfel, putem conchide că eticheta „Dumnezeu“ se referă, 
din multe privințe, la aceeaşi Forţă Inteligentă pe care noi 
am numit-o Energie Conştientă. Fiindcă dacă e adevărat 
că Universul se dilată la infinit, atunci, potrivit descoperi- 
rilor fizicii occidentale, Energia trebuie considerată infi- 
nită. De asemenea, rezultă că Energia este şi eternă. 
Energia era, la început, înainte ca toate celelalte lucruri să 
fi fost create; Energia va fi, la sfârşit, după ce toate cele- 
lalte vor pieri — ÎNTRUCÂT ENERGIA NU POATE EI NICI 
CREATĂ, NICI DISTRUSĂ..! 





|. „Religia mea constă într-o admiraţie smerită a spiritului superior 
ilimitabil care se revelează pe sine in cele mai mărunte detalii pe 
care le putem percepe cu mintea noastră plăpândă, slabă. Această 
convingere emoţională profundă a prezenţei unei puteri raționale 
superioare, care se revelează în universul incomprehensibil, for- 
mează ideea mea de Dumnezeu“ — Albert Einstein, în Lincoln 
Barnett, The Universe and Dr. Einstein, Bantam Books, colecția 
Science and Mathematics, New York, 1968, p. 109. 


CAPITOLUL 7 


Aplicarea rezultatelor 


Capitolele precedente ale studiului de față au elaborat și 
susținut un model de om bazat pe lucrări fundamenta- 
le din domeniile psihologiei, fizicii, biologiei, precum şi 
doctrine religioase occidentale şi orientale. Acest model 
(vezi Figura 7, pagina 88) nu este doar explicit şi aplicabil, 
ci şi îndeajuns de general pentru a-i include pe toți oame- 
nii care au trăit vreodată, indiferent când şi unde. Deşi 
modelul nostru pune accentul pe asemănările covârşitoare 
dintre oameni, e capabil totodată să explice toate deosebi- 
rile fiziologice şi psihologice existente între ei. Acum, că 
avem un model de om atotcuprinzător, sarcina noastră 
este să aplicăm ce am învățat. 


Înainte de toate, am constatat că Energia Conștientă este 
cea care curge în grupul particular de atomi legaţi între ei 
pe care îl numim, la modul general, „corp“. Mai mult, acest 
flux energetic dirijat de voință răspunde de toate activităţile 
corporale — voluntare și involuntare. Prin urmare, ori de 
câte ori o persoană doreşte să se exprime în exterior, o face 
dirijând fluxul energetic prin canalele potrivite. De exem- 
plu, când un om sculptează o statuie, pictează un tablou 


APLICAREA REZULTATELOR 173 


sau cântă la un instrument muzical, fiecare act presupu- 
ne un consum precis de energie. Rezultatul final al actu- 
lui (sculptura, pictura etc.) e o combinaţie de „materie“ 
din planul fizic şi energie (spirit) din planurile superioare. 
Dacă privim cu atenţie lucrurile produse de om în lumea 
care ne înconjoară, ne formăm o imagine clară despre 
canalele specifice prin care trebuie să fi circulat energia. 
Când vedem Natura modelată în obiecte sexuale (sau orice 
altă formă de satisfacere a impulsurilor primare), putem fi 
siguri că fluxul energetic corespondent a trecut prin sinele 
animalic, iar conștiința a fost centrată mai mult sau mai 
puţin la acest nivel. Pe de altă parte, cel mai rapid automobil 
construit vreodată, ori cel mai lung pod, ori cea mai înaltă 
clădire, ori cea mai scumpă casă sunt, toate, manifestări ale 
unui flux energetic orientat spre „eu“, Apelând la o analo- 
gie, e ca şi cum am turna apă în mai multe pahare, fiecare 
pahar având în interior un labirint încâlcit de tuburi prin 
care apa trebuie să curgă înainte de a ieși pe planul fizic. În 
funcţie de tuburile care au fost deschise, apa poate ieşi din 
pahar printr-o infinitate de locuri posibile. Apa reprezintă 
Energia Conştientă; fiecare pahar reprezintă un „om“ în 
care tiparul complex de canale alcătuieşte caracteristici- 
le sale particulare (cu alte cuvinte, personalitatea sa). La 
intrarea inițială în „pahar“, energia este intrinsec neutră. 
Dirijarea energiei prin fiecare „om-labirint“ este cea care 
„colorează“ fluxul energetic, înainte de a deveni manifest 
pe planul fizic. Altfel spus, această energie infinită care 
curge prin aspectele inferioare ale omului (sinele animalic 
şi cel psihic) constituie baza prin care fiecare individ se va 
manifesta în societate. Așadar, aspectele unei societăți nu 
sunt decât rezultatul interacțiunii dintre fluxurile energetice 
exteriorizate ale indivizilor care o compun. 

Pentru a înțelege mai exact, să vizualizăm mintal această 
energie de diverse „culori“ revărsându-se din toți indivi- 
zii unei societăţi. În plus, să admitem că motivul pentru 
care această energie e canalizată într-o direcție exterioară 
constă în faptul că există anumite dorinţe pe care „omul 
lăuntric“ simte că le poate satisface interacționând pe 
planul fizic. 


Ţinând cont de toate cele expuse, acum putem da un 
exemplu general de aplicare a modelului nostru. În acest 
scop, ne putem ocupa îndeaproape de orice domeniu de 
cunoaştere care l-a interesat pe om. Totuşi, având în vedere 
că ştiinţele sociale depind incontestabil de presupoziţii 
despre comportamentul uman, să ne concentrăm pe 
această sferă. Să punem accentul în mod deosebit pe ştiinţa 
economică, pentru a vedea dacă acum, cunoscând adevă- 
rata natură a omului, am putea aboli porecla ei, veche de 
secole, anume „știința întunecată“. Întrebarea pe care ne-o 
vom pune este: „Care tip de structură economică poate fi 
considerat a fi cel mai bun?“ Oare cel mai eficient pentru 
a ne duce la „punctul de fericire“ economică (şi socială) 
ar fi un sistem laissez-faire capitalist, cvasicapitalist, sau 
unul socialist? Întrucât oamenii sunt cei care realizează 
interacțiunea, răspunsul la această întrebare importantă 
depinde, evident, de ceea ce susţinem despre om. Din feri- 
cire, având de-acum un model teoretic bine construit cu 
care să lucrăm, vom putea arunca un pic de lumină asupra 
însemnatei probleme a sistemelor economice optime. 


Dacă dorim să evaluăm care dintre sistemele menţionate 
mai sus este cel mai eficient, înainte de toate trebuie să con- 
venim asupra unui criteriu de eficiență. Să ne amintim că 
la începutul acestui capitol am formulat concluzia potrivit 
căreia răspunzătoare pentru toate aspectele societății este 

combinaţia fluxurilor energetice exteriorizate şi dirijate de 
dorinţă ce provin de la fiecare individ. Cum economia e 
doar un aspect al unei societăți, rezultă că la baza tuturor 
activităţilor economice se află forța generată de aceste flu- 
xuri energetice. În esență, respectivele fluxuri alcătuiesc 
„sala maşinilor“, de unde e pusă în funcţiune economia. 
Așadar, întrebarea privind eficacitatea unui sistem econo- 
mic devine, de fapt: „Cum putem exploata cel mai efici- 
ent această sursă exteriorizată de energie, astfel încât să 
satisfacă cel mai bine dorinţele interne care o dirijează?“ 
Prin urmare, eficienţa sistemului depinde în întregime de 
calitățile fluxului energetic. De pildă, dacă i-am cere unui 
inginer să compare eficienţele relative generate de o moară 
de vânt şi o roată hidraulică (moară de apă), cu siguranță 
n-ar putea face asta fără informaţii privind sursa de putere 
pe care încearcă să o exploateze respectivele sisteme. O 
roată hidraulică se dovedește inutilă într-un deșert vântos, 
dar, amplasată pe un râu cu ape repezi, întrece cu mult o 
moară de vânt. Factorul care determină eficienţa relativă a 
unor sisteme diferite este sursa de energie pe care încearcă 
să o exploateze fiecare sistem, nu sistemul însuși. Aşadar, 
noi trebuie să ne utilizăm modelul astfel încât să putem 
spune ceva specific despre fluxul energetic subiacent pe 
care sistemul economic încearcă să-l exploateze. 


Bazându-ne pe cele expuse în capitolele precedente, am 
putea susține aici că omul a evoluat, atât pe orizontală, cât 
şi pe verticală, şi că sistemul economic trebuie să se adap- 
teze la această evoluție. Evoluția pe orizontală e de natură 
tipic darwinistă (adică, omul animalic adaptându-se la 
mediul exterior). Pe de altă parte, evoluţia pe verticală este 
procesul lent al întregii civilizaţii care îşi mută centrul de 
identificare de la omul animalic la omul psihic şi, în sfârşit, 

la Omul Spiritual. Ţinând cont de desfășurarea acestei 
evoluţii, şi presupozițiile pe baza cărora determinăm un 
sistem economic teoretic optim trebuie să se schimbe. 
De exemplu, pe parcursul secolelor anterioare, condițiile 
generale, chiar şi în țările „avansate“, erau marcate de o 
stare de sărăcie, de lipsa aferentă de provizii pentru nevoile 
trupeşti de bază. În astfel de împrejurări, „sinele animalic“ 
ne acaparează, evident, mare parte din atenţie, iar energi- 
ile noastre se îndreaptă spre acest aspect al ființei. Având 
în vedere subsecventa cerere mare de bunuri și servicii 
fizice, deducem că, în acest stadiu, obiectivele unui sistem 
economic eficient trebuie să fie creşterea la maximum a 
producției şi, totodată, furnizarea capitalului necesar dez- 
voltării viitoare. Mai mult, întrucât în această fază, omul 
e dirijat în principal de instinctele sale primare, putem 
conchide că omul animalic este exemplul perfect de inte- 
res personal. Cu acest tipar comportamental ce formează 
canalul prin care curge energia în planul fizic, „energia 
interesului personal“ trebuie dirijată acum într-un sistem 
economic care exploatează cât mai eficient acest flux spe- 
cific. Şi nu încape îndoială, nici măcar pentru un marxist, 
că un cadru pur capitalist reprezintă „mașinăria“ cea mai 
capabilă să utilizeze cu eficiență fluxul energetic ce ope- 
rează la acest nivel. Iar asta pentru că un sistem capitalist se 
bizuie exclusiv pe interesul personal, ca stimulent pentru 
a-i face pe oameni să muncească și pentru a reglementa 
producţia și preţurile. De aceea, Adam Smith şi alţii! au 


1. Vezi: Adam Smith, An Inquiry into the Nature and Causes of Wealth 
of Nations (publicat pentru prima oară în 1776), editat de Edwin 
Cannan, Random House, colecția Modern Library, New York, 
1937. Pentru o trecere în revistă a opiniilor celorlalți gânditori 
din tradiția economică clasică, vezi: Jacob Oser, The Evolution of 
Economic Thought, Harcourt, Brace, and World, Inc., New York, 
1970, pp. 55-130. 

argumentat că sistemul capitalist laissez-faire ne va duce 
cu necesitate, de unul singur, la „punctul fericirii optime“ 


Măsura în care sistemul nostru capitalist s-a ridicat la 
înălțimea promisiunii în perioada de dezvoltare este 
o chestiune ce ține deja de istorie. Fluxul energetic al 
omului animalic a fost exploatat la maximum, iar curba 
de creștere a Produsului Intern Brut (PIB) ilustrează stră- 
dania, imboldul și caracterul exploziv al acestui aspect al 
omului. Însă asta înseamnă oare că sistemul capitalist e 
cel mai bun sistem de exploatare a fluxului energetic în 
toate circumstanţele? Întotdeauna trebuie să ţinem seama 
de faptul că sistemul nu e decât o maşină folosită pentru 
exploatarea energiei şi că la anumite tipuri de fluxuri se 
potrivesc anumite tipuri de exploatare. 


Tocmai succesul sistemului laissez-faire capitalist în 
exploatarea fluxului energetic al omului animalic i-a per- 
mis omului să evolueze şi energiei să-și mute centrul. Asta 
deoarece, pe măsură ce un sistem economic creşte, apare 
o mișcare naturală spre centralizare. O asemenea mişcare 
se impune atât din perspectiva eficienţei economice, cât 
şi fiindcă, pe măsură ce nevoile de bază ale omului sunt 
satisfăcute, energia lui e liberă să fie întrebuințată la nive- 
luri superioare, mai apropiate de social. Așadar, pe măsură 
ce ne centrăm pe omul fizic, tindem să organizăm forme 
mai înalte de utilizare a energiei, nu doar cele care lucrea- 
ză direct pentru asigurarea hranei, îmbrăcăminţii şi adă- 
postului omului animalic. Interesul pentru artă, educaţie 
şi călătorii începe să crească; împreună cu această creştere, 


1. Produsul Intern Brut (PIB) este un indicator economic ce reflectă 


suma valorii totale a bunurilor şi serviciilor create în cadrul unui 
sistem economic în decurs de un an. 

apare şi recunoașterea faptului că toți oamenii depind 
unul de altul, fie direct, fie indirect. Odată ce are loc colec- 
tivizarea intereselor (altfel spus, pe măsură ce omul fizic 
începe să dicteze fluxul energetic), se face simțită nevoia 
unei schimbări corespunzătoare în sistemul economic. 


După cum am văzut mai sus, capitalismul laissez-faire dă 
randament maxim cu oameni care acționează ca indivi- 
dualități în interesul omului animalic. Evident, chestiu- 
nea „externalităților“! are o importanţă relativ minoră 
când vine vorba de alimente, îmbrăcăminte şi adăpost, în 
comparaţie cu educaţia, călătoriile, activităţile recreative, 
arta etc. S-ar părea, aşadar, că centrarea fluxului energetic 
în omul psihic ar necesita mai multă activitate colectivă în 
economie, mai ales că și alte interese se colectivizează. Şi, 
exact cum impune evoluția naturală, asta s-a şi întâmplat: 
statul a devenit puternic şi, încetul cu încetul, conceptul de 
laissez-faire a fost marginalizat. Unii economişti au înce- 
put să argumenteze că sistemul capitalist laissez-faire nu 
avea cum să funcționeze, deoarece Adam Smith a comis 
greşeala teoretică de a neglija bunurile colective. Însă 
genul de argument „el a greșit, acum noi avem dreptate“ 
ignoră total faptul că lucrurile evoluează. Un sistem pur 


1. Pentru cei care nu sunt familiarizați cu sensul dat de economişti 
termenului „externalitate“, acesta poate fi descris cel mai bine ca un 
efect de „deversare“. Cu alte cuvinte, despre orice formă de activitate 
din economie, care, pe lângă actorul principal, are şi un efect sem- 
nificativ asupra oamenilor, se spune că are „efecte externe“. Aceste 
efecte pot fi pozitive, ca în cazul infrumuseţării fațadei casei dintr-o 
zonă suburbană, sau negative, ca în cazul unei fabrici care polu- 
ează atmosfera. Și cu cât operăm cu mai multe bunuri purtătoare 
de efecte externe, cu atât avem mai multă de nevoie de decizii eco- 
nomice colective (guvernamentale, la nivel de stat). Asta deoarece 
piața privată, motivată de interese personale, e incapabilă să ia în 
calcul valoarea externalităților. 

capitalist a fost teoretic corect pentru exploatarea omului 
animalic, însă un sistem cvasicapitalist e, tot la modul teo- 
retic, mai eficient pentru exploatarea fluxului energetic 
venit prin omul psihic. Vedem astfel că există un sistem 
de feedback — acțiune-reacţiune-interacțiune — între om 
şi sistemul economic. Pe măsură ce omul evoluează, siste- 
mul necesar pentru a-i exploata fluxul energetic evoluează 
şi el în mod natural. La rândul lor, rezultatele sistemului 
evoluat îi permit omului să evolueze şi mai mult.! 


Acum, după ce fluxul energetic al omului s-a ridicat de la 
sinele animalic la sinele psihic, sistemul economic a evo- 
luat treptat de la /aissez-faire la cvasicapitalism. Pe măsură 
ce fiecare generaţie care se succedă e din ce în ce mai puţin 
îngrijorată în privința surselor de alimente, îmbrăcămin- 
te şi adăpost, și asistăm la o expunere tot mai extinsă la 
educaţie şi artă, omul va fi din ce în ce mai liber să-şi dez- 
volte calități compatibile cu Sinele Spiritual. Altfel spus, cu 
cât omul are mai mult timp să gândească, cu atât mai mult 
tinde să se centreze în el însuşi. În orice caz, programul 
universitar tipic, care are efectul de a-l scoate temporar pe 
individ din „curentul predominant de gândire“, s-a dove- 
dit a fi o mare binefacere pentru trezirea Omului Spiritual. 
Apelul la iubire, pace și frăție lansat în prezent de tineretul 
din toate țările dezvoltate e doar un indiciu al acestei tre- 
ziri lente. 


Bineînţeles, asta nu înseamnă că unii dintre tinerii fiecărei 
generaţii nu au luat parte la o astfel de redeşteptare, însă 


1. Generaţiile anterioare, care au construit cu multă trudă un sistem 
economic prosper, nu greşesc atunci când se plâng că libertăţile care 
prevalează în cazul generaţiei actuale se datorează doar eforturilor 
lor. Însă a spune că e ceva greşit sau incorect în legătură cu asta este 
ca şi cum o gorilă s-ar uita cu ranchiună la un homo sapiens! 

istoria a arătat că numărul lor a fost relativ mic şi că impac- 
tul existenţei lor nu a avut un efect major asupra sistemu- 
lui. De fapt, având în vedere că sistemele economice din 
trecut erau mai puțin avansate decât cele de astăzi, aproape 
toți, cu excepţia celor mai radicali partizani ai schimbării 
economice, intrau şi erau asimilați în sistemul prevalent. 


Însă lucrurile stau altfel în ziua de azi. Condiţiile econo- 
mice sunt capabile să garanteze, cu un efort foarte redus, 
nevoile minime ale omului animalic. Drept rezultat, din ce 
în ce mai mulți oameni progresează spre centre mai înalte 
de conştiinţă. Şi, pe măsură ce această evoluţie naturală 
continuă să ia amploare în rândurile generaţiei tinere, ea 
reînvie scânteia aprinsă odinioară în generația mai vârst- 
nică. Aşadar, succesul sistemului economic curent (în 
cazul de față, sistemul cvasicapitalist) a început din nou 
să creeze o atmosferă compatibilă cu evoluţia pe verticală 
a omului. 


Însă dacă oamenii încep să se schimbe, cum rămâne cu 
sistemul existent? Pentru a exploata eficient fluxul energe- 
tic modificat şi a ne duce la un „punct optim; atunci și el 
trebuie să se schimbe. Căci dacă sistemul se împotriveşte 
schimbării în temeiul succesului din trecut, atunci 
ineficienţa (şi, prin urmare, eşecul) este certă. 


[ar transformările încep să se petreacă. Din ce în ce mai 
mulţi tineri „ies din competiție“ — călătoresc în lungul şi 
în latul țării, se mută în păduri, îşi iau slujbe modeste şi aşa 
mai departe. E vina sistemului. La urma urmei, un sistem 
eficient, flexibil, nu încearcă să modifice natura omului 
pentru ca sistemul să poată opera mai bine; dimpotrivă, se 
schimbă pe sine, astfel încât să poată exploata mai eficient 
fluxul energetic evoluat care, treptat, își mută centrul în 

Omul Spiritual. Iar acest proces va avea loc. Nu va fi nevoie 
de o revoluţie, deoarece nu există un „establishment“, niște 
„ei“ suficient de puternici pentru a se opune formidabilei 
forţe a fluxului energetic subiacent. În procesul de schim- 
bare există totuşi stadii intermediare, în care rigiditățile 
sistemului provoacă „dureri de creştere“. Însă dacă dorim 
să ne folosim intelectul pentru a diminua aceste „dureri“, 
mai întâi trebuie să ne uităm la Omul Spiritual şi să încer- 
căm să extrapolăm direcția probabilă pe care o va lua 
evoluţia naturală. Atunci vom putea ajunge la un echilibru, 
permițându-ne „să curgem odată cu el“. 


După cum interesul personal caracterizează omul anima- 
lic, iar năzuința spre acceptarea grupului şi superioritatea 
sunt calităţi ale omului psihic, cuvântul „altruism“ ne oferă 
o idee bună despre Omul Spiritual. În primul rând, îndată 
ce ne înălțăm deasupra conştiinţei corporale, realizăm că 
cele „cinci simțuri“ nu constituie cel mai avantajos canal 
prin care să dirijăm fluxul energetic. Învățăm repede că 
satisfacția absolută, permanentă, nu se poate dobândi cu 
ajutorul simţurilor fizice. Pricepem cu toții că simţurile, 
cu cât le „hrănim“ mai mult, cu atât cer mai mult pentru 
a fi stimulate pozitiv. În esenţă, simţurile sunt o bătălie 
pierdută — pe această cale nu se poate ajunge la pacea sau 
la mulțumirea lăuntrică permanentă. Prin urmare, în loc 
să ne investim toată energia în slujirea corpului, învăţăm 
să îl antrenăm, astfel ca el să ne slujească mai bine. Și în 
timp ce se desfăşoară acest proces, întrucâtva negativ, al 
aducerii omului animalic sub control, urcăm pe scara 
necesităților, iar omul psihic e cel care începe să primeas- 
că fluxul energetic. 


După cum am menționat mai devreme, omul încear- 
că acum să dobândească siguranță, pace, iubire și 

mulțumire lăuntrică slujind EUL. Şi cum stimulii EULUI 
ţin de comparaţia interpersonală (câtă vreme satisfacerea 
cerinţelor omului animalic e o activitate mai degrabă indi- 
viduală), asta impune de la sine o existență mai sociali- 
zată. Cu modalitățile de stimulare a EULUI suntem foarte 
familiarizați, dat fiind că ele constituie în general impulsul 
din spatele majorităţii acţiunilor noastre. Dar, vai, încetul 
cu încetul omul descoperă că gratificaţia absolută, per- 
manentă, nu poate fi găsită nici prin intermediul omului 
psihic. Stimulările pozitive — ca mândria, realizarea per- 
sonală şi siguranţa (de obicei, prin acumularea de bunuri 
materiale) — sunt temporare. Aşa cum se întâmplă și cu 
simțurile fizice, cantitatea stimulentelor necesare pentru a 
mulțumi EUL creşte de fiecare dată când îl satisfacem. De 
exemplu, când eram săraci, cinci sute de dolari în bancă ne 
dădeau senzația unei siguranțe supreme. Când am devenit 
mai prosperi, a fost nevoie de cinci mii pentru a genera 
aceeaşi senzație lăuntrică, apoi de zece mii — și tot așa. 
Ştim cu toții că există multe persoane care au sute de mii 
de dolari la bancă şi care, totuși, nu se bucură de senzația 
de siguranţă şi nu se simt eliberați de grijile financiare. Cu 
un efort minim de introspecţie, observăm că acelaşi lucru 
e valabil în ce priveşte mândria privind propriile realizări 
şi siguranţa în relaţiile de grup. Conceptul de sine al unei 
persoane e contestat în mod continuu și întreaga noastră 
viață se axează pe atingerea obiectivelor idealizate ale gru- 
pului. Atunci când ne căutăm satisfacția în ochii altora, nu 
există o senzaţie absolută de genul: „Uf, am reușit, în fine! 
Acum nu mai trebuie să-mi fac nicio grijă!“ Totul e rela- 
tiv şi temporar. Impulsurile noastre naturale spre iubire, 
pace lăuntrică, fericire şi libertate nu își pot găsi împli- 
nirea mulțumitoare cu ajutorul fluxului energetic venit 

prin EU, deoarece EUL nu poate fi satisfăcut o dată pentru 
totdeauna. 


Nicio persoană care a examinat obiectiv evenimente- 
le petrecute până în prezent în viața sa nu poate să nege 
adevărul celor descrise mai sus. Cu timpul, din ce în ce 
mai mulți oameni coboară din „carusel“ şi pornesc în cău- 
tarea a ceva mai înalt. Acel moment marchează debutul 
evoluţiei de la omul psihic la Omul Spiritual. Când a ajuns 
în punctul respectiv, omul a încetat, măcar parţial, să se 
identifice cu propriul corp, cu emoţiile şi gândurile lui, şi 
a început să se concentreze asupra adevăratei sale naturi. 


Dar cum se vede lumea din jur prin ochii unei persoane 
care se orientează spre această stare? Înainte de toate, ches- 
tiunile privitoare la posesiunile materiale şi la noţiunea 
de proprietate devin relativ nesemnificative. Persoana a 
încetat să-și mai caute mulțumirea în obiectele exterioare, 
privindu-le mai degrabă ca pe simple organizări diver- 
se de atomi. Acceptă foarte pasiv lucrurile care-i ies în 
cale — bucurându-se de ele, însă fără a se atașa de ele. Ideea 
deţinerii de terenuri, în special, devine aproape hilară. 
În Starea Superioară, omul — independent de voința lui 
conştientă — trăieşte într-un corp care sălășluiește pe (şi e 
alcătuit din) planeta Pământ. Imaginaţi-vă, dacă doriţi, că 
vă naşteţi din nou (vă treziţi, ca să zicem așa) și vă găsiți în 
situația existențială de a fi prinşi într-un corp care e limitat 
la o planetă măruntă ce pluteşte prin spațiu. Ultimul lucru 
care v-ar veni în minte ar fi dorinţa (sau chiar o vagă idee 
că ar fi cu putință) de a „deţine“ o bucată din planetă.! 
Odată ce îşi lărgeşte cadrul de referință la scară univer- 


1. Dacă privim economia din perspectiva fizicii, se pune întrebarea: 
„O persoană are dreptul de a «deţine» un atom?“ În ultimă instanţă, 
oare conceptul de a deţine obiecte fizice (inclusiv corpurile noastre) 
nu se bazează cu necesitate pe un principiu de acest gen? 

sală, omul realizează că n-a avut nicio legătură cu crea- 
rea obiectului în cauză (şi că a avut relativ puţin de-a face 
cu prezervarea sau distrugerea lui). Pe măsură ce tot mai 
multe persoane vor începe să simtă cu adevărat astfel, pe 
planetă va evolua o formă sau alta de „gestiune comună"! 


O altă schimbare majoră ce tinde să aibă loc pe măsură ce 
omul evoluează într-o Fiinţă Spirituală se petrece în dome- 
niul „muncii“. În cultura noastră avem trei concepții (sau 
atitudini) distincte privitoare la muncă. Cea dintâi şi cea 
mai obiectivă este accepțiunea în care folosesc cuvântul 
fizicienii, anume aceea care presupune orice consum de 
energie. Pe de altă parte, economiştii au întrebuințat terme- 
nul în mod tradițional pentru a desemna doar consumurile 
de energie încărcate cu o valoare subiectivă negativă — sau 
„inutilitate“. Altfel spus, ceva ce trebuie compensat în cazul 
în care acțiunea are loc. Însă odată ce învăţăm să ne antre- 
năm corpul şi mintea, vedem că lucrurile care odinioară 
produceau inutilitate produc acum utilitate. Fiindcă atunci 
când o persoană începe să-şi controleze fluxul energetic 
interior constată repede că, la fel ca toate celelalte fluxuri, 
dacă energia nu e liberă să iasă, rata intrării fluxului în corp 
va fi restricționată. Şi, după cum am menţionat în capito- 
lele anterioare, având în vedere că libera trecere a aces- 
tui flux energetic prin corp şi minte este cea care creează 
senzațiile numite în mod obişnuit extaz, iubire, pace lăun- 
trică şi mulțumire, ca şi stările mai dezvoltate ţinând de 
inteligenţă, atunci cel mai bun lucru pe care îl poate face un 
om pentru a-şi satisface dorinţele e să menţină circulația 
fluxului. În această lumină, „munca“ (așadar, consumul de 
energie) capătă un înțeles cu totul nou. Învățăm să muncim 


1. Un prim exemplu privind o astfel de mişcare poate fi remarcat în 
„comunele“ care se formează în zonele urbane şi rurale din țările 
foarte dezvoltate. 

de dragul muncii, nu pentru roadele trudei noastre. Asta 
fiindcă în însuși actul muncii ne exprimăm fluxul interior 
şi, prin urmare, ne înălțăm mai mult. Pentru a ne face o 
idee despre cum vede „munca“ o persoană aflată în stadiile 
superioare de conştiinţă, să îl ascultăm pe Kahlil Gibran, 
care ne vorbeşte de la acest nivel: 


Atunci un lucrător spuse: „Vorbeşte-ne despre Muncă.“ 
Şi el răspunse zicând: 

„Munciţi spre a vă ţine pasul cu ritmul pământului şi cu 
sufletul său. 

Fiindcă a trândăvi înseamnă să rămâneţi străini anotim- 
purilor, să ieşiţi din alaiul vieţii care înaintează maiestuos 
şi în nobilă supunere spre infinit. 

Când munciţi deveniți un fluier, prin care murmurul 
orelor se schimbă în cântece; 

Care dintre voi ar dori să fie o trestie mută şi liniștită, 
atunci când totul cântă la unison? [...] 


Munca este dragostea scoasă la lumină. 

Şi, dacă nu poţi să munceşti cu dragoste, ci cu scârbă, 
atunci mai bine părăseşte lucrul tău şi așază-te la poarta 
templului spre a primi pomană de la cei care cu bucurie 
muncesc. 

Iar dacă, cu nepăsare, vei face pâinea, va fi o pâine amară, 
care nu va potoli decât pe jumătate foamea omului. 
Deoarece dacă, fără tragere de inimă, vei stoarce mustul 
din struguri, atunci nepăsarea ta ca o otravă se va răs- 
pândi în acel vin. 

Şi chiar dacă vei cânta asemeni îngerilor, dar nu vei iubi 
cântecul, auzul oamenilor va rămâne surd ia glasul zilei 
ca şi la cel al nopții.! 


1. Text preluat din Kahlil Gibran, Profetul, prefață și traducere de Radu 


Cârneci, Editura Orion, Bucureşti, 1991, pp. 20, 22-23. 

Din nefericire, ar fi ridicol să susţinem că multe persoane 
simt aşa astăzi, pentru că fluxul energetic prevalent în soci- 
etate este cel venit din conștiința axată pe sine. Obiectivul 
nostru aici este să ne facem o idee despre direcţia spre care 
ne-ar putea purta propria evoluţie. Un studiu al persoane- 
lor care s-au identificat mai mult cu Omul Spiritual decât 
cu aspectele inferioare ale fiinţei lor ar scoate la iveală per- 
spective similare celor prezentate în cartea noastră. 


Totuși, înainte de a vedea ce sistem economic ar exploa- 
ta cu maximă eficiență fluxul energetic exteriorizat prin 
Omul Spiritual, să mai examinăm un aspect al acestui 
nivel mai înalt de conștiință. Când un om îşi dă seama, în 
sfârşit, că nu este nici corpul, nici emoțiile sau gândurile 
sale, ajunge să înțeleagă totodată că nu e răspunzător nici 
pentru cât de bine funcționează instrumentul corporal sau 
cât de performante sunt intelectul şi memoria, nici pentru 
mediul din care provine (bogat, sărac, educat, needucat) şi 
aşa mai departe.! Din punctul de vedere numai şi numai 
al Sinelui Superior, ajungem să realizăm că „mijloacele“ 
noastre actuale (capacitatea de a munci și de a ne câştiga 
traiul) şi „nevoile“ curente (cele privind sănătatea fizică și 
mintală) au relativ puţină legătură cu orice am fi făcut noi 
concret, fie în trecut, fie în prezent. 


O persoană care are un trup bolnăvicios și provine din- 
tr-o familie care n-a avut nici mijloacele, nici motivaţia 
de a o trimite la facultate, are tot dreptul să se ridice şi să 
strige: „Ce-am făcut să merit asta?“ De cealaltă parte se 


1. Facem abstracţie aici de conceptul oriental de reîncarnare. Doctrina 
reîncarnării ne învaţă că aceste „variabile“ aparent „aleatorii“, într-o 
lume guvernată de „cauză și efect“, nu sunt deloc întâmplătoare; 
sunt determinate de adevăratul „Tu“, în timp ce operează în diver- 
sele corpuri ocupate în vieţile anterioare. 

află persoanele născute cu un trup armonios şi o voce fru- 
moasă, care de obicei ajung pe culmile succesului. Şi totuși, 
dacă stau să reflecteze, și ele s-ar putea întreba: „Ce-am 
făcut să merit asta?“ Când izbutim să vedem lucrurile așa 
cum sunt de fapt (în loc să ne identificăm, fals, cu trupul, 
emoțiile şi mintea), constatăm că singura modalitate echi- 
tabilă de a acoperi nevoile sinelui inferior este „de la fiecare 
potrivit mijloacelor sale și pentru fiecare potrivit nevoilor 
sale“. Asta deoarece, cum am arătat mai sus, starea curen- 
tă a mijloacelor şi nevoilor noastre are o legătură relativ 
restrânsă cu deciziile pe care le luăm în mod conştient. 


Din această scurtă analiză a fluxului energetic prin Omul 
Spiritual conchidem că sistemul cel mai potrivit pentru a 
exploata cu eficiență maximă fluxul energetic ar fi unul cu 
tendinţe socialiste. Să subliniem încă o dată că acesta este 
un proces natural, evoluționist — el nu poate fi forțat. De 
fapt, conform analizei noastre teoretice, sistemul socialist 
nu va fi cel mai eficient sistem decât atunci când un seg- 
ment major al populaţiei îşi va fi înlocuit motivele-dorinţe 
curente cu obiective mai altruiste. Până atunci, pe măsură 
ce o cantitate tot mai mare din fluxul energetic va rămâne 
nefolosită în cadrul sistemului cvasicapitalist, va exista 
automat din ce în ce mai multă presiune în vederea 
schimbării. 





1. Asta nu înseamnă să negăm că pe parcursul vieţii nu ne-am folosit 
întru câtva voinţa pentru a ne îmbunătăţi şi dezvolta instrumentele 
fizice şi mintale sau pentru a ne îngriji bolile. Însă efectele voinței 
pozitive, personale, sunt relativ minore în comparaţie cu efectul 
potenţialului originar al acestor instrumente... instrumente care 
pur şi simplu ne-au fost date de la început. La aceasta trebuie să 
adăugăm diferitele circumstanţe pe care viața ni le-a scos în cale 
fără voia noastră. Facem încă o dată abstracție de gândirea orientală, 
care spune că toate „întâmplările aleatorii“ exterioare sunt determi- 
nate de propriile noastre acţiuni şi gânduri pre- și postnatale. 

Sintetizând, aplicarea modelului nostru de om la domeniul 
economiei a demonstrat că, pentru menţinerea eficienței, 
e necesară o evoluţie naturală a sistemelor economice. 
Aceasta datorită evoluţiei omului de la conştiinţa corporală 
la conştiinţa axată pe „eu“ și apoi la Conștiinţa Universală. 
Am mai văzut, de asemenea, că exploatarea de către siste- 
mul economic a fluxului energetic al omului şi procesul 
evoluţiei conştiinţei lui sunt interdependente — schim- 
bările survenite într-unul dintre aspecte constituie teme- 
iul schimbărilor în celălalt. Figura 17 rezumă analiza pe 
care am făcut-o raportului dintre nivelul de conştiinţă al 
omului şi sistemul economic eficient corespondent. 


Cel! mai eficient 


Fluxul energetic al omului sistem economic 
Omul Spiritual 
— asigurarea nevoilor Sinelui Superior, Bi cu 
precum dragostea necondiționată == Socialism 


fraternitatea, altruismul; externalităţile = 
sunt preocuparea principală a tuturor — - 


Omul psihic 


— asigurarea nevoilor mintale 

şi emoţionale mai înalte, ca educaţia, - 
cultura, acceptarea eului; --- 
accent puternic pe externalități — 


Cvasicapitalism 


Omul animalic 
A : i Capitalism 
— asigurarea nevoilor fizice - jaistez-faire 
individuale; accent z: 


redus pe externalități — 


Figura 17— Raportul dintre nivelul de conştiinţă al omului şi cel 
mai eficient sistem economic 

Trecând acum la un alt subiect, ne amintim că în capi- 
tolul 1 am spus că şi „ştiinţele exacte“ au nevoie de un 
model analitic de om. Câteva descoperiri recente, făcute 
în domeniul biologiei plantelor, ne oferă un bun prilej 
de a ne aplica modelul în această sferă a cunoaşterii 
umane. În primul rând, s-a descoperit că plantele mani- 
festă o receptivitate incontestabilă la gândurile și emoțiile 
altor creaturi.! Astfel, experimentele au arătat că plantele 
reacționează la lumea din jur într-un mod care semnalea- 
ză că sunt „conştiente“ de sentimentele şi intenţiile altor 
fiinţe, umane şi non-umane. Bunăoară, un cercetător a 
îngrijit o plantă cu bunătate şi dragoste; un altul i-a cauzat 
sistematic aceleiași plante vătămări fizice. După o scurtă 
perioadă de aplicare a acestui tratament, de fiecare dată 
când „vătămătorul“ intra în laborator, planta reacționa 
ostil (în sensul că echipamentul electronic folosit pentru 
monitorizarea plantei înregistra reacții „înnebunite“). 
Pe de altă parte, asemenea reacții nu surveneau atunci 
când în prezența plantei se afla „prietenul“? O altă etapă 
a aceluiaşi experiment a arătat că planta manifesta reacții 
clare, constante, de fiecare dată când cercetătorii aruncau 
un crevete viu în apă clocotită. Dar când în apă a fost arun- 
cat un crevete mort, nu a fost detectată o astfel de reacţie? 


Deşi asemenea constatări îl pot consterna pe biolog, ele 
n-ar trebui să-i surprindă pe cei familiarizați cu modelul 


1. C. Backster, „Evidence of a Primary Reception in Plant Life“ 
International Journal of Parapsychology, 10, numărul 4, 1968; şi „Do 
Plants Feel Emotion?“ Electro-Technology, 83, aprilie 1969, p. 27. 
Rezultatele acestor experimente sunt prezentate în: Lyall Watson, 
Supernature, Anchor Press/Doubleday, New York, 1973, pp. 247-249. 

2. Backster, „Evidence of a Primary Reception in Plant Life“ Interna- 
tional Journal of Parapsychology. 

3, Ibid. 

nostru. Corpul astral (emoțional) al unui obiect este, după 
cum am arătat, ca o aură ce vibrează în jurul formei 
fizice. Aceste frecvențe mai înalte de vibraţie energeti- 
că variază de la o persoană la alta şi ne ilustrează starea 
emoțională dintr-un anumit moment. Receptivitatea la 
gândirea umană manifestată de plantele studiate în cadrul 
experimentelor se datorează în realitate corpului astral 
al omului, care vibrează în conformitate cu intenţiile lui, 
prietenoase sau dușmănoase. Această vibraţie se transferă 
apoi asupra aurei plantei, alterându-i frecvenţa de vibraţie. 
Şi același lucru se întâmplă între plantă și crevete. Prin 
urmare, așa cum noi primim „vibrații negative“ de la alți 
oameni, tot astfel plantele şi animalele pot primi „vibrații 
negative“ din partea noastră.! Ceea ce înseamnă că multe 
dintre aşa-numitele „experimente în condiții controlate“ 
au omis, în realitate, o variabilă foarte importantă — starea 
sufletească a experimentatorului. Implicaţiile acestui fapt 
pentru „ştiinţele vieţii“ sunt copleșitoare. 


Totuşi, probabil cea mai importantă aplicaţie a modelului 
dezvoltat în această lucrare priveşte lucrurile pe care ni le 
spune despre viața noastră pe Pământ. Pentru a înţelege 
MOTIVUL Creaţiei, trebuie mai întâi ca fiecare dintre 
noi să-şi armonizeze viața cu Adevărul. Căci nu putem 
ajunge să cunoaştem pe deplin Adevărul decât devenind 
Adevăr — dispersând ignoranța şi frica şi trăind în Adevăr 
în fiece clipă din fiece zi. Asta sună mai degrabă poetic, 
fără îndoială, iar toate figurile religioase însemnate au 
rostit vorbe asemănătoare de-a lungul veacurilor; însă 
noi, datorită modelului de om pe care l-am elaborat în 


1. Mulţi indivizi sunt conştienţi de faptul că pisicile şi câinii sunt mult 
mai receptivi la vibraţiile unor străini decât suntem noi, oamenii. 

capitolele precedente, dispunem acum de un concept con- 
cret, pe temeiuri ştiinţifice, despre ce înseamnă „Adevăr“. 
Ca să înţelegem ce ne poate învăţa ştiinţa despre viața 
pe Pământ (şi implicaţiile acestui fapt pentru înțelegerea 
relației noastre cu Creaţia), să examinăm preţ de o clipă 
Situația noastră prezentă. 


Să ne închipuim că de jur împrejur există o mare de 
atomi care se întinde cât vedem cu ochii sub forma unor 
bule mici de diferite culori. Așa este, în Adevăr, planul 
Pământului. Însă „Tu“ eşti conștiința, spiritul care pluteşte 
deasupra acestei mări de atomi pe un alt plan — Tu“ nu 
eşti făcut din atomi. Atomii se mișcă încontinuu, unii în 
grupuri fixe, alții formând grupuri noi. Tu priveşti „dansul 
Creației“, şi totuși eşti complet detașat de orice mişcare 
particulară sau configurație particulară de atomi. 


Apoi, un anumit grup îţi atrage atenția şi începi să-ţi 
focalizezi întreaga conştiinţă asupra lui. Te concentrezi 
asupra acelor atomi ca şi cum i-ai privi printr-un telescop, 
uitând de orice altceva în afara imaginii văzute prin len- 
tilă. Să zicem acum că respectivul grup de atomi la care 
„te uiţi“ sunt atomii care formează ochiul uman. Şi — sur- 
priză! — chiar în locul unde nu exista decât o mişcare de 
atomi de diverse tipuri vezi copaci, maşini, nori, case, 
trenuri și oameni. Ce miraculos e grupul de atomi pe 
care ai ales să te concentrezi! Un grup de atomi care are 
puterea de a distorsiona toată Creaţia într-o asemenea 
măsură, încât feluritele combinaţii de protoni, neutroni și 
electroni țes iluzia lumii atât de variate din viața de toate 
zilele. Aici este prima cheie spre Adevăr: simțurile sunt un 
şiretlic — ele creează o iluzie. 


Nu doar „atomii optici“ au acest efect. Singurul lucru 
care ne redă distincția abruptă dintre „corpul nostru“ şi 

„Ceea ce nu reprezintă corpul nostru“ este tiparul parti- 
cular al „atomilor tactili“, adică acel sistem de atomi care 
generează simţul pipăitului. Aşadar, „noi“, receptorii 
conștienți ai mesajelor simţurilor, identificându-ne cu ele, 
cădem pradă şiretlicului lor. Dacă vrem să trăim efectiv în 
Adevăr, trebuie să ne folosim mintea pentru a ne reaminti 
constant lucrurile descoperite de cercetarea ştiinţifică. 
În loc să ne atașăm de forme specifice luate de atomi şi 
apoi să nutrim dorinţe pentru ele, trebuie să ne amintim 
Adevărul. Întrucât, dacă tânjim după ceea ce vedem prin- 
tr-un telescop, vom continua doar să privim prin ocular. 
Însă odată ce ne eliberăm de aceste dorinţe, înţelegându-le 
pe deplin natura iluzorie, suntem liberi să ne îndepărtăm 
de ocularul telescopului şi să ne experimentăm în mod 
direct adevărata natură. Cunoaşterea ştiinţifică a marcat 
limpede Calea aflată dinaintea noastră. E aceeași Cale la 
care au meditat înțelepții din toate timpurile. Este... 


Căutarea Adevărului. 

